SunOnline: UK in travel corridor huttaalanee\ndate_range ބުރާސްފަތި 25 ފެބްރުއަރީ 2021\nއިނގިރޭސިވިލާތުން ޓްރެވަލް ކޮރިޑޯ ހުއްޓާލަނީ\n16 Jan 2021, 20:44\nބްރިޓިޝް އެއާވޭސްގެ ފްލައިޓެއް ވީއައިއޭއަށް ލޭންޑް ކުރަނީ --- ފޮޓޯ ވީއައިއޭ\nރައްކާތެރި ގައުމުތަކުގެ ގޮތުގައި އިނގިރޭސިވިލާތުން ކަނޑައަޅާފައިވާ ގައުމުތަކުން، އިނގިރޭސިވިލާތަށް ދާ މީހުން ކަރަންޓީނު ނުވާގޮތަށް ކަނޑައަޅާފައި އޮތް އޮތުން ހުއްޓާލަން ނިންމައިފިއެވެ.\nއިނގިރޭސިވިލާތުގެ "ޓްރެވަލް ކޮރިޑޯސް" ބަންދު ކުރަން ނިންމީ ކޮވިޑް19ގެ އާ ސްޓްރެއިންތަކެއް ފެނި ހަލުވިކަމާއެކު އެ ގައުމުގައި ބަލި ފެތުރެމުންދާއިރު އެހެން ގައުމތުަކުންވެސް ބަލީގެ އާ ސްޓްރެއިންތައް ފެންނަމުންްދާތީ އެވެ. އަންނަ ހޯމަ ދުވަހުން ފެށިގެން އިނގިރޭސިވިލާތަށް ކޮންމެ ގައުމަކުން އެތެރެވިނަމަވެސް ކަރަންޓީނު ވާން ޖެހޭނެއެވެ.\nއިނގިރޭސި ބޮޑުވަޒީރު ބޮރިސް ޖޯންސަން އިއްޔެ ވިދާޅުވީ، އެ ގައުމަށް އެތެރެވާ ކޮންމެ މީހަކުވެސް 10 ދުވަހަށް ސެލްފް ކަރަންޓީނު ވާން ޖެހޭނެ ކަމަށާއި އަދި އެ ގައުމަށް އެތެރެވެވޭނީ 72 ގަޑިއިރު ހަމަނުވާ ކޮވިޑް ނެގެޓިވް ނަތީޖާ އަކާއެކު ކަމަށެވެ.\nއިނގިރޭސި ޑިޕާޓްމެންޓް އޮފް ޓްރާންސްޕޯޓުން ބުނީ ޓްރެވަލް ކޮރިޑޯ ބަންދު ކުރަން ނިންމި ނިންމުން އަންނަ މަހުގެ 15 އާއި ހަމައަށް ދެމި އޮންނާނެ ކަމަށާއި މި ނިންމުން މުރާޖައާ ކުރާނީ އެހާތަނަށް ހާލަތަށް އަންނަ ބަދަލަކުން ކަމަށެވެ.\nޓްރެވަލް ކޮރިޑޯ އެއް ހަދައި، ރައްކާތެރި ގައުމުތަކުގެ ލސިްޓެއް އިނގިރޭސިވިލާތުން އެކުލަވާލަން ފެށީ މިދިޔަ ޖުލައި މަހުއެވެ. އެ ލިސްޓުގައި އޮކްޓޯބަރު މަހު ރާއްޖެ ވެސް ހިމެނިއެވެ. ރާއްޖެއަށް އެންމެ ގިނަ ޓޫރިސްޓުން އަންނަ އެއް ގައުމަކީ އިނގިރޭސިވިލާތެވެ.\nމިދިޔަ އަހަރު ރާއްޖެ އަށް ތިން ވަނަ އަށް އެންމެ ގިނަ ޓޫރިސްޓުން އިއީ އިނގިރޭސިވިލާތުންނެވެ. އެއީ 52،716 މީހުންނެވެ. މި އަހަރުގެ ފުރަތަމަ 13 ދުވަހުގެ ތެރޭ އެގައުމުން 1،494 ޓޫރިސްޓުން ރާއްޖެ އައިސްފައި ވެއެވެ.\nއާ ސްޓްރެއިން އާއެކު އިނގިރޭސިވިލާތުގައި އަޅާފައިވާ ފިޔަވަޅުތައް ހަރުކަށިކޮށް ސްކޫލުތައް ބަންދުކޮށް، ޒަރޫރީ ސަަބަބުތަކަށް ފިޔަވާ އެހެން ބޭނުންތަކަށް ބޭރަށް ނުނިކުމެވޭގޮތަށް ގޭގައި ތިބެން ވަނީ އަންގައިފައެވެ. ދަތުރު ކުރުމުގައިވެސް ވަނީ ހަރުކަށި ގަވައިދުތަކެއް ނެރެފައެވެ.\nއިނގިރޭސިވިލާތުން ފެނުނު ކޮވިޑްގެ އާ ސްޓްރެއިން އާއެކު އެ ގައުމުން މާލެ އަންނަ ދިވެހިންވެސް ކަރަންޓީނު ވާން ޖެހޭގޮތަށް ވަނީ ކަނޑައަޅައިފައެވެ.\nފަތުރުވެރިޔާ ރަހީނުކުރި ކަމަށް ނުބެލެވޭ: ފުލުހުން\nދެކުނު އިރުމަތީ އޭޝިއާގައި ރާއްޖެ އިޝްތިހާރު ކުރަނީ\n4 ވަނަ ކުއާޓަރުގެ ކުރިން ފްލައިމީ އިިން އެއާބަސް ގެންނަނީ


Beyru Filmuthakah Olympus Ready Vanee Kon Iraku?\nއޮލިމްޕަހުގައި ބޭރު ފިލްމު ދައްކަން ފަށަނީ ކޮންއިރަކު؟\nމާލެ އަށް މިހާރު އެންމެ މުހިންމީ ފިލްމު ބަލާނެ އިތުރު ސިނަމާއެކޭ ބުނެފިއްޔާމު އަޅުގަނޑުހާ ނުބައި ނުލަފާ މީހަކު ދެން ނުހުންނާނެ އެވެ. މީހުން ބުނާނެތެވެ. ކީއްކުރާ ސިނަމާއެއްތޯ އެވެ؟ އަޅަންވީ މިސްކިތެވެ. އަރަންވީ މިސްކިތަށެވެ.\nތެދެކެވެ. އެކަމަކު މިއީ އަޅުގަނޑުމެންނަށް ނޭނގޭ ވާހަކައެއް ނޫނެވެ. ނޭނގޭ ވާހަކަ އަކީ ގަވާއިދުން މިސްކިތަށް އަރާ މީހުންނަށްވުރެ ފިލްމު ބަލަން ސިނަމާ އަށް ގަވާއިދުން ދާ މީހުންގެ އަދަދު މާ ގިނަވެފައިވާ ކަމެވެ. އިހަށް ރޭ ގަލޮޅު ދަނޑުގައި ބޭއްވި މިއުޒިކް ޝޯ އަކީ ވެސް، މުނިފޫހިފިލުވުމަށް ދިވެހިންގެ އެތައް ހާސް ބަޔަކު ތައްޔާރަށް ތިބިކަން އަންގައިދިން ބޮޑު، ކުލަގަދަ ހަރަކާތެކެވެ.\nސްޓޭޑިއަމްއާ ޖެހިގެން ހުރި މިސްކިތުން އިޝާ ނަމާދަށް އޭރު ބަންގި ގޮވަނީ އެވެ. ގައުމުގެ ހުރިހައި ޒުވާނުން، ރަސްމީ ހިސާބުން ދައްކާ ނަމަ، އާބާދީގެ 33 ޕަސެންޓް އޭރު އޮތީ މިސްކިތާ އިންވެގެން ކިޔޫ ހަދައިފަ އެވެ. އެއްގޮތަކަށް ވެސް މިސްކިތަށް ވަންނާކަށް ނޫނެވެ.\nގަލޮޅު ދަނޑުގައި އޮތް ޝޯ އަށް ވަނުމަށެވެ. ފިތިބާރުވެ، އަނިޔާ ލިބިގެން ވެސް ގިނަ މީހުން އެރޭ ވަނީ މިއުޒިކް ޝޯ ބަލަން ސްޓޭޑިއަމަށެވެ. އިޝާ ނަމާދަށް މާލޭގެ މިސްކިތަށް އެރި މީހުންގެ އަދަދު އެރޭ އާދަޔާހިލާފަށް މަދުވާނެކަން ޔަގީނެވެ.\nދެން ކޮންމެއަކަސް މި ވާހަކައެއް ނޫނެވެ. މާލޭގައި އިތުރު ސިނަމާއެއް އަޅަން ޖެހޭ ވާހަކަ އެވެ. ނުވަތަ ދެ ވަނަ ސިނަމާއެއްގައި އިންޓަނޭޝަނަލް ފިލްމުތައް ދެއްކުމުގެ އިންތިޒާމް އަވަހަށް ހަދަން އެބަޖެހެ އެވެ.\nދެން ބައެއް މީހުން ބުނެފާނެ އެވެ. ސިނަމާ އަށް ފިލްމު ބަލަން ދާނީ ދެން ކޮން ބައެއް ހެއްޔެވެ؟ ބަލަގަ، އަޅުގަނޑު މި އުޅެނީ، ތިޔަ އުޅޭ ބޮލީވުޑްގެ ފަހުލަވާނު، އާމިރު ޚާންގެ މާ މޮޅު ފިލްމެކޭ މީހުން މި ކިޔާ "ޕީކޭ" އަކަށް ވަންނާނެ ޓިކެޓްގަނޑެއް ހާތާ ވެސް ނުލިބިގެންނެވެ.\nއެ ފިލްމު ދައްކަނީ، މި މާލޭގައި އެގޮތަށް ފިލްމު ދައްކާ ހަމައެކަނި ސިނަމާ ކަމުގައިވާ ޝްވެކްގަ އެވެ.\nފިލްމުގެ ޝޯތަކެއް މެދުނުކެޑި ފުލް ގިޔަރުގައި މި ސިނަމާގައި ދައްކަމުން މި ގެންދަނީ މިދިޔަ ޑިސެމްބަރު މަހުގެ 19 ވަނަ ދުވަހުން ފެށިގެންނެވެ. އަދިވެސް ހައުސްފުލް ޝޯ އެވެ. ޓިކެޓް ބޭނުން ނަމަ އޮންލައިންކޮށް، ތިން ހަތަރު ދުވަސްކުރިން ޓިކެޓް ބުކްކުރަންވީ އެވެ. ނުވަތަ، ހަސްފަލާތުން ނަމްބަރުތައް ކެންސަލްވާ ގޮތަށް، ޕީކޭގެ ޓިކެޓްތަކެއްގެ ބުކިން ވެސް ކެންސަލް ވަންދެން ސިނަމާގެ ބޭރުގައި ޖަގަހަ ހަދައިގެން ރެއާއި ދުވާލު އުޅެންވީ އެވެ.\nމިހާރު ވެސް ސިނަމާ ކައިރިއަށް ގޮސްފި ނަމަ ޓިކެޓްގެ ކިޔޫ ލައިނު އޮންނާނީ އެތަނުން މަގު މައްޗަށް ނުކުމެ، ދުއްވާ އެއްޗެހިތަކަށް ވެސް އުނދަގޫވާވަރު ކޮށްލައިގެންނެވެ.\nއެނގިވަޑައިގަންނަވާތޯ އެވެ. މިއީ ހަމަ އާންމު އުސޫލެވެ. މި ފެންވަރުގެ ފިލްމެއްގެ ޝޯތަކެއް ދައްކާ ނަމަ ޝްވެކް ސިނަމާ އިން ޓިކެޓެއް ހޯދުމަކީ ފަސޭހަ ކަމެއް ނޫނެވެ. އަނެއްކޮޅުން އެތަނަކީ ގާތްގަނޑަކަށް 200އެއްހާ މީހުންގެ ޖާގަ އެވެ. މިއީ ދެން އަނެއް ބޮޑު މައްސަލަ އެވެ.\nސިނަމާގެ އަޕްގްރޭޑްގެ ވައުދު އަދިވެސް ކުރިއަށް އޮތީ އެވެ. އެހެންވީމަ ދެ ވަނަ ސިނަމާއެއް ބޭނުމެއް ނުވޭ ހެއްޔެވެ؟ ބޭނުން އެބަވެ އެވެ.\nދެން މި އޮތީ އިންޓަނޭޝަނަލް ފިލްމު ދެއްކޭނެ ގޮތް އޮލިމްޕަހުގައި ހަދާނެ ކަމަށް ބުނެ ކުރީގެ ސަރުކާރުން ކެނޑި ފޮންޏެއްގެ ވާހަކަ އެވެ. އޭގެ ކުރިން އޮތް ސަރުކާރުގައި ވެރިކަން ކުރެއްވި މުހައްމަދު ނަޝީދުގެ ވެރިކަން ވެއްޓުނު ގޮތަކަށް ވެއްޓުމުން ދެން އައީ މުނިފޫހިފިލުވުމުގެ ދާއިރާ އަށް އައި އެންމެ އުފާވެރި އެއް ދުވަހެވެ.\nކުލަ ވެއްޓި، ބޮލަށް ވެއްޓެން ގާތްވެފައި ހުރި އޮލިމްޕަސް ރިނޮވޭޓްކުރީ އެވެ. ގޮނޑިތައް ބަދަލުކޮށް އޭސީކޮށް އަރާމުކޮށްލީ އެވެ. ދެން ބުނީ ޝްވެކް ސިނަމާގައި ފިލްމު އެ ދައްކާ ގޮތަށް ވަރަށް އަވަހަށް އޮލިމްޕަހުގައި ވެސް ފިލްމު ދައްކަން ފަށާނެ ވާހަކަ އެވެ.\nއެހެން ބުނެ ފުރުސަތުގެ ފުރުސަތު ބިޑަށް ވެސް ހުޅުވައިލި ކަމަށްވެ އެވެ. ނަމަވެސް ފިލްމީ ދާއިރާގެ ތެރޭގައި އެނބުރުނު ގޭސްގަނޑަކާ އެކު އިންޓަނޭޝަންލް ފިލްމުގެ ޑްރާމާ ނިމުމަކަށް އައީ އެވެ.\nނަމަވެސް އޮލިމްޕަހުގެ ބެލެނިވެރިޔާ، ނެޝެނަލް ސެންޓަ ފޯ ދި އާޓްސް (އެންސީއޭ) އިން ބުނަނީ އޮލިމްޕަހުގައި ގަވާއިދުން އިންޓަނޭޝަނަލް ފިލްމު ދެއްކުމުގެ ވިސްނުން އަދިވެސް އެބައޮތް ކަމަށެވެ. އެންސީއޭގެ ކޯޑިނޭޓަރެއް ކަމުގައިވާ އަބްދުﷲ މުއާޒު ވިދާޅުވީ މި އަހަރަށް އެންމެ ފުރަތަމަ ވެސް އެޖެންޑާކޮށްފައިވާ ކަންކަމުގެ ލިސްޓްގެ އެންމެ ކުރީގައި އޮތީ އޮލިމްޕަހުގައި އިންޓަނޭޝަނަލް ފިލްމު ދެއްކޭނެ ގޮތެއް ހެދުން ކަމަށެވެ.\nމިއީ އަޅެ ކިހާ އުފާވެރި ޚަބަރެއް ހެއްޔެވެ؟ އޮލިމްޕަހަކީ 400 ސީޓުގެ ސިނަމާއެކެވެ.\nޝްވެކް ސިނަމާގެ ގޮނޑިތަކަށް ވުރެ ގޮނޑިތައް ވެސް އަރާމެވެ. އުހެވެ.\nމުއާޒު ވިދާޅުވީ ވިޔަފާރީގެ އުސޫލުން ދެ ފަރާތަށް ފައިދާވާ ފަދަ ގޮތަކަށް އޮލިމްޕަހުގައި އިންޓަނޭޝަނަލް ފިލްމު ދެއްކޭނެ ނިޒާމެއް އެކުލަވައިލުމަށް ފާސްކޮށް ގެޒެޓަށް ވެސް ފޮނުއްވާފައިވާ ކަމަށާއި ބިޑްކުރުމުގެ ފުރުސަތު ވަރަށް އަވަހަށް ހުޅުވިގެންދާނެ ކަމަށެވެ. އޭނާ ވިދާޅުވީ ހޯމަ ދުވަހު އެކަން ގެޒެޓުން އިއުލާނުކުރެވޭނެ ކަމަށް ބެލެވޭ ކަމަށެވެ.\nނަމަވެސް އެހެން ސިނަމާތަކެއްގައި ފިލްމު ދެއްކުމުގެ ވިސްނުން ނެތީކީއެއް ނޫނެވެ.\n"އޮލިމްޕަސް ހިފައިގެން އެ ތަނުގައި ފިލްމު އެޅުމުގެ ވިސްނުމެއް އަދި ނެތް. ކުރިން ފަހަރު ވެސް އަޅުގަނޑުމެން ބިޑްކުރިން. އެކަމަކު އެކަން ވެސް ސަކަރާތަކަށް ބަދަލުވެގެން ދިޔައީ. އެކަމަކު މިފަހަރު ވެސް ބިޑް ހުޅުވާލައިފި ނަމަ ކުރިމަތިނުލާނަމެކޭ ވެސް ނުބުނާނަން،" އަލްތާފް ވިދާޅުވި އެވެ.\nއޭނާ ވިދާޅުވީ މާލެ އާއި އައްޑޫ އަދި އާބާދީ ބޮޑު އެހެން ރައްތަކެއްގައި ސިނަމާތަކެއް ހިންގުމުގެ ވިސްނުން ހުއްޓަސް އެކަން އަދި ކުރެވެން ނެތް ކަމަށެވެ. މި މޭރުމުން ވާހަކަ ދައްކަވަމުން އޭނާ ދެން ވިދާޅުވީ މި ދެކެވުނު ހުރިހާ ވާހަކައަކާ ދެކޮޅު ވާހަކަ އެވެ.\nއަލްތާފް ވިދާޅުވަނީ މާލެ އަށް އިތުރު ސިނަމާއެއް ބޭނުންވާ ކަމަކަށް އޭނާ އަށް ގަބޫލުނުކުރެވޭ ކަމަށެވެ.\n"މާލޭގައި ނެތް އަސްލު ތިބުނާ ސަޕޯޓެއް ފިލްމުތަކަކަށް. އެހެންނެއް ނޫން. ވަކި ވަކި ފިލްމުތަކަށް އެބައޮތް ތާއީދު. މިސާލަކަށް ޕީކޭ ކަހަލަ ފިލްމުތައް. މިފަދަ ބޮޑު ފިލްމެއް ނާންނަ ނަމަ ހަގީގަތުގައި ނޯވޭ ތިބުނާ ތަރުހީބެއް. އެހެންވީމަ މާނަ އަކީ މިއީ ވިޔަފާރީގެ އުސޫލުން ކުރެވޭ ވަރުގެ ކަމެއް ނޫނޭ،" އަލްތާފް ވިދާޅުވީ މިހެންނެވެ.\nއެހެންވީމަ މަޝްހޫރު ބޮޑެތި ފިލްމުތަކަށް މާލޭގައި އޯޑިއަންސެއް ނެތޭ ބުނުމަކީ ގަބޫލުކުރަން ވަރަށް ވެސް ދަތި ވާހަކަ އެކެވެ.\nދެން މި އޮތީ އެހެން މައްސަލައެކެވެ. ކުރިއަށް އޮތް ދެ އަހަރު ދުވަހު ނެރުމަށް ހަމަޖެހިފައިވާ ހުރިހާ ބޮޑެތި ފިލްމުތަކެއް މާލޭގައި ދެއްކުމުގެ ރައިޓްސް ޝްވެކް ސިނަމާ އިން މި ވަނީ ނަގައިފަ އެވެ. މާނަ އަކީ އޮލިމްޕަހުގައި ބޭރުގެ ފިލްމުތައް ދެއްކުމަށް ބަޔަކު ޝައުގުވެރިވިޔަސް މި ޑީލްގެ ތެރެއަށް އޮޓޮމެޓިކުން ޝްވެކް ސިނަމާ ވަންނާނެ ކަމެވެ.\nއޮލިމްޕަހުގައި ހިންދީ ފިލްމާއި އިނގިރޭސި ބޮޑެތި ފިލްމުތައް ދައްކަން ބޭނުން ނަމަ ޖެހޭނީ ޝްވެކް ސިނަމާ އިން އެ ފިލްމުތަކުގެ ރައިޓްސް ގަންނާށެވެ.


(24 ސެޕްޓެމްބަރ 2019 އާ ގުޅޭ)\n"އަހަންނަށް ޒެއްލު ކިޔާ އެއްޗެއް ނޭނގެންޏާ ބުނާނީ ނޭނގެއޭ ދޯ... އަދިވެސް ތިހާ ރުޅިއެއް އައިސްގެން ތިއުޅެނީ ކީއްވެކަމެއް ނުބުނަމެންނު" ލިއަމް ބުންޏެވެ. އޭނާގެ ސިކުނޑީގައި ހިނގާ ޝުޢޫރުތަކެއް ނޭނގެއެވެ. މޫނުމަތިން ފާޅުވަނީ އޭނާ ހޭޒަލްއާ މެދު ސުވާލު އުފެދިފައި ހުރިހެންނެވެ. ހަޤީޤަތުގަ ވެސް އެ ވެގެން އުޅޭ ގޮތެއް ނޭނގޭ ކަހަލައެވެ.\n"ދުނިޔެމަތީގަ ގޮތެއްފޮތެއްނެތް މީހުން އުޅޭކަން އެނގޭ... އަހަރެންގެ ހަޔާތުގަ ވެސް މިވަރުގެ ލަދުހަޔާތްކުޑަ މީހަކު ނުދެކެން" ދެބުމަގޮށްޖަހާލައިގެން ހުރެ ފަކުރުގަނެފަވާ މީހަކު ފަދައިން ހޭޒަލް ބުންޏެވެ.\n"ކާކުތަ؟... ޒެއްލު ޕްލީޒް... ރީތިކޮށް ބުނެބަލަ" ލިއަމް އާދޭހުގެ ރާގެއްގަ ބުންޏެވެ.\n"އެ އަލްމާ... މިހެން ބުނީމަ ވެސް ހިޔެއްނުވޭ ކަލެއަށް އެނގޭނެހެން، ކަލޭ ކުޅުދުށްފުއްޓަށް އައީމަ މިއޮއްބޮޑު ރަށުން ވެސް ކަލޭގެ ގާތް ރަޙުމަތްތެރިއަކަށްވި ޝިޔާނު... އަނތްބަކާއި ދަރީން ތިއްބަ ކަލޭ ގޮވައިގެން ހިލޭ އަންހެނެއްގެ ގާތަށް ވަންނަންދާ ޝިޔާނު... އެ ޝިޔާނު ހިތާވެގެން އުޅޭ ޔުސްރާގެ އެންމެ ގާތް މީހާ ކަމަށް ބުނާ އަލްމާ... މިހާރު އެނގިއްޖެތަ؟ ކޮން އަލްމާއެއްކަން އެނގިއްޖެތަ؟ އަދިވެސް ދައްކާ ވާހަކަ ސާފެއްނުވޭ ދޯ" ހޭޒަލް ބުންޏެވެ. ލިއަމް އަނގައިން ނުބުންޏެވެ. އޭނާއަށް ވެސް ލިބުނީ ވަރަށް ބޮޑު ހައިރާންކަމެކެވެ. ހޭޒަލްއާއެކު މިހާ ދުވަހު އޭނާ އުޅުނުއިރު ދުވަހަކުވެސް މިނޫނީ ލިއަމްއާ ދިމާއަށް އޭނާ ކަލޭއޭ ކިޔާ މުޚާޠިބު ނުކުރެއެވެ. އަދި ކަމަކާ އެހާ ރުޅި އައިސްފަ ހުއްޓާ ވެސް ނުދެކެއެވެ.\n"އަހަރެން މިރަށަށް އައީސުރެން އަލްމާގެ ހުރިހާކަމެއް ފާހަގަވޭ، އެއްޗެކޭ ނުބުނަން ވަރަށް ކެތްކޮށްފިން، ވަރަށް ގިނަ ގޮތްގޮތަށް އަހަރެންގެ އަމިއްލަ ނަފްސަށް ވިސްނައިދިނިން، އެހެންވިޔަސް ދެން ހެޔޮ... އަހަންނަކަށް މިކަމެއް ހަޖަމެއްނުވާނެ... ލިއަމް ދުށީންތަ އަހަރެންގެ ރަޙުމަތްތެރިއަކު ދުވަހަކުވެސް ލިއަމްގެ ގަޔަށް ލޮލަށް ބޮލަށް އަރާތަން، ނޫނީ ފިރިހެނަކު އަހަރެންގެ ގަޔަށް އެގޮތަށް އަތްފޯރުވާތަން... މީހުންނާ ވާހަކަނުދައްކާ ގުޅުން ބަދަހި ނުކުރާށެކޭ އަހަރެން ނުބުނަން، އެކަމަކު މީހަކާ އިނުމުން އެކަންކަމަށް ވަކި އިމެއް އޮންނާނެ، ފެންނަ ކޮންމެ އަންހެނަކު އައިސް އަހަރެންގެ ފިރިމީހާގެ އުނގަށް އަރާ އިންނައިރު ވެސް އަހަރެން ހުންނަންވީ ލިއަމްހެން އެއްވެސް ކަމެއް ނޭނގޭކަމަށް ހަދާލައިގެން... އެއީ ދޯ ލިއަމް ބޭނުންވާ ގޮތަކީ... އެކަހަލަ ކަންކަމަށް ލިއަމް ޤަބޫލުވާނަމަ އަހަރެންގެ ފަރާތުން އެކަހަލަ ކަމެއް ފެނުނީމަ ވެސް ކެއްކޮށްލައިގެން ތި އަނގައިން ޗުއްޕު ވެސް ނުބުނެ މީގެ ފަހުން ހުންނަންޖެހޭނީ" ހޭޒަލް ބުންޏެވެ. ލިއަމް މާޔޫސްވިއެވެ. އޭނާ ކުރިއަށް ޖެހިލީ ހޭޒަލްގެ އަތުގައި ހިފާލާށެވެ.\n"މިރޭ ވާވާރަށް ކަލޭގެ ގައިގާ އަންހެނަކު އުނގުޅިއްޖެ... ކޮންމެހެން އަހަރެންގެ ގައިގަ އަތްލަން އުޅޭނެކަމެއް" ހޭޒަލް ފަހަތަށް ޖެހިލުމާއެކު ހަޅޭލަވައިގަތެވެ.\n"ޒެއްލު!... ބޭބީ ޕްލީޒް... އަލްމާއާ އަހަންނާ ދެމެދު ތިހީކުރާ ކަހަލަކަމެއް ނެތޭ، މިހާރު ތިހުރީ މާބޮޑަށް ރުޅިގަދަވެފަ، ޕްލީޒް ޒެއްލު، ރުޅިމަޑުކޮށްބަލަ... އަހަރެން ޒެއްލު ބުނާ ކޮންމެ ސުވާލަކަށް ޖަވާބުދޭނަމޭ، ޒެއްލުނޫން އެއްވެސް އަންހެނަކާ އެއްވެސް ގުޅުމެއް ނޯންނާނެ... ބޭބީ ޕްލީޒް ލިސެން" ލިއަމް ހުރީ ވަރަށް ބޮޑަށް ހާސްވެފައެވެ.\n"ކަމެއްނެތްނަމަ އަލްމާ އެހެން އުޅެންވީ ކީއްވެ؟ ތަނެއްގަ ފިރިހެނަކު ހުއްޓޭ ކިޔާފަ އެމީހެއްގެ ގައިގަ ތަތްވެގަންނާކަށް ނޫޅޭނެ އޭނާ ވެސް ފުރުޞަތު ނުދެންޏާ، އެހެންނޫނީ ޝީޔާނު ގަޔަށް ވެސް އަތްފޯރުވާންވީތާ... އަހަރެންގެ ލޮލުން ފެނުނު ކަންކަން ވެސް ދޮގުކުރަންތަ ލިއަމް ތިއުޅެނީ... އެ އަލްމާގަނޑު މިރޭ ހުރީ ވަކިން ހައްދުފަހަނައާޅާފަ، އަހަންނަށް އެނގޭ އޭނާ ގަސްދުގަކަން ލިއަމްގެ އުނގުމައްޗަށް ވެއްޓިގަތީ، އަނގައިން ދެބަސް ބުނަންވާއިރަށް އޭނާގެ އަތް އޮންނަނީ ލިއަމްގެ ގައިގަ... ދެން ކޮންހާ ސިއްރުވާހަކަތަކެއް ކަންފަތްދޮށުގަ ދައްކާކަށް، އެވަގުތު ވެސް ލިއަމްގެ ގައިގަ އޮޅުލައިގަނެގެން އުޅުންއިރު ހީވަނީ ކަލޭމެން ދެމީހުން ހިތާވެ ތަތްތެޅިގެން އުޅޭހެން، ކަލޭ ހަނދާން ހުރިތަ އެތަނުގައި ކަލޭގެ އަނބިމީހާ އިންކަން، އޭނާ ހިތްހަމަޖެހޭނެތޯ ނޫނީ ނުޖެހެނޭތޯ... އެންމެ ކުޑަމިނުން އެ ސުވާލު ހިތަށް އެރިތަ؟... އެ ލަދުހަޔާތްނެތް ގޮތްކުޑަ އަންހެންމީހާ އުނގުޅޭނެ ވަރަކަށް އުނގުޅެން ރުހި ޤަބޫލުވެގެން ކަލޭ އިނީ... ކަލޭ ކާއެއްޗެއް ނޫނީ އޭނާއަށް ކެވޭކަމަކަށްނުވި، ސަމްސަލުން އެކަކުއަނެކަކަށް ކާންދީ... އެވަރުން ވެސް މިބުނަނީ ވީ ކީއްހޭ؟ ކަމެއްވެއްޖެކަމެއް ނޭނގެޔޭ... އެހެންވެއޭ އަހަރެން އެހީ ކަލޭ އިނީ ހަމަހޭގަހޭ، މިރޭ ވަރަށް ހިތްހަމަޖެހިފަ ހުންނާނީ ކަލޭމެން ދެ މީހުން ވެސް" ހޭޒަލްގެ ރުޅި މަޑުވާގޮތެއް ނުވިއެވެ.\nލިއަމްއާ ގުޅިގެން އެފަދަ ވިޔާނުދާ ޚިޔާލުތަކެއް ދުވަހަކުވެސް ކުރަން ޖެހިދާނޭ ހޭޒަލް ހިޔެއްނުކުރެއެވެ. އަލްމާ ކަހަލަ ވިޔާނުދާ އަންހެނެއްގެ ޢަމަލުތައް ލިއަމްއަށް ފާހަގަނުވާންވީ ކީއްވެތޯ ހޭޒަލްގެ ޟަމީރާ ތަކުރާރުކޮށް އޭނާ ސުވާލުކުރިއެވެ. ނަމަވެސް އެ ސުވާލަށް ޖަވާބުދެވޭނީ ޚުދު ލިއަމްއަށްކަން އޭނާއަށް އެނގެއެވެ. ލިއަމް އިސްޖަހާލި ގޮތަށް ހުރީ ހިމޭނުންނެވެ. ހީވީ ހޭޒަލް ކިޔާނެ އެއްޗެއް ކިޔަން ފުރުޞަތު ދީގެން ހުރީހެންނެވެ. އޭނާ ވާހަކަދެއްކީ ހޭޒަލް ހުއްޓާލުމުންނެވެ.\n"ޒެއްލުނޫން އެއްވެސް އަންހެނަކާ މެދު އަހަރެން ނުވިސްނަމޭ އަބަދުވެސް ބުނަން، އަލްމާ އެއީ ކާކުތަ؟... އަހަރެން އޭނާއާ ގުޅުމެއް ބާއްވަންވީ ކީއްކުރަން، އަހަރެން ހީކުރީ އެއީ އޭނާ އުޅޭގޮތް ކަމަށް، ޕްލީޒް ބޭބީ... އަލްމާއާ އެއްވެސް ގުޅުމެއްނެތޭ، އޭނާއަކީ މީހަކާ އިނދެގެން ދަރިއަކު ވެސް ހުންނަ މީހެއް، އަހަރެން...." ލިއަމްގެ ވާހަކަ ފުރިހަމަ ނުވަނީސް ހޭޒަލް ވާހަކަދެއްކިއެވެ.\n"މީހަކާއިނދެގެން އުޅެންޏާ ހިލޭ ފިރިހެނަކާ އެހާ ގާތްވެގެން ނުވާނެއެއްނު... އެވަރު ވެސް ލިއަމްއަށް ނުވިސްނުނީ، އޭނާ މީހަކާ އިނދެގެން ހުރިކަން އެނގޭ، އެކަމަކު އަންހެނަކަށްވީމަ ހުއްޓުވަން ހިތަށް ނޭރީ ދޯ... ކޮންމެ ގޮތަކަށް ހުއްޓަސް އަންހެނެއްވިއްޔާ ވަރިހަމަވިއްޔަ" ހޭޒަލް ބުންޏެވެ. ލިއަމްއަށް ނުރުހުމުގެ އަޑެއް ލައްވާލެވުނެވެ. ހޭޒަލް މިވަގުތު އޭނާ ދައްކާ އެއްވެސް ވާހަކައެއް ޤަބޫލުނުކުރާނޭކަން އެނގުނެވެ. އިތުރު ވާހަކައެއް ނުދައްކާ އޭނާ ހީމެންވީ އެހެންވެއެވެ. މަޑުން މަޑުން އައިސް ސޯފާގައި ލިއަމް އިށީނެވެ. އޭނާއަށް ބަލަން ހޭޒަލް ހުއްޓެވެ. ލިއަމް ހިމޭންވުމުން ވެސް ހޭޒަލްއަށް ކަމަކު ނުދިޔައެވެ. އޭނާގެ ރުޅި ހައްތަހާވީ ގަދައެވެ. ދަތްކުނޑިވިކާލެވުމާއެކު ދެއަތް އުރާލައިގެން ހޭޒަލް ހުރީ ލިއަމްއަށް ކަޅިއަޅައިގެންނެވެ. އޭނާގެ ފަރާތުން އިޝާރާތެއް ވާނެކަމަށެވެ. ނަމަވެސް ލިއަމް ދެކަކުކުލުގައި އުޅަންބޮށިކޮޅު ވިއްދާލައި ދެއަތްތިލައިގެ ތެރޭ މޫނު ފޮރުވާލީއެވެ. ތުންއަނބުރާލުމާއެކު ހޭޒަލް ފައިން ތަޅުންމަތީ ޖަހާލިއެވެ. އަދި އެނބުރި ކޮޓަރިއަށް އޭނާ ގޮސްވަނީއެވެ. ލިއަމް ދެއަތުގެ ތެރެއިން މޫނު ހިއްލާލައި ބަލާލިއެވެ. ހޭޒަލް ނެތުމުން އޭނާ ފިނިނޭވާއެއް ދޫކޮށްލިއެވެ. އަދި ދެފަރާތަށް މަޑުމަޑުން ބޯހޫރުވާލެވުނީ ލިބުނު ނުތަވަސްކަމެއްގެ ބޮޑުކަމުންނެވެ.\n"ޝިޓް..." ލިއަމްއަށް މަޑުމަޑުން ބުނެލެވުނެވެ. އަދި މޫނުގައި ދެއަތްތިލަ ހާކާލާފައި ސޯފާއަށް ހަށިގަނޑު ދޫކޮށްލަމުން ކަނދުރާގައި ޖޯޑުކޮށްލެވިފައިވާ ދެއަތްތިލަ އަޅުވާލިއެވެ. އޭނާ ވިސްނަމުންދިޔައީ ހޭޒަލް ރުއްސާނޭ ގޮތަކާމެދުއެވެ. ހޭޒަލް އެ ދެއްކި ވާހަކައެއް އެ ދެއްކީ އޭނާއަށް އެކަމުން ވަރަށް ބޮޑު އަސަރުތަކެއްކޮށްގެންކަން ލިއަމްއަށް ވެސް އެނގެއެވެ. ވީއިރު ހޭޒަލްއާ ވާހަކަދައްކަން ޖެހޭނީ ވަރަށް ވިސްނައިގެންކަން ލިއަމްއަށް އެނގެއެވެ.\nކޮޓަރިތެރޭ ދެކޮޅަށް ހިނގަހިނގާ ހުރި ހޭޒަލް ދެއަތުން ލޯ ފުހުނެވެ. އޭނާ ރުޅިގަދަވެގެން ގޮސް ރޮވެނީއެވެ. އޭނާގެ ހިތުގައި ލިއަމްއާ މެދު އޮތީ އެންމެ ޝަކުވާއެކެވެ. އަލްމާއަކީ އެއްވެސް މީހަކަށް ނުވާއިރު އޭނާގެ ޢަމަލުތައް ލިއަމް ނުހުއްޓުވީ ކީއްވެ ހެއްޔެވެ. ލިއަމްއާމެދު ދުވަހަކުވެސް ޝައްކުކުރާކަށް ހޭޒަލް ބޭނުމެއްނޫނެވެ. އެފަދަ ފުރުޞަތެއް ވެސް މިހާތަނަށް ލިއަމް ނުދެއެވެ. އޭނާގެ ވާހަކަ ޤަބޫލުކުރަން ހޭޒަލް ބޭނުންވެއެވެ. ނަމަވެސް ހިތަށް އުނދަގޫވަނީއެވެ. ލިއަމްއަކީ އޭނާގެ ހައްޤަކަށްވާއިރު ހިލޭ އަންހެނަކު އޭނާގެ ފިރިމީހާއާ އެހާ ގާތްވެގެން އުޅޭތަން ދުށުމަށް ކެތްކުރާނޭ ގޮތެއް ނޭނގެއެވެ. މަޑުންމަޑުން އައިސް އެނދުގައި ހޭޒަލް އޮށޯތެވެ. ބޮލާއެކު ރަޖާއަޅާލުމާއެކު މޫނުގައި ދެއަތް އަޅައިގެން އޮވެ އޭނާއަށް ބާރަށް ރޮވިއްޖެއެވެ. ވަހުމްތައް ހިތާއި ސިކުނޑި ކަމުންދިޔައިރު ޚިޔާލަށް އަންނަނީ ލިއަމްއާއި އަލްމާގެ ހުތުރުހާ މަންޒަރުތަކެވެ. އެ ޚިޔާލުތައް ހާވިޔާވޭތޯ އެތައް ފަހަރަކު ހޭޒަލް ބޯހޫރުވިއެވެ.\nކޮޓަރިތެރޭގައި ހުރި އޭސީއިން މަޑު ބޫން އަޑެއް އިވިއިވި ހުއްޓެވެ. އެނޫނީ އިވެނީ ދޭތެރެއަކުން ހޭޒަލް ނޭފަތް ދަމާލާ އަޑެވެ. ކަރުނައިގެ ސިފައިގަ ހިތުގެ އުދާސްތައް ބޭރުކޮށްލެވުމުން ހޭޒަލް އައިސްފަ ހުރި ގަދަ ރުޅި ވަނީ މަޑުވެފައެވެ. ހިސާބަކަށް މީހާ ހަމައަކަށް އެޅިފައެވެ. ގަޑިން ވީއިރަކާއި ލިއަމްވީ ތަނެއް ބަލާލަން ހޭޒަލް ހިތަށް އެރިއެވެ. ބޮލާއެކު އަޅާފައި އޮތް ރަޖާ ހޭޒަލް ހިއްލާލީ ދެނެވެ. އެހިނދު އޭނާގެ މަގަތުގައި އެނދުކައިރީ ކާޕެޓުމަތީ އިށީނދެ އިން ލިއަމް ފެނުނެވެ. ހޭޒަލްގެ ފުށުން ހިލަމެއް ވެގެން ލިއަމް ވެސް އެނދުމަތީ ދަމާލައިފަ އޮތް އަތްމަތިން ބޯހިއްލާލާ ބަލާލިއެވެ. ލިއަމްގެ ލޮލުން އޭނާ ރޮއިފަ ހުރިކަމުގެ އަސަރު ހޭޒަލްއަށް ފެނުނެވެ. ހޭޒަލްގެ ހިތަށް ފުން އަސަރުތަކެއް ކުރުވިއެވެ. ނަމަވެސް ހިތްހަރުކޮށްލާފައި އޭނާގެ މޫނު ލިއަމްއާ ދުރަށް އަނބުރާލިއެވެ.\n"ޒެއްލު ޕްލީޒް... ޒެއްލު ދެރަވެގެން އުޅޭތަން ދުށުމަށް އަހަންނަށް ކެތެއްނުވާނެ، ޕްލީޒް... އައި އޭމް ސޮރީ... އައި އޭމް ސޯ ސޮރީ ބޭބީ، ޕްލީޒް... އަލްމާއާ އެއްވެސް ގުޅެއްމެއްނެތް، ގޯޑް ޕްރޮމިސް... ﷲ ގަންދީ ހުވާކުރަން، ޒެއްލުނޫން އަންހެނަކާ އަހަރެން ގާތެއްނުވާނަން، އައި ލަވް ޔޫ ސޯ މަޗް، އަހަރެން ލޯބިވާ މީހަކީ ތީ، ޔޫ އާ މައި އެވްރިތިންގް، ޕްލީޒް ބޭބް... ޕްލީޒް..." ލިއަމްގެ އަޑުވަނީ ކުރެހިފައެވެ. އޭނާ ހޭޒަލްގެ ގާތަށް އައީ ކޮންއިރަކު ކަމެއް ވެސް ނޭނގެއެވެ. ލިއަމްގެ ވާހަކަތަކުން ހޭޒަލް މަޑުމަޑުން އޭނާއާ ދިމާއަށް އެނބުރިލިއެވެ. އަދި އެނދުން ތެދުވެ އިށީނެވެ. ހޭޒަލްގެ ދެއަތްތިލައިގަ ހިފާލުމާއެކު އޭނާގެ ދެކަކުލާ ދިމާގަ ލިއަމްގެ ނިތް ޖައްސާލިއެވެ.\n"ލިއަމް ކީއްވެ އޭނާ ނުހުއްޓުވީ، ތީ ވެސް މީހެއްގެ ފިރިއެއް، އެއީ މީހެއްގެ އަނތްބެއް، އޭނާއާ އެއް ދަރަޖައަކަށް ލިއަމް ވެއްޓެންވީ ކީއްވެ، ލިއަމްއަށް އެނގެއެއްނު އަހަރެން ލިއަމްއަށް ޓްރަސްޓު ކުރާވަރު، މިނޫނީ ދުވަހަކުވެސް އަހަރެން މިކަހަލަ ޝަކުވާއެއް ލިއަމްއާ ކުރިންތަ؟... އެއްވެސް ކަމަކާ ޝައްކުކުރިންތަ؟... ލިއަމް ޖެހޭނެއެއްނު އަލްމާ އެހެންއުޅުނަސް އޭނާގެ އެކްޝަން ހުއްޓުވަން" ހޭޒަލްއަށް ވެސް ރޮވެނީއެވެ.\n"އައި ނޯ ބޭބީ... ޔޫ އާ ރައިޓް... އައި އޭމް ސޮރީ... އަހަރެން ޖެހޭނެ އޭނާ ހުއްޓުވަން... ޔޫ އާ ރައިޓް... ދެން ނުވާނެ އެހެން، ޕްރޮމިސް... އަހަރެން އޭނާ އަތްލާކަށް ފުރުޞަތެއް ނުދޭނަން، އަހަންނަކީ ހަމައެކަނި ޒެއްލުގެ މީހެއް، އެންޑް ޔޫ އާ މައި އެވްރިތިންގް، ޒެއްލު ގެއްލޭވަރުކަމެއް އަހަރެން ނުކުރާނަން.... ދުވަހަކުވެސް ނުކުރާނަން، އައި އޭމް ސޮރީ ބޭބީ... ޕްލީޒް... މަޢާފްކުރޭ..." ލިއަމްގެ ލޮލުން ފައިބާ ކަރުނުން އޭނާގެ ކޯތާފަތް ވެސް ތެމިއްޖެއެވެ.\n"އަލްމާއަކީ ރަނގަޅު އަންހެނެއްނޫން، ރަނގަޅު އަންހެނުންނެއް އެގޮތަކަށް ނޫޅޭނެ، ތި ދެމެދުގައި ގުޅުމެއްނެތްނަމަ އޭނާ އެ އުޅެނީ ލިއަމްއާ އަޅައިގަނެގެން، އަހަރެމެން ދެމެދަށް އޭނާ ވަންނަން ފުރުޞަތު ލިބޭނީ އެ ފުރުޞަތު ލިއަމް ދިނިއްޔާ، އެކަހަލަ ކަމެއް ވެއްޖެނަމަ، އެ ދުވަހަކުން އަހަރެން ލިއަމްދެކެ ކިތަންމެ ލޯބިވިޔަސް ނުހުންނާނަން، އަހަންނަށް ޔަގީންކަން އެބައޮތް އަހަރެންގެ ފަރާތުން ލިއަމްއަށް އެފަދަ މަންޒަރެއް ދުވަހަކުވެސް ނުފެންނާނޭކަން" ހޭޒަލްގެ ކަނާއަތްތިލަ ނަގައި ލިއަމްގެ ބޮލުގައި ފިރުމާލިއެވެ.\n"އަހަންނަށް މަޢާފުކޮށްދީ... އަހަރެން ދެން އެވަރު ވިސްނައިގެން އުޅޭނީ... މި ދެމެދަށް އެކަކަށް ވެސް ނުވަދެވޭނެ، އެ ފުރުޞަތެއް އަހަރެން ނުދޭނަން، އަހަރެންގެ މުޅި ދިރިއުޅުން ޒެއްލުއަކީ، ޕްލީޒް، ދެން ނުރޮއެ، އަހަންނަށް ހެދުނު މިސްޓޭކެއް އެއީ އޭނާގެ ކަންކަން އަޅާނުލާ ދޫކޮށްލެވުން... އައި ޕްރޮމިސް ޒެއްލު، ދެން އެހެނެއްނުވާނެ... ބްލީވް މީ" ލިއަމް އިސްއުފުލާލައި ހޭޒަލްގެ ކޯތާފަތް ދެއަތުން ފުހެލަ ދިނެވެ. އޭނާ ދެއްކި ވާހަކައަށް ހޭޒަލް ބޯޖަހާލިއެވެ.\n"ލިއަމްގެ ބަހުގައި ހިފެހެއްޓެނީ ކިހާ ދުވަހަކުތޯ އަހަރެން ބަލާނަން، ކިތަންމެ ފަހަރަކު އަހަރެން ބުނިން، އަންހެނުން ނިކަން ފާޑެއްވާނޭ... ލިއަމް އެއްޗެއް ހީނުކުރިޔަސް ލިއަމް އޯކޭވެފަ އެމީހުންގެ ސަކަރާތުގައި ބައިވެރިވާނަމަ އެމީހުންނަށް ހީވެދާނޭ ލިއަމް ފުރުޞަތު ދެނިއްޔޭ، ސަމާސާ ކުރުމުގަ ވެސް ހައްދެއް އޮންނަންވާނެ، އަހަރެން އެއްގޮތަކަށް ވެސް ލައިކެއްނުވޭ ތި ޝިޔާނާއި ޔުސްރާމެންނަކާ، އެމީހުންގެ އުޅުން ހުރި ގޮތް އެހުރީ، ވީއިރު އެމީހުންގެ ރަޙުމަތްތެރިއެއްގެ ކޮންއުޅުމެއް ހުންނާނީ..." ހޭޒަލް ބުންޏެވެ. ލިއަމް އޭނާގެ ކޮންމެ ވާހަކައަކަށް ބޯޖަހަމުން ދިޔައީ ހޭޒަލް ދައްކާ ހުރިހާ ވާހަކައެއް އޭނާ ޤަބޫލުކުރަމޭ ބުނާ ފަދައިންނެވެ.\nހޭޒަލް ގޮވައިގެން ލިއަމް އެނދުގައި އޮށޯތެވެ. އެއަތުގެ ތެރޭގައި އަނބިމީހާ ގާތްކޮށްލައިގެން ލިއަމް އޮތެވެ. ދެ މީހުންކުރެ އެކަކުގެ ލޮލުގައި ވެސް ނިދީގެ އަސަރެއް ނެތެވެ. ފާޅުވާން ހުރީ ކަރުނައިގެ ތެތްކަމެވެ.\n"ޔޫ ހާޓް މީ ލިއަމް... ފޯ ދި ފަސްޓް ޓައިމް އިން އަވާ ލައިފް ޔޫ ހާޓް މީ، އައި ވިލް ނެވާ ފޮގެޓް" ލިއަމްގެ މޭގައި މޫނު ޖައްސާލައިގެން އޮވެ މަޑުމަޑުން ހޭޒަލް ބުންޏެވެ.\n"އައި އޭމް ރިއަލީ ސޮރީ... ގަސްދުގައެއްނޫން، ދެން ދުވަހަކުވެސް އެވަރުގެ ކަމެއްނުވާނެ، އަހަރެން އުޅޭނީ ބަލައިގެން" ހޭޒަލްގެ ބޮލުގައި ލިއަމް ތުންފަތް ޖައްސާލައި ބޮސްދިނެވެ.\nނިދިފައި އޮތް ލިއަމްއަށް ހޭލެވުމުން އުޅާހަށް ދެމެމުން އެނދުމަތީ ފެތުރިލިއެވެ. ހޭޒަލް އެނދުގައި ނެތްކަން އެނގުނީ ދެނެވެ. ފާޚާނާއާ ދިމާއަށް ލޯ ދަތުރުކޮށްލިއެވެ. ބޮކި ނިވާލާފައިކަން ހުރީ ސުވިޗު ބޯޑުން އެނގުނެވެ. ފުންމައިގެން އެނދުން ތެދުވި ގޮތަށް ލައިގެން ހުރި ބޮކްސާ ކޮޅުގައި ލިއަމް ކޮޓަރިން ނުކުމެއްޖެއެވެ. ސިޓިންރޫމުގެ ބެލްކަންޏަށް ނުކުމެވެން ހުރި ދޮރު ކަހާލާފައި ހުރިތަން ފެނުނެވެ. އެވަގުތު އެއްޗެއް ފޮޅާލި އަޑުއިވުނީ ބަދިގެ ފަރާތުންނެވެ. ލިއަމް އެދިމާއަށް އައެވެ. ބިއްދޮށަށް ހުންނަ ބެލްކަންޏަށް ނުކުންނަ ދޮރު ހުޅުވާލާފައި ހުރިއިރު އެ ހިސާބަށް ލިއަމްއަށް އާދެވެންވީ އިރަށް ހޭޒަލް ފެނިއްޖެއެވެ. އޭނާ އެއްޗެހި ދޮވެ ހިއްކަން އަޅާނީއެވެ.\n"ތި ހޭލީތަ؟" ހޭޒަލްއަށް ލިއަމް ފެނުމުން އަހާލިއެވެ. ލިއަމް ހޫނލައްވާލުމާއެކު ފަރުވާތެރިކަމާއެކު ހޭޒަލްއަށް ބަލާލިއެވެ. ރޭގައި ހިނގައިދިޔަ ކަންތައްތައް މަތިން ލިއަމް ހަނދާނެއްނުނެތެއެވެ. ހޭޒަލް އަދިވެސް މުޅިއަކުން އެއްކޮށް ހަމައަކަށް ނޭޅޭހެން ލިއަމްއަށް ހީވިއެވެ. ޢާންމުކޮށް ހޭޒަލްއަށް ލިއަމް ފެނުމުން ފާޅުވާ އުފާވެރި ކަމެއް އެ މޫނާއި ހަރަކާތްތަކުގައި ނެތެވެ. ލިއަމްގެ ހިތަށް ތަދުވިއެވެ. އަމިއްލަ ނަފްސު ކުށްވެރި ކުރެވެއެވެ. ހޭޒަލްއާ ވަކިވާކަށް އޭނާ ބޭނުމެއްނެތޭ ބުނީ އެއީ ހަޤީޤަތް ވީމައެވެ. އޭނާ އެންމެ ލޯބިވާ މީހަކީ ހޭޒަލްއެވެ. ހޭޒަލް ދެރަވެފައި ހުންނާކަށް ވެސް ބޭނުމެއްނޫނެވެ. އެހެންވިޔަސް ކުށެއްކުރެވިއްޖެކަމުގެ އިޚްސާސް އޭނާގެ ޟަމީރު ތަކުރާރުކޮށް ހަނދާންކޮށްދެމުންދިޔައެވެ. ނިތްކުރީގައި އިނގިލިތަކުގެ ކުރިން ފިރުމާލެވުނީ މަޑު ރިހުމެއް އުފެދެމުން އައީމައެވެ.\n"ކާއެއްޗެއް ހަދައިދެންވީތަ؟" ލިއަމް އިސްޖެހިފައި ތަޅުމަށް ނަޒަރު ހުއްޓާލައިގެން ހުރިތަން ފެނި ހޭޒަލް އަހާލިއެވެ.\n"ޒެއްލު ކައިފިންތަ؟ ގަޑިން ކިހާއިރެއް ވެގެން އެއުޅެނީ" ލިއަމް އަހާލިއެވެ.\n"މެންދުރުވެއްޖެ... އަހަރެން ކޮފީއެއް ބޯލައިގެން މިހުރީ، ބަނޑުހައެއްނޫން" ހޭޒަލް ބުންޏެވެ. ހިސާބެއްގެ ދުރުކަމެއް އިޙްސާސްވުމުން ލިއަމްއަށް ދުރަކު ނުހުރެވުނެވެ. އުސް އޮޅި ގިރާކޮށް ބެލްކަންޏަށް ލިއަމް ނުކުތެވެ. އަދި ހޭޒަލްގެ އަތުގައި ހިފާ ގާތަށް ދަމާލުމާއެކު ބައްދާލިއެވެ. ލޯބިން ހޭޒަލްގެ ކޯތާފަތުގައި ބޮސްދިނެވެ.\n"ހިނގާ ބޭރަށް ކާންދާން، ދެމީހުން އެކަނި" ލިއަމް ބުންޏެވެ. ހޭޒަލް ބޯޖަހާލީއެވެ.\n"ޒެއްލު ރެޑީވެލާ، އަހަރެން ފެންވަރައިގެން މިނިކުންނަނީ" ލިއަމް ބުންޏެވެ. އަދި އަވަސް އަވަހަށް އޭނާ އެނބުރި ދިޔައީ ފެންވަރާށެވެ. ލިއަމް ދިޔަ ދިމާއަށް ހޭޒަލްއަށް ބަލަން ހުރެވުނެވެ. ދޮވެފައި ހުރި އެއްޗެހި ހިއްކަން އަޅާ ނިމިފައި ހުރުމުން ހޭޒަލް ވެސް ހިނގައިގަތީ ކޮޓަރިއަށް ދާށެވެ.\nކެފޭއަކުން ކައިގެން ލިއަމްއާއި ހޭޒަލް އައީ ގެއާ ދިމާއަށެވެ. ފޯނުކޯލެއް އަންނާތީ އަޅާނުލާން ލިއަމް އިނެއް ކަމަކު ހޭޒަލް ބުނުމުން ސައިކަލު އެއްފަރާތެއްގަ މަޑުކޮށްލާ ލިއަމް ފޯނު ނެގިއެވެ. ގުޅަނީ ޝިޔާނުކަން އެނގި ލިއަމް ކުޑަކޮށް އެނބުރިލާ ހޭޒަލްއަށް ބަލާލިއެވެ.\n"ޝިޔާނު... އެކޮޅަށް އަންނާށޭ ބުނަންވެގެން ކަންނޭނގެ އެގުޅަނީ" ލިއަމް ބުންޏެވެ.\n"ކީއްވެ ނުދާންވީ... ހަމަދާންވީ..." ހޭޒަލް ބުނެލިއެވެ.\n"ޒެއްލު!... އަލްމާ..." ލިއަމް ބުނަން އުޅުނު އެއްޗެއް ހޭޒަލް ދެނެގަތެވެ.\n"ހިނގާ ދާން... އަހަރެން އޯކޭ، އަހަރެން ބުނަންވީ އެއްޗެއް ރޭގަ ލިއަމް ގާތު ބުނެފިން، މިހާރު ދެން ނުގޮސް ހުރުމުގެ ބޭނުމެއްނެތް" ހޭޒަލް ބުންޏެވެ.\nޝިޔާނުގެ ކޯލު ލިއަމް ނެގިއެވެ. ޝިޔާނު ގުޅީ ޔުސްރާ ބުނެގެންނެވެ. އަލްމާމެންގޭގައި މަޖާ ހަދާތީ ހޭޒަލް ގޮވައިގެން އަންނާށޭ ބުނުމަށެވެ. ލިއަމް ކޯލު ނިންމާލާފައި ޝިޔާނު ދެއްކި ވާހަކަތައް ހޭޒަލްއަށް ކިޔައިދިނެވެ. ދެން ވެސް ހޭޒަލް ބުނީ އެގެއަށް ދާންވީ ކަމަށެވެ. އެހާ ގަޔާނުވި ނަމަވެސް ލިއަމް ސައިކަލު ދުއްވާލިއެވެ.


ދިވެހި ::الصافات - އަލް ޞޯއްފަ\n﴿١﴾ وَالصَّافَّاتِ صَفًّا ފަހެ، އެކަލާނގެ يدقدرة ފުޅުގައި އެންމެހާ ކަންތަކުގެ އެންމެމަތީ ވެރިކަންވާ ރަސްކަލާނގެ ހުސްطاهر ވަންތަކަމާއެވެ! އަދި ތިޔަބައިމީހުން رجوع ކުރައްވާހުށީ އެކަލާނގެ حضرة އަށެވެ.\n﴿٢﴾ فَالزَّاجِرَاتِ زَجْرًا ފަހެ، އެކަލާނގެ يدقدرة ފުޅުގައި އެންމެހާ ކަންތަކުގެ އެންމެމަތީ ވެރިކަންވާ ރަސްކަލާނގެ ހުސްطاهر ވަންތަކަމާއެވެ! އަދި ތިޔަބައިމީހުން رجوع ކުރައްވާހުށީ އެކަލާނގެ حضرة އަށެވެ.\n﴿٣﴾ فَالتَّالِيَاتِ ذِكْرًا ސަފުސަފަށް ތިއްބަވާ ملائكة ންނާއި، އުރެދުންތަކުން މީސްތަކުން ދުރުކުރައްވާ ملائكة ންނާއި، قرآن ކިޔަވައިވިދާޅުވާ ملائكة ން ގަންދެއްވައި وحى ކުރައްވަމެވެ.\n﴿٤﴾ إِنَّ إِلَٰهَكُمْ لَوَاحِدٌ ހަމަކަށަވަރުން، ތިޔަބައިމީހުންގެ إله އަކީ އެއްކައުވަންތަ ރަސްކަލާނގެކަން ކަށަވަރެވެ.\n﴿٥﴾ رَّبُّ السَّمَاوَاتِ وَالْأَرْضِ وَمَا بَيْنَهُمَا وَرَبُّ الْمَشَارِقِ (އެކަލާނގެއީ) އުޑުތަކާއި، ބިމާއި، އެދެމެދުގައިވާ ތަނާއި، ތަރިރުހަނދުއަރާ އުދަރެސްތަކުގެ ވެރިރަސްކަލާނގެއެވެ.\n﴿٦﴾ إِنَّا زَيَّنَّا السَّمَاءَ الدُّنْيَا بِزِينَةٍ الْكَوَاكِبِ ހަމަކަށަވަރުން، ތިމަންރަސްކަލާނގެ އަލިގަދަ ތަރިތަކުގެ ޒީނަތްތެރިކަމުން އެންމެކައިރި އުޑު ޒީނަތްތެރި ކުރެއްވީމެވެ.\n﴿٧﴾ وَحِفْظًا مِّن كُلِّ شَيْطَانٍ مَّارِدٍ އަދި ނުކިޔަމަންތެރި ކޮންމެ شيطان އެއްގެ ކިބައިން އެ އުޑު ރައްކާތެރިކުރެއްވީމެވެ.\n﴿٨﴾ لَّا يَسَّمَّعُونَ إِلَى الْمَلَإِ الْأَعْلَىٰ وَيُقْذَفُونَ مِن كُلِّ جَانِبٍ މަތިވެރިވެގެންވާ جماعة ން ދައްކަވާ ވާހަކަފުޅަށް (އެބަހީ: ملائكة ން ދައްކަވާ ވާހަކަފުޅަށް) އަޑުއެހުމަކަށް އެ شيطان ންނަށް ކުޅަދާނަވެގެންނެއް ނުވެތެވެ. އަދި ހުރިހާ ފަރާތަކުން އެ شيطان ންނާ ދިމާޔަށް ގިނިހިލަ އުއްކަވާނެތެވެ.\n﴿٩﴾ دُحُورًا ۖ وَلَهُمْ عَذَابٌ وَاصِبٌ ބޭރުކޮށް ފައްސައިލުމުގެ ގޮތުންނެވެ. އަދި ކެނޑިގެންނުދާނެ عذاب އެއުރެންނަށް ހުށްޓެވެ.\n﴿١٠﴾ إِلَّا مَنْ خَطِفَ الْخَطْفَةَ فَأَتْبَعَهُ شِهَابٌ ثَاقِبٌ ކުއްލިގޮތެއްގައި ސިއްރުން އެހުމެއް އަހައިފި شيطان އަކު މެނުވީއެވެ. ފަހެ، އެ شيطان އާގެ ފަހަތުން ތޮރުފައިލާފަދަ ގިނިހިލައެއް ފޮނުއްވާހުށްޓެވެ.\n﴿١١﴾ فَاسْتَفْتِهِمْ أَهُمْ أَشَدُّ خَلْقًا أَم مَّنْ خَلَقْنَا ۚ إِنَّا خَلَقْنَاهُم مِّن طِينٍ لَّازِبٍ ފަހެ، ކަލޭގެފާނު އެއުރެންނާ سؤال ކުރައްވައިބައްލަވާށެވެ! އުނދަގޫކަންބޮޑީ، އެއުރެން ހެއްދެވުންހޭ؟ ނުވަތަ ތިމަންރަސްކަލާނގެ ހެއްދެވި އެނޫންތަކެތިހޭ؟ ހަމަކަށަވަރުން، ތިމަންރަސްކަލާނގެ އެއުރެން (އެބަހީ: އިންސާނުން) ހެއްދެވީ ތަތްލާ މަށިންނެވެ.\n﴿١٢﴾ بَلْ عَجِبْتَ وَيَسْخَرُونَ އަދި ކިއެއްތަ! (އެއުރެން ދޮގުކުރާ ކަމާމެދު) ކަލޭގެފާނު عجائب ވެވަޑައިގެންނެވީމުއެވެ. އަދި އެއުރެން އެކަމަށް ފުރައްސާރަކޮށް އުޅެތެވެ.\n﴿١٣﴾ وَإِذَا ذُكِّرُوا لَا يَذْكُرُونَ އަދި އެއުރެންނަށް ހަނދުމަކޮށްދެއްވައިފިނަމަ، އެއުރެން ހަނދުމައެއް ނުކުރެތެވެ.\n﴿١٤﴾ وَإِذَا رَأَوْا آيَةً يَسْتَسْخِرُونَ އަދި އެއުރެންނަށް معجزة އެއް ފެނިއްޖެނަމަ، އެއުރެން ފުރައްސާރަކޮށް އުޅެތެވެ.\n﴿١٥﴾ وَقَالُوا إِنْ هَٰذَا إِلَّا سِحْرٌ مُّبِينٌ އަދި އެއުރެން ބުނޫއެވެ. މިއީ، ފާޅުވެގެންވާ ޖާދޫއެއްކަމުގައި މެނުވީ ނުވެތެވެ.\n﴿١٦﴾ أَإِذَا مِتْنَا وَكُنَّا تُرَابًا وَعِظَامًا أَإِنَّا لَمَبْعُوثُونَ ތިމަންމެން މަރުވެ، ވެއްޔަށާއި ކަށިތަކަކަށް ވެއްޖެހިނދު، ހަމަކަށަވަރުން، ތިމަންމެންނަކީ، އަލުން ދިރުމަކަށް ފޮނުއްވާނެ ބަޔަކުހެއްޔެވެ؟\n﴿١٧﴾ أَوَآبَاؤُنَا الْأَوَّلُونَ އަދި ތިމަންމެންގެ އިސްވެދިޔަ ކާބަފައިންވެސް ހެއްޔެވެ؟\n﴿١٨﴾ قُلْ نَعَمْ وَأَنتُمْ دَاخِرُونَ ކަލޭގެފާނު ވިދާޅުވާށެވެ! އާނއެކެވެ! ތިޔަބައިމީހުން ނިކަމެތިވެގެންވާ حال ގައެވެ.\n﴿١٩﴾ فَإِنَّمَا هِيَ زَجْرَةٌ وَاحِدَةٌ فَإِذَا هُمْ يَنظُرُونَ ފަހެ، އެކަންތައް ވާނެކަން ކަށަވަރީ، ބިރުވެރި އެންމެ އަޑަކުންނެވެ. ފަހެ، އެހާރުން، އެއުރެން (ތެދުވެ) ބަލަން ތިބޭނެތެވެ.\n﴿٢٠﴾ وَقَالُوا يَا وَيْلَنَا هَٰذَا يَوْمُ الدِّينِ އަދި އެއުރެން ބުނާނެތެވެ. އޭ ތިމަންމެންނަށްހުރި ހަލާކެއްގެ ބޮޑުކަމާއެވެ! މިއީ قيامة ދުވަހެވެ.\n﴿٢١﴾ هَٰذَا يَوْمُ الْفَصْلِ الَّذِي كُنتُم بِهِ تُكَذِّبُونَ މިއީ ތިޔަބައިމީހުން އެދުވަހަކާމެދު ދޮގުކޮށް އުޅުނު ނިޔާކުރެއްވުމުގެ ދުވަހެވެ.\n﴿٢٢﴾ ۞ احْشُرُوا الَّذِينَ ظَلَمُوا وَأَزْوَاجَهُمْ وَمَا كَانُوا يَعْبُدُونَ މިއީ ތިޔަބައިމީހުން އެދުވަހަކާމެދު ދޮގުކޮށް އުޅުނު ނިޔާކުރެއްވުމުގެ ދުވަހެވެ.\n﴿٢٣﴾ مِن دُونِ اللَّهِ فَاهْدُوهُمْ إِلَىٰ صِرَاطِ الْجَحِيمِ (ملائكة ންނަށް އަންގަވާނެތެވެ.) އަނިޔާވެރިވީ މީހުންނާއި، އެއުރެންގެ (އެފަދަ) އަނބިންނާއި، އަދި اللَّه ފިޔަވައި އެއުރެން އަޅުކަންކޮށްއުޅުނު ތަކެތި އެއްކުރައްވާށެވެ! ފަހެ، އެއުރެންނަށް ނަރަކައިގެ މަގަށް މަގުދައްކަވާށެވެ!\n﴿٢٤﴾ وَقِفُوهُمْ ۖ إِنَّهُم مَّسْئُولُونَ އަދި އެއުރެން ހުއްޓުވާށެވެ! ހަމަކަށަވަރުން، އެއުރެންނީ سؤال ކުރައްވާނޭ ބަޔެކެވެ.\n﴿٢٥﴾ مَا لَكُمْ لَا تَنَاصَرُونَ (މިއަދު) ތިޔަބައިމީހުން އެކަކު އަނެކަކަށް އެހީނުވަނީ ކީއްވެގެންހެއްޔެވެ؟\n﴿٢٦﴾ بَلْ هُمُ الْيَوْمَ مُسْتَسْلِمُونَ އަދި ކިއެއްތަ! އެއުރެން މިއަދު ތިބީ ކިޔަމަންވެ ބޯލަނބައިގެންނެވެ.\n﴿٢٧﴾ وَأَقْبَلَ بَعْضُهُمْ عَلَىٰ بَعْضٍ يَتَسَاءَلُونَ އަދި އެކަކު އަނެކަކާ سؤال ކުރަމުން އެއުރެންގެ އެއްބަޔަކު އަނެއްބަޔަކުގެ ގާތަށް ކުރިމަތިލައި އަންނާނެތެވެ.\n﴿٢٨﴾ قَالُوا إِنَّكُمْ كُنتُمْ تَأْتُونَنَا عَنِ الْيَمِينِ (މަގުފުރެއްދި މީހުންނަށް) އެއުރެން ބުނާނެތެވެ. ހަމަކަށަވަރުން، ތިމަންމެންގެ ކައިރިޔަށް ތިޔަބައިމީހުން ކަނާތްފަރާތުން އަންނަކަމުގައިވީމުއެވެ.\n﴿٢٩﴾ قَالُوا بَل لَّمْ تَكُونُوا مُؤْمِنِينَ އެއުރެން ބުނާނެތެވެ. އަދި ކިއެއްތަ! ތިޔަބައިމީހުން مؤمن ން ކަމުގައި ނުވަމުއެވެ.\n﴿٣٠﴾ وَمَا كَانَ لَنَا عَلَيْكُم مِّن سُلْطَانٍ ۖ بَلْ كُنتُمْ قَوْمًا طَاغِينَ އަދި ތިޔަބައިމީހުންގެ މައްޗަކަށް ތިމަންމެންނަކަށް ބާރެއް ލިބިގެނެއް ނުވެއެވެ. އަދި ކިއެއްތަ! ތިޔަބަައިމީހުންވީ (ފުރެދުމުގައި) ހައްދުފަހަނަޅައިފައިވާ ބަޔަކު ކަމުގައެވެ.\n﴿٣١﴾ فَحَقَّ عَلَيْنَا قَوْلُ رَبِّنَا ۖ إِنَّا لَذَائِقُونَ ފަހެ، ތިމަންމެންގެ މައްޗަށް، ތިމަންމެންގެ ވެރިރަސްކަލާނގެ عذاب ގެ ބަސްފުޅު حق ވެއްޖެއެވެ. ހަމަކަށަވަރުން، ތިމަންމެންނީ عذاب ގެ ރަހަ ދެކޭނޭ ބަޔެއްކަން ކަށަވަރެވެ.\n﴿٣٢﴾ فَأَغْوَيْنَاكُمْ إِنَّا كُنَّا غَاوِينَ ފަހެ، ތިމަންމެން ތިޔަބައިމީހުން މަގުފުރެއްދީމުއެވެ. އަދި ހަމަކަށަވަރުން، ތިމަންމެންވީ، މަގުފުރެދިގެންވާ ބަޔަކު ކަމުގައެވެ.\n﴿٣٣﴾ فَإِنَّهُمْ يَوْمَئِذٍ فِي الْعَذَابِ مُشْتَرِكُونَ ފަހެ، ހަމަކަށަވަރުން، އެއުރެންނީ އެދުވަހުން عذاب ގައި ބައިވެރިވެގެންވާ މީހުންނެވެ.\n﴿٣٤﴾ إِنَّا كَذَٰلِكَ نَفْعَلُ بِالْمُجْرِمِينَ ހަމަކަށަވަރުން، ކުށްވެރިންނާމެދު، ތިމަންރަސްކަލާނގެ ކަންތައްކުރައްވަނީ އެފަދައިންނެވެ.\n﴿٣٥﴾ إِنَّهُمْ كَانُوا إِذَا قِيلَ لَهُمْ لَا إِلَٰهَ إِلَّا اللَّهُ يَسْتَكْبِرُونَ ހަމަކަށަވަރުން، اللَّه މެނުވީ إله އަކު ނުވާކަމަށް އެއުރެންނަށް ބުނެފިހިނދަކު އެއުރެން ބޮޑާވެގަންނަކަމުގައިވޫއެވެ.\n﴿٣٦﴾ وَيَقُولُونَ أَئِنَّا لَتَارِكُو آلِهَتِنَا لِشَاعِرٍ مَّجْنُونٍ އަދި އެއުރެން ބުނެތެވެ. ހަމަކަށަވަރުން، މޮޔަވެފައިވާ ޅެންވެރިޔެއްގެ ބަހަށް، ތިމަންމެންގެ إله ންތައް ތިމަންމެން ދޫކޮށްލާނެ ހެއްޔެވެ؟\n﴿٣٧﴾ بَلْ جَاءَ بِالْحَقِّ وَصَدَّقَ الْمُرْسَلِينَ އަދި ކިއެއްތަ! އެކަލޭގެފާނު ވަޑައިގަތީ، حق دين އާއިގެންނެވެ. އަދި އެކަލޭގެފާނު (ކުރީގެ) رسول ން ތެދުކުރެއްވިއެވެ.\n﴿٣٨﴾ إِنَّكُمْ لَذَائِقُو الْعَذَابِ الْأَلِيمِ ހަމަކަށަވަރުން، ތިޔަބައިމީހުންނީ، ވޭންދެނިވި عذاب ގެ ރަހަ ދެކޭނޭ ބަޔަކުކަން ކަށަވަރެވެ.\n﴿٣٩﴾ وَمَا تُجْزَوْنَ إِلَّا مَا كُنتُمْ تَعْمَلُونَ އަދި ތިޔަބައިމީހުން ކޮށްއުޅުނު عمل އަކަށްމެނުވީ، ތިޔަބައިމީހުންނަކަށް ޖަޒާއެއް ނުދެއްވާނެތެވެ.\n﴿٤٠﴾ إِلَّا عِبَادَ اللَّهِ الْمُخْلَصِينَ خيار ކުރައްވާފައިވާ، اللَّه ގެ އަޅުން މެނުވީއެވެ.\n﴿٤١﴾ أُولَٰئِكَ لَهُمْ رِزْقٌ مَّعْلُومٌ އެއުރެންނަށްޓަކައި އެނގިގެންވާ رزق ވެއެވެ.\n﴿٤٢﴾ فَوَاكِهُ ۖ وَهُم مُّكْرَمُونَ (އެއީ) މޭވާތަކެވެ. އަދި އެއުރެންނީ މާތްކުރައްވާފައިވާ ބަޔެކެވެ.\n﴿٤٣﴾ فِي جَنَّاتِ النَّعِيمِ نعمة ގެ ސުވަރުގެތަކުގައެވެ.\n﴿٤٤﴾ عَلَىٰ سُرُرٍ مُّتَقَابِلِينَ ދާންތަކެއްގެ މަތީގައެވެ. އެކަކު އަނެކަކަށް ކުރިމަތިލައިގެންނެވެ.\n﴿٤٥﴾ يُطَافُ عَلَيْهِم بِكَأْسٍ مِّن مَّعِينٍ ހިނގަހިނގާ ހުންނަ އާރަކުން ނެގޭ ބުއިމެއްގެ ތަށިތަކާއިގެން އެއުރެންގެ މެދުގައި ބުރުޖެހޭނެތެވެ.\n﴿٤٦﴾ بَيْضَاءَ لَذَّةٍ لِّلشَّارِبِينَ ބޯމީހުންނަށް މީރު، ހުދުކުލައިގެ ބުއިމެކެވެ.\n﴿٤٧﴾ لَا فِيهَا غَوْلٌ وَلَا هُمْ عَنْهَا يُنزَفُونَ އެ ބުއިމުގައި ބޯއެނބުރުމެއްނެތެވެ. އަދި އޭގެސަބަބުން، މަސްތުވެގެންދާނޭ ބަޔަކު ކަމުގައި އެއުރެން ނުވެތެވެ.\n﴿٤٨﴾ وَعِندَهُمْ قَاصِرَاتُ الطَّرْفِ عِينٌ އަދި ކަޅިރަވަ ތޫނު، عفة ތެރި حورالعين ން އެއުރެންގެ ގާތުގައިވެއެވެ.\n﴿٤٩﴾ كَأَنَّهُنَّ بَيْضٌ مَّكْنُونٌ ރައްކާތެރި ކުރައްވާފައިވާ (މާދޫނި) ބިސްފަދައިން އެކަނބަލުންވެއެވެ.\n﴿٥٠﴾ فَأَقْبَلَ بَعْضُهُمْ عَلَىٰ بَعْضٍ يَتَسَاءَلُونَ ފަހެ، އެކަކު އަނެކަކާ سؤال ކުރަމުން އެއުރެންގެ އެއްބަޔަކު އަނެއްބަޔަކާ ކުރިމަތިލައި އަންނާނެތެވެ.\n﴿٥١﴾ قَالَ قَائِلٌ مِّنْهُمْ إِنِّي كَانَ لِي قَرِينٌ އެއުރެންގެ ތެރެއިން ބުނާމީހަކު ބުނާނެތެވެ. ހަމަކަށަވަރުން، ތިމަންނާއަށް އެކުވެރިޔަކު ވިއެވެ.\n﴿٥٢﴾ يَقُولُ أَإِنَّكَ لَمِنَ الْمُصَدِّقِينَ އެ އެކުވެރިޔާ ބުނެއުޅެތެވެ. ހަމަކަށަވަރުން، ތިބާވަނީ ތެދުކުރާ މީހުންގެ ތެރެއިންހެއްޔެވެ؟\n﴿٥٣﴾ أَإِذَا مِتْنَا وَكُنَّا تُرَابًا وَعِظَامًا أَإِنَّا لَمَدِينُونَ ތިމަންމެން މަރުވެ، ވެއްޔަށާއި ކަށިތަކަކަށްވެއްޖެހިނދު ހަމަކަށަވަރުން، ތިމަންމެންނީ ޖަޒާލިބޭނޭ ބަޔަކުހެއްޔެވެ؟\n﴿٥٤﴾ قَالَ هَلْ أَنتُم مُّطَّلِعُونَ އޭނާ ބުނާނެތެވެ. ތިޔަބައިމީހުން ބަލަން ބޭނުންހެއްޔެވެ؟\n﴿٥٥﴾ فَاطَّلَعَ فَرَآهُ فِي سَوَاءِ الْجَحِيمِ ދެން އޭނާ ބަލައިލިއެވެ. ފަހެ، ނަރަކައިގެ މެދުތެރޭގައި އެ އެކުވެރިޔާ ވަނިކޮށް އޭނާޔަށް ފެނުނެވެ.\n﴿٥٦﴾ قَالَ تَاللَّهِ إِن كِدتَّ لَتُرْدِينِ އޭނާ ބުނާނެތެވެ. اللَّه ގަންދީ ބުނަމެވެ. ހަމަކަށަވަރުން، ކަލޭ ތިމަން ހަލާކުކޮށްލުމާ ގާތްކުޅައީމުއެވެ.\n﴿٥٧﴾ وَلَوْلَا نِعْمَةُ رَبِّي لَكُنتُ مِنَ الْمُحْضَرِينَ އަދި ތިމަންގެ ވެރިރަސްކަލާނގެ نعمة ދެއްވާފައިނުވާނަމަ، (عذاب ގެ ތެރެޔަށް) حاضر ކުރައްވާފައިވާ މީހުންގެތެރެއިން ތިމަންވެއްޖައީސްކަން ކަށަވަރެވެ.\n﴿٥٨﴾ أَفَمَا نَحْنُ بِمَيِّتِينَ އަދި ތިމަންގެ ވެރިރަސްކަލާނގެ نعمة ދެއްވާފައިނުވާނަމަ، (عذاب ގެ ތެރެޔަށް) حاضر ކުރައްވާފައިވާ މީހުންގެތެރެއިން ތިމަންވެއްޖައީސްކަން ކަށަވަރެވެ.\n﴿٥٩﴾ إِلَّا مَوْتَتَنَا الْأُولَىٰ وَمَا نَحْنُ بِمُعَذَّبِينَ ފަހެ، ފުރަތަމަ ފަހަރު މަރުވުންމެނުވީ، މަރުނުވެ ދެމިތިބޭނޭ ބަޔަކުކަމުގައި އަހަރެމެން ނުވޭހެއްޔެވެ؟ އަދި عذاب ލިބޭނޭ ބަޔަކުކަމުގައި އަހަރެމެން ނުވަމުއެވެ.\n﴿٦٠﴾ إِنَّ هَٰذَا لَهُوَ الْفَوْزُ الْعَظِيمُ ހަމަކަށަވަރުން، ބޮޑުވެގެންވާ نصيب ލިބުމަކީ މިއީކަން ކަށަވަރެވެ.\n﴿٦١﴾ لِمِثْلِ هَٰذَا فَلْيَعْمَلِ الْعَامِلُونَ عمل ކުރާ މީހުން މިފަދަކަންތައް ލިބިގަތުމަށްޓަކައި عمل ކުރާހުށިކަމެވެ!\n﴿٦٢﴾ أَذَٰلِكَ خَيْرٌ نُّزُلًا أَمْ شَجَرَةُ الزَّقُّومِ ضيافة އެއްގެގޮތުން މޮޅީ އެތަންހެއްޔެވެ؟ ނުވަތަ زقّوم ގަސް ހެއްޔެވެ؟\n﴿٦٣﴾ إِنَّا جَعَلْنَاهَا فِتْنَةً لِّلظَّالِمِينَ ހަމަކަށަވަރުން، އަނިޔާވެރިންނަށްއޮތް امتحان އެއްކަމުގައި ތިމަންރަސްކަލާނގެ އެ ގަސް ލެއްވީމެވެ.\n﴿٦٤﴾ إِنَّهَا شَجَرَةٌ تَخْرُجُ فِي أَصْلِ الْجَحِيمِ ހަމަކަށަވަރުން، އެއީ ނަރަކައިގެ އަޑިން ފަޅައިގެންހެދޭ ގަހެކެވެ.\n﴿٦٥﴾ طَلْعُهَا كَأَنَّهُ رُءُوسُ الشَّيَاطِينِ އޭގެ މޭވާ، شيطان ންގެ ބޯތަކެކޭ އެއްފަދައެވެ.\n﴿٦٦﴾ فَإِنَّهُمْ لَآكِلُونَ مِنْهَا فَمَالِئُونَ مِنْهَا الْبُطُونَ ފަހެ، ހަމަކަށަވަރުން، އެއުރެންނީ އެއިންކާނޭ ބަޔަކުކަން ކަށަވަރެވެ. އަދި އެއިން ބަނޑުތައް ފުރާނޭ ބަޔެކެވެ.\n﴿٦٧﴾ ثُمَّ إِنَّ لَهُمْ عَلَيْهَا لَشَوْبًا مِّنْ حَمِيمٍ ދެން ހަމަކަށަވަރުން، އޭގެމައްޗަށް ކެކިކެކިހުންނަ ހޫނުފެނުގެ ގިރުމެއް (އެބަހީ: زقّوم އާއި ހޫނުފެނާ އެކުވެފައިވާ ދިޔަވަރެއްް) އެއުރެންނަށްވާކަން ކަށަވަރެވެ.\n﴿٦٨﴾ ثُمَّ إِنَّ مَرْجِعَهُمْ لَإِلَى الْجَحِيمِ ދެން ހަމަކަށަވަރުން، އެއުރެން އެނބުރި ދިޔުންވަނީ ނަރަކަޔަށްކަން ކަށަވަރެވެ.\n﴿٦٩﴾ إِنَّهُمْ أَلْفَوْا آبَاءَهُمْ ضَالِّينَ ހަމަކަށަވަރުން، އެއުރެންގެ ކާބަފައިން މަގުފުރެދިފައިވާތީ، އެއުރެން ދުށްޓެވެ.\n﴿٧٠﴾ فَهُمْ عَلَىٰ آثَارِهِمْ يُهْرَعُونَ ފަހެ، އެއުރެން އެ ކާބަފައިންގެ ފިޔަވަޅުތަކުގެ މަތީގައި ހިނގައިދިޔުމަށް އަވަސްވެގަނެތެވެ.\n﴿٧١﴾ وَلَقَدْ ضَلَّ قَبْلَهُمْ أَكْثَرُ الْأَوَّلِينَ ހަމަކަށަވަރުން، އިސްވެދިޔަމީހުންކުރެ ގިނަމީހުން އޭގެކުރިންވަނީ މަގުފުރެދިފައެވެ.\n﴿٧٢﴾ وَلَقَدْ أَرْسَلْنَا فِيهِم مُّنذِرِينَ އަދި ހަމަކަށަވަރުން ތިމަންރަސްކަލާނގެ އެއުރެންގެ ތެރެޔަށް إنذار ކުރައްވާ رسول ން ފޮނުއްވީމެވެ.\n﴿٧٣﴾ فَانظُرْ كَيْفَ كَانَ عَاقِبَةُ الْمُنذَرِينَ ފަހެ، إنذار ވެވުނު މީހުންގެ ނިމުންއޮތީ ކޮންފަދައަކުންކަން ކަލޭގެފާނު ދެކެވަޑައިގަންނަވާށެވެ!\n﴿٧٤﴾ إِلَّا عِبَادَ اللَّهِ الْمُخْلَصِينَ اللَّه ގެ، خيار ކުރައްވާފައިވާ އަޅުން މެނުވީއެވެ.\n﴿٧٥﴾ وَلَقَدْ نَادَانَا نُوحٌ فَلَنِعْمَ الْمُجِيبُونَ ހަމަކަށަވަރުން، نوح ގެފާނު ތިމަންރަސްކަލާނގެއަށް (އެހީއަށްއެދި) ގޮވައިލެއްވިއެވެ. ފަހެ (އެކަލޭގެފާނަށް) އިޖާބަދެއްވި ރަސްކަލާނގެ މޮޅުކަމާއެވެ!\n﴿٧٦﴾ وَنَجَّيْنَاهُ وَأَهْلَهُ مِنَ الْكَرْبِ الْعَظِيمِ އަދި ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ أهل ވެރިން ބޮޑުވެގެންވާ ހިތާމައިން (އެބަހީ: غرق ން) ސަލާމަތްކުރެއްވީމެވެ.\n﴿٧٧﴾ وَجَعَلْنَا ذُرِّيَّتَهُ هُمُ الْبَاقِينَ އަދި ދެންތިބި ބަޔަކީ، އެކަލޭގެފާނުގެ ދަރިކޮޅުކަމުގައި ތިމަންރަސްކަލާނގެ ލެއްވީމެވެ.\n﴿٧٨﴾ وَتَرَكْنَا عَلَيْهِ فِي الْآخِرِينَ އަދި ފަހުން އަންނަނިވި أمّة ތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n﴿٧٩﴾ سَلَامٌ عَلَىٰ نُوحٍ فِي الْعَالَمِينَ عالم ތަކުގައި نوح ގެފާނުގެ މައްޗަށް سلام ހުށްޓެވެ.\n﴿٨٠﴾ إِنَّا كَذَٰلِكَ نَجْزِي الْمُحْسِنِينَ إحسان ތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n﴿٨١﴾ إِنَّهُ مِنْ عِبَادِنَا الْمُؤْمِنِينَ ހަމަކަށަވަރުން، އެކަލޭގެފާނުވަނީ، ތިމަންރަސްކަލާނގެ مؤمن އަޅުންގެ ތެރެއިންނެވެ.\n﴿٨٢﴾ ثُمَّ أَغْرَقْنَا الْآخَرِينَ ދެން ތިމަންރަސްކަލާނގެ އެހެންމީހުން (އެބަހީ: كافر ން) غرق ކުރެއްވީމެވެ.\n﴿٨٣﴾ ۞ وَإِنَّ مِن شِيعَتِهِ لَإِبْرَاهِيمَ ހަމަކަށަވަރުން، އެކަލޭގެފާނުންގެ ގޮތަށް تبع ވެގެންވާ މީހުންގެ ތެރެއިން إبراهيم ގެފާނުވެއެވެ.\n﴿٨٤﴾ إِذْ جَاءَ رَبَّهُ بِقَلْبٍ سَلِيمٍ (އެއީ) ސަލާމަތުންވާ ހިތަކާއިގެން އެކަލޭގެފާނުގެ ވެރިރަސްކަލާނގެ حضرة އަށް توجّه ވެވަޑައިގެންނެވި ހިނދުގައެވެ.\n﴿٨٥﴾ إِذْ قَالَ لِأَبِيهِ وَقَوْمِهِ مَاذَا تَعْبُدُونَ (އެއީ) އެކަލޭގެފާނުގެ ބައްޕައަށާއި، އެކަލޭގެފާނުންގެ قوم ގެމީހުންނަށް އެކަލޭގެފާނު ވިދާޅުވިހިނދުގައެވެ. ތިޔަބައިމީހުން ތިޔަ އަޅުކަންކުރަނީ ކޮންއެއްޗަކަށް ހެއްޔެވެ؟\n﴿٨٦﴾ أَئِفْكًا آلِهَةً دُونَ اللَّهِ تُرِيدُونَ اللَّه ފިޔަވައި ދޮގު إله ންތަކަކަށް ތިޔަބައިމީހުން އެދެނީ ހެއްޔެވެ؟\n﴿٨٧﴾ فَمَا ظَنُّكُم بِرَبِّ الْعَالَمِينَ ފަހެ، عالم ތަކުގެ ވެރިރަސްކަލާނގެއާމެދު، ތިޔަބައިމީހުން ހީކުރަނީ ކީކޭހެއްޔެވެ؟\n﴿٨٨﴾ فَنَظَرَ نَظْرَةً فِي النُّجُومِ ފަހެ (އެއުރެންގެ عيد އަކަށް ނުކުމެވަޑައިގަތުމަށް ދެންނެވުމުން) އެކަލޭގެފާނު ފުން ނަޒަރަކުން ތަރިތަކަށް ބައްލަވައިލެއްވިއެވެ.\n﴿٨٩﴾ فَقَالَ إِنِّي سَقِيمٌ ދެން ވިދާޅުވިއެވެ. ހަމަކަށަވަރުން، އަހުރެންނީ ބަލިމީހަކީމެވެ.\n﴿٩٠﴾ فَتَوَلَّوْا عَنْهُ مُدْبِرِينَ ދެން އެއުރެން އެކަލޭގެފާނަށް ފުރަގަސްދީ ހިނގައްޖައޫއެވެ.\n﴿٩١﴾ فَرَاغَ إِلَىٰ آلِهَتِهِمْ فَقَالَ أَلَا تَأْكُلُونَ ފަހެ، އެކަލޭގެފާނު އެއުރެންގެ إله ންތަކުގެ ކައިރިޔަށް ޖެހިވަޑައިގެން ވިދާޅުވިއެވެ. ކަލޭމެން ނުކަނީހެއްޔެވެ؟\n﴿٩٢﴾ مَا لَكُمْ لَا تَنطِقُونَ ކަލޭމެން ބަސްނުމޮށެނީ ކީއްވެގެން ހެއްޔެވެ؟\n﴿٩٣﴾ فَرَاغَ عَلَيْهِمْ ضَرْبًا بِالْيَمِينِ ފަހެ، އެކަލޭގެފާނު އެތަކެތީގެ ކައިރިޔަށް ޖެހިވަޑައިގެން ކަނާތްޕުޅުން އެތަކެތީގައި ޖެއްސެވިއެވެ.\n﴿٩٤﴾ فَأَقْبَلُوا إِلَيْهِ يَزِفُّونَ ފަހެ، އެއުރެން އެކަލޭގެފާނުގެ އަރިހަށް އަވަސްވެގަނެގެން އައޫއެވެ.\n﴿٩٥﴾ قَالَ أَتَعْبُدُونَ مَا تَنْحِتُونَ އެކަލޭގެފާނު ވިދާޅުވިއެވެ. ތިޔަބައިމީހުން ކޮށައި މަށައިގެންހަދާ ތަކެއްޗަށް ތިޔަބައިމީހުން އަޅުކަންކުރަނީ ހެއްޔެވެ؟\n﴿٩٦﴾ وَاللَّهُ خَلَقَكُمْ وَمَا تَعْمَلُونَ އަދި ތިޔަބައިމީހުންނާއި، ތިޔަބައިމީހުން ކުރާހާކަމެއް ހެއްދެވީ اللَّه އެވެ.\n﴿٩٧﴾ قَالُوا ابْنُوا لَهُ بُنْيَانًا فَأَلْقُوهُ فِي الْجَحِيمِ އެއުރެން ބުނޫއެވެ. އެކަލޭގެފާނަށްޓަކައި ބިނާއެއް ހަދާށެވެ! (އަދި އެތަނަށް ދަރުއަޅައި ރޯކޮށްފައި) ދެން ގަދަ އަލިފާންގަނޑުގެ ތެރެޔަށް އެކަލޭގެފާނު އެއްލާށެވެ!\n﴿٩٨﴾ فَأَرَادُوا بِهِ كَيْدًا فَجَعَلْنَاهُمُ الْأَسْفَلِينَ ފަހެ، އެއުރެން އެކަލޭގެފާނު ހަލާކުކޮށްލުމަށް މަކަރުވެރި ރޭވުމެއް ރޭވޫއެވެ. އަދި ދެރަވެ ނިކަމެތިވި ބަޔަކު ކަމުގައި ތިމަންރަސްކަލާނގެ އެއުރެން ލެއްވީމެވެ.\n﴿٩٩﴾ وَقَالَ إِنِّي ذَاهِبٌ إِلَىٰ رَبِّي سَيَهْدِينِ އަދި އެކަލޭގެފާނު ވިދާޅުވިއެވެ. ހަމަކަށަވަރުން، އަހުރެން (މިތަނުން هجرة ކޮށް) ދާހުށީ އަހުރެންގެ ވެރިރަސްކަލާނގެ أمر ކުރެއްވި ތަނަށެވެ. އެކަލާނގެ އަހުރެންނަށް މަގު ދައްކަވާނެތެވެ.\n﴿١٠٠﴾ رَبِّ هَبْ لِي مِنَ الصَّالِحِينَ އަޅުގެ ވެރިރަސްކަލާކޮ! މިއަޅާއަށް صالح ންގެ ތެރެއިންވާ ދަރިޔަކު ދެއްވާނދޭވެ!\n﴿١٠١﴾ فَبَشَّرْنَاهُ بِغُلَامٍ حَلِيمٍ ފަހެ، ތިމަންރަސްކަލާނގެ (އެކަލޭގެފާނުގެ دعاء އިޖާބަކުރައްވައި) حلم ވެރި ދަރިކަލަކު ދެއްވާނެކަމުގެ އުފާވެރި خبر އެކަލޭގެފާނަށް ދެއްވީމެވެ.\n﴿١٠٢﴾ فَلَمَّا بَلَغَ مَعَهُ السَّعْيَ قَالَ يَا بُنَيَّ إِنِّي أَرَىٰ فِي الْمَنَامِ أَنِّي أَذْبَحُكَ فَانظُرْ مَاذَا تَرَىٰ ۚ قَالَ يَا أَبَتِ افْعَلْ مَا تُؤْمَرُ ۖ سَتَجِدُنِي إِن شَاءَ اللَّهُ مِنَ الصَّابِرِينَ ފަހެ، އެކަލޭގެފާނުގެ އަރިހުގައި އެ ދަރިކަލުން މަސައްކަތް ކުރައްވައި އުޅުއްވާ ފުރާވަރަށް އެރިހިނދު، އެކަލޭގެފާނު ވިދާޅުވިއެވެ. އޭ ލޯބިވާ ދަރިފުޅާއެވެ! ހަމަކަށަވަރުން، އަހުރެން ތިބާ قربان ކުރާތީ، ހުވަފެނުގައި އަހުރެންނަށް ފެނެތެވެ. ފަހެ، ތިބާޔަށް (އެކަމާމެދު) ފެންނަގޮތެއް ވިސްނައި ބަލާށެވެ! އެ ދަރިކަލުން ދެންނެވިއެވެ. އޭ ބައްޕާއެވެ! ކަލޭގެފާނަށް أمر ކުރައްވާ ކަންތައް ކަލޭގެފާނު ކުރައްވާށެވެ! اللَّه އިރާދަކުރެއްވިއްޔާ އަޅުގަނޑު ވަނީ، ކެތްތެރިންގެ ތެރެއިންކަން، ކަލޭގެފާނަށް ފެނިވަޑައިގަންނަވާނެތެވެ.\n﴿١٠٣﴾ فَلَمَّا أَسْلَمَا وَتَلَّهُ لِلْجَبِينِ ފަހެ، އެކަލޭގެފާނުގެ އަރިހުގައި އެ ދަރިކަލުން މަސައްކަތް ކުރައްވައި އުޅުއްވާ ފުރާވަރަށް އެރިހިނދު، އެކަލޭގެފާނު ވިދާޅުވިއެވެ. އޭ ލޯބިވާ ދަރިފުޅާއެވެ! ހަމަކަށަވަރުން، އަހުރެން ތިބާ قربان ކުރާތީ، ހުވަފެނުގައި އަހުރެންނަށް ފެނެތެވެ. ފަހެ، ތިބާޔަށް (އެކަމާމެދު) ފެންނަގޮތެއް ވިސްނައި ބަލާށެވެ! އެ ދަރިކަލުން ދެންނެވިއެވެ. އޭ ބައްޕާއެވެ! ކަލޭގެފާނަށް أمر ކުރައްވާ ކަންތައް ކަލޭގެފާނު ކުރައްވާށެވެ! اللَّه އިރާދަކުރެއްވިއްޔާ އަޅުގަނޑު ވަނީ، ކެތްތެރިންގެ ތެރެއިންކަން، ކަލޭގެފާނަށް ފެނިވަޑައިގަންނަވާނެތެވެ.\n﴿١٠٤﴾ وَنَادَيْنَاهُ أَن يَا إِبْرَاهِيمُ ފަހެ، އެ ދެބަފައިކަލުން (اللَّه އަށް) ބޯލަނބައި ކިޔަމަންވެ، އެ ދަރިކަލުން ނިތްކުރިވަތަށް ބޭއްވެވިހިނދު، ތިމަންރަސްކަލާނގެ އެކަލޭގެފާނަށް ނިދާއިއްވެވީމެވެ. އޭ إبراهيم ގެފާނެވެ!\n﴿١٠٥﴾ قَدْ صَدَّقْتَ الرُّؤْيَا ۚ إِنَّا كَذَٰلِكَ نَجْزِي الْمُحْسِنِينَ ހަމަކަށަވަރުން، ކަލޭގެފާނުގެ ހުވަފެންފުޅު ތެދުކުރައްވައިފީމުއެވެ. إحسان ތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n﴿١٠٦﴾ إِنَّ هَٰذَا لَهُوَ الْبَلَاءُ الْمُبِينُ ހަމަކަށަވަރުން، މިއީ ފާޅުވެ ބަޔާންވެގެންވާ امتحان ކަން ކަށަވަރެވެ.\n﴿١٠٧﴾ وَفَدَيْنَاهُ بِذِبْحٍ عَظِيمٍ އަދި قدر ބޮޑުވެގެންވާ (ކަންބަޅި ބަކަރިއެއް) ކަތިލައްވައިގެން ތިމަންރަސްކަލާނގެ، އެކަލޭގެފާނު ސަލާމަތް ކުރެއްވީމެވެ.\n﴿١٠٨﴾ وَتَرَكْنَا عَلَيْهِ فِي الْآخِرِينَ އަދި ފަހުން އަންނަނިވި أمّة ތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n﴿١٠٩﴾ سَلَامٌ عَلَىٰ إِبْرَاهِيمَ إبراهيم ގެފާނުގެ މައްޗަށް سلام ހުށްޓެވެ.\n﴿١١٠﴾ كَذَٰلِكَ نَجْزِي الْمُحْسِنِينَ إحسان ތެރިންނަށް ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n﴿١١١﴾ إِنَّهُ مِنْ عِبَادِنَا الْمُؤْمِنِينَ ހަމަކަށަވަރުން، އެކަލޭގެފާނުވަނީ، ތިމަންރަސްކަލާނގެ مؤمن އަޅުންގެ ތެރެއިންނެވެ.\n﴿١١٢﴾ وَبَشَّرْنَاهُ بِإِسْحَاقَ نَبِيًّا مِّنَ الصَّالِحِينَ އަދި صالح ންގެ ތެރެއިންވާ ނަބިއްޔަކު ކަމުގައި إسحاق ގެފާނު ދެއްވާނެކަމުގެ އުފާވެރި خبر، ތިމަންރަސްކަލާނގެ އެކަލޭގެފާނަށް ދެއްވީމެވެ.\n﴿١١٣﴾ وَبَارَكْنَا عَلَيْهِ وَعَلَىٰ إِسْحَاقَ ۚ وَمِن ذُرِّيَّتِهِمَا مُحْسِنٌ وَظَالِمٌ لِّنَفْسِهِ مُبِينٌ އަދި އެކަލޭގެފާނާއި، إسحاق ގެފާނުގެ މައްޗަށް ތިމަންރަސްކަލާނގެ بركات ލެއްވީމެވެ. އެ ދެބަފައިކަލުންގެ ދަރިކޮޅުން ހެޔޮކަންތައްކުރާ މީހުންނާއި، ފާޅުވެގެންވާ ގޮތުގައި އަމިއްލަ نفس އަށް އަނިޔާކުރާ މީހުންވެއެވެ.\n﴿١١٤﴾ وَلَقَدْ مَنَنَّا عَلَىٰ مُوسَىٰ وَهَارُونَ އަދި موسى ގެފާނާއި، هارون ގެފާނަށް ތިމަންރަސްކަލާނގެ (ނަބީކަމުގެ) نعمة ދެއްވީމެވެ.\n﴿١١٥﴾ وَنَجَّيْنَاهُمَا وَقَوْمَهُمَا مِنَ الْكَرْبِ الْعَظِيمِ އަދި ތިމަންރަސްކަލާނގެ އެ ދެބޭކަލުންނާއި، އެ ދެބޭކަލުންގެ قوم ގެމީހުން ބޮޑުވެގެންވާ ހިތާމައިން ސަލާމަތް ކުރެއްވީމެވެ.\n﴿١١٦﴾ وَنَصَرْنَاهُمْ فَكَانُوا هُمُ الْغَالِبِينَ އަދި ތިމަން ރަސްކަލާނގެ އެއުރެންނަށް نصر ދެއްވީމެވެ. ފަހެ، ގަދަވިބަޔަކު ކަމުގައިވީ، ހަމައެއުރެންނެވެ.\n﴿١١٧﴾ وَآتَيْنَاهُمَا الْكِتَابَ الْمُسْتَبِينَ އަދި ތިމަންރަސްކަލާނގެ އެ ދެބޭކަލުންނަށް بيان ވެގެންވާ ފޮތް (އެބަހީ: توراة) ދެއްވީމެވެ.\n﴿١١٨﴾ وَهَدَيْنَاهُمَا الصِّرَاطَ الْمُسْتَقِيمَ އަދި ތިމަންރަސްކަލާނގެ، އެ ދެބޭކަލުންނަށް ސީދާވެގެންވާ ތެދުމަގަށް މަގުދެއްކެވީމެވެ.\n﴿١١٩﴾ وَتَرَكْنَا عَلَيْهِمَا فِي الْآخِرِينَ އަދި ފަހުން އަންނަވި أمّة ތަކުގެ މެދުގައި އެ ދެބޭކަލުންނަށް ރިވެތި ثناء ލެހެއްޓެވީމެވެ.\n﴿١٢٠﴾ سَلَامٌ عَلَىٰ مُوسَىٰ وَهَارُونَ موسى ގެފާނާއި، هارون ގެފާނުގެ މައްޗަށް سلام ހުށްޓެވެ.\n﴿١٢١﴾ إِنَّا كَذَٰلِكَ نَجْزِي الْمُحْسِنِينَ إحسان ތެރިންނަށް، ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n﴿١٢٢﴾ إِنَّهُمَا مِنْ عِبَادِنَا الْمُؤْمِنِينَ ހަމަކަށަވަރުން، އެ ދެބޭކަލުންވަނީ ތިމަންރަސްކަލާނގެ، مؤمن އަޅުންގެ ތެރެއިންނެވެ.\n﴿١٢٣﴾ وَإِنَّ إِلْيَاسَ لَمِنَ الْمُرْسَلِينَ ހަމަކަށަވަރުން، إلياس ގެފާނުވަނީ رسول ންގެ ތެރެއިންކަން ކަށަވަރެވެ.\n﴿١٢٤﴾ إِذْ قَالَ لِقَوْمِهِ أَلَا تَتَّقُونَ އެކަލޭގެފާނުގެ قوم ގެމީހުންނަށް އެކަލޭގެފާނު ވިދާޅުވިހިނދުގައެވެ. ތިޔަބައިމީހުން تقوى ވެރި ނުވާނޫހެއްޔެވެ؟\n﴿١٢٥﴾ أَتَدْعُونَ بَعْلًا وَتَذَرُونَ أَحْسَنَ الْخَالِقِينَ އެންމެ ފުރިހަމަޔަށް ތަކެތި ހައްދަވާ ރަސްކަލާނގެއަށް އަޅުކަންކުރުން ދޫކޮށް، ތިޔަބައިމީހުން بعل އަށް އަޅުކަންކުރަނީ ހެއްޔެވެ؟ (بعل އަކީ އެއުރެން އަޅުކަން ކުރުމަށް ހަދާފައިވާ ބުދެކެވެ.)\n﴿١٢٦﴾ اللَّهَ رَبَّكُمْ وَرَبَّ آبَائِكُمُ الْأَوَّلِينَ އެކަލާނގެއީ، ތިޔަބައިމީހުންގެ ވެރި، އަދި ތިޔަބައިމީހުންގެ އިސްވެދިޔަ ކާބަފައިންގެ ވެރި اللَّه އެވެ.\n﴿١٢٧﴾ فَكَذَّبُوهُ فَإِنَّهُمْ لَمُحْضَرُونَ ފަހެ، އެއުރެން އެކަލޭގެފާނު ދޮގުކުރޫއެވެ. ފަހެ، ހަމަކަށަވަރުން، އެއުރެން (عذاب ގެ ތެރެޔަށް) حاضر ކުރައްވާނެކަން ކަށަވަރެވެ.\n﴿١٢٨﴾ إِلَّا عِبَادَ اللَّهِ الْمُخْلَصِينَ اللَّه ގެ، خيار ކުރައްވާފައިވާ އަޅުން މެނުވީއެވެ.\n﴿١٢٩﴾ وَتَرَكْنَا عَلَيْهِ فِي الْآخِرِينَ އަދި ފަހުން އަންނަނިވި أمّة ތަކުގެ މެދުގައި އެކަލޭގެފާނަށް ރިވެތި ثناء ލެހެއްޓެވީމެވެ.\n﴿١٣٠﴾ سَلَامٌ عَلَىٰ إِلْ يَاسِينَ إلياس ގެފާނުގެ މައްޗަށް سلام ހުށްޓެވެ.\n﴿١٣١﴾ إِنَّا كَذَٰلِكَ نَجْزِي الْمُحْسِنِينَ إحسان ތެރިންނަށް ހަމަކަށަވަރުން، ތިމަންރަސްކަލާނގެ ޖަޒާދެއްވަނީ އެފަދައިންނެވެ.\n﴿١٣٢﴾ إِنَّهُ مِنْ عِبَادِنَا الْمُؤْمِنِينَ ހަމަކަަށަވަރުން، އެކަލޭގެފާނު ވަނީ، ތިމަންރަސްކަލާނގެ، مؤمن އަޅުންގެ ތެރެއިންނެވެ.\n﴿١٣٣﴾ وَإِنَّ لُوطًا لَّمِنَ الْمُرْسَلِينَ ހަމަކަށަވަރުން، لوط ގެފާނުވަނީ رسول ންގެ ތެރެއިންކަން ކަށަވަރެވެ.\n﴿١٣٤﴾ إِذْ نَجَّيْنَاهُ وَأَهْلَهُ أَجْمَعِينَ ތިމަންރަސްކަލާނގެ އެކަލޭގެފާނާއި، އެކަލޭގެފާނުގެ أهل ވެރި އެންމެން ސަލާމަތްކުރެއްވިހިނދު ހަނދުމަކުރާށެވެ!\n﴿١٣٥﴾ إِلَّا عَجُوزًا فِي الْغَابِرِينَ عذاب ލިބުނު މީހުންގެ ތެރޭގައިވި، މުސްކުޅި އަންހެނަކު މެނުވީއެވެ.\n﴿١٣٦﴾ ثُمَّ دَمَّرْنَا الْآخَرِينَ ދެން ތިމަންރަސްކަލާނގެ (އެ قوم ގެ) އެހެންމީހުން ހަލާކު ކުރެއްވީމެވެ.\n﴿١٣٧﴾ وَإِنَّكُمْ لَتَمُرُّونَ عَلَيْهِم مُّصْبِحِينَ ދެން ތިމަންރަސްކަލާނގެ (އެ قوم ގެ) އެހެންމީހުން ހަލާކު ކުރެއްވީމެވެ.\n﴿١٣٨﴾ وَبِاللَّيْلِ ۗ أَفَلَا تَعْقِلُونَ ހަމަކަށަވަރުން (ތިޔަބައިމީހުންގެ ދަތުރުތަކުގައި) އެއުރެންގެ (آثار ތަކުގެ) ކައިރިންލާފައި ހެނދުނާއި، ރޭގަނޑުގައި ތިޔަބައިމީހުން ދަމުއެވެ. ފަހެ، ތިޔަބައިމީހުން ނުވިސްނަނީ ހެއްޔެވެ؟\n﴿١٣٩﴾ وَإِنَّ يُونُسَ لَمِنَ الْمُرْسَلِينَ ހަމަކަށަވަރުން، يونس ގެފާނުވަނީ، رسول ންގެ ތެރެއިންކަން ކަށަވަރެވެ.\n﴿١٤٠﴾ إِذْ أَبَقَ إِلَى الْفُلْكِ الْمَشْحُونِ އެކަލޭގެފާނު ފިއްލަވައިގެން ވަޑައިގެން، ބަރާވެގެންވާ ނަވަށް އަރާވަޑައިގެންނެވިހިނދު ހަނދުމަކުރާށެވެ!\n﴿١٤١﴾ فَسَاهَمَ فَكَانَ مِنَ الْمُدْحَضِينَ ފަހެ، އެކަލޭގެފާނު (ނަވުގެ މީހުންނާއެކު) قرعة ލެއްވިއެވެ. ފަހެ، އެކަލޭގެފާނުވީ (قرعة ން) ދެރަވިމީހުންގެ ތެރެއިންނެވެ.\n﴿١٤٢﴾ فَالْتَقَمَهُ الْحُوتُ وَهُوَ مُلِيمٌ ފަހެ، އެހިނދު މަހެއް (އައިސް) އެކަލޭގެފާނު (އޮތްގޮތަށް) ދިރުވައިލިއެވެ. (އެއީ) އެކަލޭގެފާނަށް މަލާމާތް ލިބިވަޑައިގެންވާ حال ގައެވެ.\n﴿١٤٣﴾ فَلَوْلَا أَنَّهُ كَانَ مِنَ الْمُسَبِّحِينَ ފަހެ، އެހިނދު މަހެއް (އައިސް) އެކަލޭގެފާނު (އޮތްގޮތަށް) ދިރުވައިލިއެވެ. (އެއީ) އެކަލޭގެފާނަށް މަލާމާތް ލިބިވަޑައިގެންވާ حال ގައެވެ.\n﴿١٤٤﴾ لَلَبِثَ فِي بَطْنِهِ إِلَىٰ يَوْمِ يُبْعَثُونَ ފަހެ، އެކަލޭގެފާނު ގިނަގިނައިން تسبيح ކިޔާ މީހުންގެ ތެރެއިން ނުވިނަމަ، އެއުރެން محشر އަށް ފޮނުއްވާ ދުވަހަށް ދާނދެން އެ މަހުގެ ބަނޑުތެރޭގައި އެކަލޭގެފާނު ވެއްޖައީހެވެ.\n﴿١٤٥﴾ ۞ فَنَبَذْنَاهُ بِالْعَرَاءِ وَهُوَ سَقِيمٌ ފަހެ، ތިމަންރަސްކަލާނގެ އެކަލޭގެފާނު ބަލިحال ކޮޅުގައި ވަނިކޮށް (މަހުގެ ބަނޑުން) އައްސޭރިއަށް އެކަލޭގެފާނު އެއްލެވީމެވެ.\n﴿١٤٦﴾ وَأَنبَتْنَا عَلَيْهِ شَجَرَةً مِّن يَقْطِينٍ އަދި ތިމަންރަސްކަލާނގެ އެކަލޭގެފާނަށްޓަކައި، ބަރަބޯ ގަހެއް އެތަނުން ފެޅުއްވީމެވެ.\n﴿١٤٧﴾ وَأَرْسَلْنَاهُ إِلَىٰ مِائَةِ أَلْفٍ أَوْ يَزِيدُونَ އަދި ސަތޭކަހާސް މީހުން، ނުވަތަ އެއަށްވުރެ ގިނަމީހުންގެ قوم އަކަށް رسول ކަމާއިގެން ތިމަންރަސްކަލާނގެ އެކަލޭގެފާނު ފޮނުއްވީމެވެ.\n﴿١٤٨﴾ فَآمَنُوا فَمَتَّعْنَاهُمْ إِلَىٰ حِينٍ ފަހެ، އެއުރެން (އެކަލޭގެފާނަށް) إيمان ވޫއެވެ. ދެން އެއުރެންގެ أجل ޖެހިއްޖައުމަށް ދާނދެން އެއުރެން އަރާމުގައި އުޅުމަށް ލެހެއްޓެވީމެވެ.\n﴿١٤٩﴾ فَاسْتَفْتِهِمْ أَلِرَبِّكَ الْبَنَاتُ وَلَهُمُ الْبَنُونَ (އޭ محمد ގެފާނެވެ!) ފަހެ، ކަލޭގެފާނު އެއުރެންނާ سؤال ކުރައްވައި ބައްލަވާށެވެ! ކަލޭގެފާނުގެ ވެރިރަސްކަލާނގެއަށް އަންހެންދަރިން ތިބެފައި އެއުރެންނަށް ފިރިހެންދަރިން ވަނީހެއްޔެވެ؟\n﴿١٥٠﴾ أَمْ خَلَقْنَا الْمَلَائِكَةَ إِنَاثًا وَهُمْ شَاهِدُونَ ނުވަތަ އެއުރެން حاضر ވެ ބަލަންތިއްބައި، ތިމަންރަސްކަލާނގެ ملائكة ން އަންހެންބަޔަކަށް ހެއްދެވީހެއްޔެވެ؟\n﴿١٥١﴾ أَلَا إِنَّهُم مِّنْ إِفْكِهِمْ لَيَقُولُونَ ނުވަތަ އެއުރެން حاضر ވެ ބަލަންތިއްބައި، ތިމަންރަސްކަލާނގެ ملائكة ން އަންހެންބަޔަކަށް ހެއްދެވީހެއްޔެވެ؟\n﴿١٥٢﴾ وَلَدَ اللَّهُ وَإِنَّهُمْ لَكَاذِبُونَ ދަންނާށެވެ! ހަމަކަށަވަރުން، اللَّه އަށް ދަރިންވާކަމަށް އެއުރެން އެބުނަނީ ބޮޑުދޮގެއް ހެދުމުގެ ގޮތުންނެވެ. ހަމަކަށަވަރުން، އެއުރެންނީ ދޮގުވެރިންކަން ކަށަވަރެވެ.\n﴿١٥٣﴾ أَصْطَفَى الْبَنَاتِ عَلَى الْبَنِينَ ފިރިހެންދަރިންގެ މައްޗަށް އަންހެންދަރިން އެކަލާނގެ خيار ކުރެއްވީހެއްޔެވެ؟\n﴿١٥٤﴾ مَا لَكُمْ كَيْفَ تَحْكُمُونَ ތިޔަބައިމީހުން ތިޔަތިބީ ކީއްވެފައި ހެއްޔެވެ؟ ތިޔަބައިމީހުން ތިޔަ حكم ކުރަނީ ކޮންފަދައަކުން ހެއްޔެވެ؟\n﴿١٥٥﴾ أَفَلَا تَذَكَّرُونَ ފަހެ، ތިޔަބައިމީހުން ހަނދުމަނުކުރަނީ ހެއްޔެވެ؟\n﴿١٥٦﴾ أَمْ لَكُمْ سُلْطَانٌ مُّبِينٌ ނުވަތަ ތިޔަބައިމީހުންނަށް بيان ވެގެންވާ دليل އެއް ވަނީހެއްޔެވެ؟\n﴿١٥٧﴾ فَأْتُوا بِكِتَابِكُمْ إِن كُنتُمْ صَادِقِينَ ފަހެ، ތިޔަބައިމީހުން ތެދުވެރިން ކަމުގައިވަނީނަމަ، ތިޔަބައިމީހުންގެ ފޮތް (دليل އަކަށް) ގެނެސްބަލާށެވެ!\n﴿١٥٨﴾ وَجَعَلُوا بَيْنَهُ وَبَيْنَ الْجِنَّةِ نَسَبًا ۚ وَلَقَدْ عَلِمَتِ الْجِنَّةُ إِنَّهُمْ لَمُحْضَرُونَ އަދި އެއުރެން އެކަލާނގެއާ ޖިންނީންނާ ދެމެދު نسب ގެ ގުޅުމެއް ވާކަމަށް ހަދަތެވެ. ހަމަކަށަވަރުން، އެއުރެން (عذاب ގެ ތެރެޔަށް) حاضر ކުރައްވާނެކަން، ޖިންނީން ރަނގަޅަށް ދަނެތެވެ.\n﴿١٥٩﴾ سُبْحَانَ اللَّهِ عَمَّا يَصِفُونَ އެއުރެން އެ ސިފަކުރާ ގޮތްތަކުން اللَّه ހުސްطاهر ވެ ވޮޑިގެންވެއެވެ.\n﴿١٦٠﴾ إِلَّا عِبَادَ اللَّهِ الْمُخْلَصِينَ اللَّه ގެ، خيار ކުރައްވާފައިވާ އަޅުން މެނުވީއެވެ.\n﴿١٦١﴾ فَإِنَّكُمْ وَمَا تَعْبُدُونَ ފަހެ، ތިޔަބައިމީހުންވަނީ، ތިޔަބައިމީހުން އަޅުކަންކުރާ ތަކެއްޗާ އެކުގައެވެ.\n﴿١٦٢﴾ مَا أَنتُمْ عَلَيْهِ بِفَاتِنِينَ ފަހެ، ތިޔަބައިމީހުންވަނީ، ތިޔަބައިމީހުން އަޅުކަންކުރާ ތަކެއްޗާ އެކުގައެވެ.\n﴿١٦٣﴾ إِلَّا مَنْ هُوَ صَالِ الْجَحِيمِ ނަރަކަޔަށް ވަންނަހުށި މީހަކު މެނުވީ، ތިޔަބައިމީހުންނަކަށް މަގުފުރައްދައެއް ނުލެވޭނެތެވެ.\n﴿١٦٤﴾ وَمَا مِنَّا إِلَّا لَهُ مَقَامٌ مَّعْلُومٌ (ملائكة ން ވިދާޅުވޫއެވެ.) ތިމަންބޭކަލުންގެ ތެރެއިން ހަމައެކަކަށްވެސް (އަޅުކަން ކުރުމަށް) އެބޭކަލަކަށް ކަނޑައެޅިގެންވާ مقام އެއް ނެތިއެއް ނުވެއެވެ.\n﴿١٦٥﴾ وَإِنَّا لَنَحْنُ الصَّافُّونَ އަދި ހަމަކަށަވަރުން، ތިމަންމެންނީ ސަފުސަފަށް އެތުރޭ ملائكة ންނީމުއެވެ.\n﴿١٦٦﴾ وَإِنَّا لَنَحْنُ الْمُسَبِّحُونَ އަދި ހަމަކަށަވަރުން، ތިމަންމެންނީ تسبيح ކިޔާ ملائكة ންނީމުއެވެ.\n﴿١٦٧﴾ وَإِن كَانُوا لَيَقُولُونَ އަދި ހަމަކަށަވަރުން، އެއުރެން (އެބަހީ: مكة ގެ مشرك ން) ބުނެއުޅެތެވެ.\n﴿١٦٨﴾ لَوْ أَنَّ عِندَنَا ذِكْرًا مِّنَ الْأَوَّلِينَ އަދި ހަމަކަށަވަރުން، އެއުރެން (އެބަހީ: مكة ގެ مشرك ން) ބުނެއުޅެތެވެ.\n﴿١٦٩﴾ لَكُنَّا عِبَادَ اللَّهِ الْمُخْلَصِينَ ތިމަންމެންގެ ގާތުގައި، އިހުގެ أمّة ތަކަށް ބާވައިލެއްވި ފޮތްތަކުގެ ތެރެއިން ފޮތެއްވާނަމަ، اللَّه ގެ، خيار ކުރައްވާފައިވާ އަޅުންކަމުގައި ތިމަންމެންވެސް ވީމުހެވެ.\n﴿١٧٠﴾ فَكَفَرُوا بِهِ ۖ فَسَوْفَ يَعْلَمُونَ ފަހެ (އެ قرآن އެއުރެންގެ ގާތަށް އައުމުން) އެއުރެން އެއަށް كافر ވޫއެވެ. ފަހެ، އެއުރެންނަށް (އެކަމުގެ ނަތީޖާ) ނިކަންހުރެ އެނގޭހުށްޓެވެ.\n﴿١٧١﴾ وَلَقَدْ سَبَقَتْ كَلِمَتُنَا لِعِبَادِنَا الْمُرْسَلِينَ ހަމަކަށަވަރުން، ތިމަންރަސްކަލާނގެ އަޅުންކަމުގައިވާ رسول ންނަށް ތިމަންރަސްކަލާނގެ (نصر ދެއްވާނެކަމުގެ) ބަސްފުޅުވަނީ، އިސްވެގޮސްފައެވެ.\n﴿١٧٢﴾ إِنَّهُمْ لَهُمُ الْمَنصُورُونَ ހަމަކަށަވަރުން، އެބޭކަލުންނީ، ހަމަ نصر ލިބިގެންވާ ބޭކަލުންނެވެ.\n﴿١٧٣﴾ وَإِنَّ جُندَنَا لَهُمُ الْغَالِبُونَ އަދި ހަމަކަށަވަރުން، ގަދަވާނެ ބަޔަކީ ހަމަ ތިމަންރަސްކަލާނގެ لشكر ކަން ކަށަވަރެވެ.\n﴿١٧٤﴾ فَتَوَلَّ عَنْهُمْ حَتَّىٰ حِينٍ ފަހެ، ކަނޑައެޅިގެންވާ މުއްދަތަކަށް ކަލޭގެފާނު އެއުރެންނާ އެއްކިބާވެވަޑައިގަންނަވާށެވެ!\n﴿١٧٥﴾ وَأَبْصِرْهُمْ فَسَوْفَ يُبْصِرُونَ އަދި ކަލޭގެފާނު އެއުރެން (ނަށްވާގޮތް) ދެކެވަޑައިގަންނަވާށެވެ! ފަހެ، ނިކަންހުރެ އެއުރެން ދެކޭނެމެއެވެ.\n﴿١٧٦﴾ أَفَبِعَذَابِنَا يَسْتَعْجِلُونَ ފަހެ، އެއުރެން އަވަސްވުން އެދެނީ، ތިމަންރަސްކަލާނގެ عذاب އަށް ހެއްޔެވެ؟\n﴿١٧٧﴾ فَإِذَا نَزَلَ بِسَاحَتِهِمْ فَسَاءَ صَبَاحُ الْمُنذَرِينَ ފަހެ، އެއުރެން ތިބޭތަނަށް އެ عذاب އަތުވެއްޖެނަމަ، އެ إنذار ވެވުނު މީހުންގެ ހެނދުނުގެ ހުރި ނުބައިކަމާއެވެ!\n﴿١٧٨﴾ وَتَوَلَّ عَنْهُمْ حَتَّىٰ حِينٍ އަދި ކަނޑައެޅިގެންވާ މުއްދަތަކަށް ކަލޭގެފާނު އެއުރެންނާ އެއްކިބާވެ ވަޑައިގަންނަވާށެވެ!\n﴿١٧٩﴾ وَأَبْصِرْ فَسَوْفَ يُبْصِرُونَ އަދި ކަލޭގެފާނު (އެއުރެންނަށްވާގޮތް) ދެކެވަޑައިގަންނަވާށެވެ! ފަހެ، ނިކަންހުރެ އެއުރެން ދެކޭނޭމެއެވެ.\n﴿١٨٠﴾ سُبْحَانَ رَبِّكَ رَبِّ الْعِزَّةِ عَمَّا يَصِفُونَ އެއުރެން ސިފަކުރާ ކަންތަކުން ކަލޭގެފާނުގެ ވެރި، عزّة ގެ ވެރިރަސްކަލާނގެ ހުސްطاهر ވެ ވޮޑިގެންވެއެވެ.\n﴿١٨١﴾ وَسَلَامٌ عَلَى الْمُرْسَلِينَ އަދި (އެންމެހާ) رسول ންގެ މައްޗަށް سلام ހުށްޓެވެ.\n﴿١٨٢﴾ وَالْحَمْدُ لِلَّهِ رَبِّ الْعَالَمِينَ އަދި حمد ހުރީ، عالم ތަކުގެ ވެރި اللَّه އަށެވެ.


Nuva aharu: kudakudhinnaai gulhey 2,128 mahsala\nނުވަ އަހަރު: ކުޑަކުދިންނާއި ގުޅޭ 2،128 މައްސަލަ\nޖުވެނައިލް ކޯޓު: ފާއިތުވި ނުވަ އަހަރުތެރޭ 2000 އަށްވުރެ ގިނަ މައްސަލަ ހުށަހެޅިފައިވޭ--- ފޮޓޯ: އަވަސް އާކައިވް\nކުޑަކުދިން ތަފާތު އެކި ކުށްތަކައް އަރައިގެން ފާއިތުވި ނުވަ އަހަރުތެރޭ 2128 މައްސަލައެއް ޖުވެނައިލް ޖަސްޓިސް ޔުނިޓް (ޖޭޖޭޔޫ) އަށް ހުށަހަޅާފައިވާ ކަމަށް އެ ޔުނިޓުން ބުނެފި އެވެ.\nޖޭޖޭޔޫއިން އާންމުކޮށްފައިވާ ތަފާސް ހިސާބުން ދައްކާ ގޮތުގައި 2010 ވަނަ އަހަރުން 2019 ވަނަ އަހަރުގެ ނިޔަލަށް ކުޑަކުދިން ގުޅުންހުރި ގާނޫނާއި ހިލާފު އެކިކަހަލަ ކުއްތަކަށް އަރައިގެން އެ ޔުނިޓަށް 2،128 މައްސަލައެއް ވަނީ ހުށަހަޅާފަ އެވެ.\nމީގެތެރެއިން ގާނޫނާއި ހިލާފް ތަފާތު އެކި މައްސަލަތަކުގައި 1،929 ފިރިހެން ކުއްޖެއްގެ މައްސަލަ ހުށަހަޅާފައިވާއިރު 199 އަންހެން ކުއްޖެއްގެ މައްސަލަ ވަނީ ހުށަހަޅާފަ އެވެ.\nކުށުގެ ވެއްޓަށް އަލަށް ވަންނަ ކުދިން ގެ ތެރެއިން އެންމެ ގިނައީ އުމުރުން 16 އަހަރާއި 18 އަހަރުގެ ކުދިންގެ މައްސަލަތައް ކަމަށް މީގެ ކުރިން ޖޭޖޭޔޫ އިން ވަނީ ބުނެފަ އެވެ. ކުޑަކުދިން ކުށްކޮއްގެން އެންމެ ގިނައިން ހުށަހެޅިފައި ވަނީ މާރަމާރީ ހިންގުމާއި އަދި މަސްތުވާތަކެތީގެ މައްސަލަތަކެވެ. އަންހެންކުދިން ބަދުއަހުލާގީ އަމަލު ހިންގުމާއި މާރަމާރީގެ މައްސަލަތައްވެސް ރިޕޯޓު ކޮށްފައިވާ ކަމަށްވެސް ބުންޏެވެ.\nޖޭޖޭޔޫ އިން ބުނީ މައިގަނޑު ގޮތެއްގައި ކުޑަކުދިން ކުށުގެ ވެއްޓަށް ވަނުމުގެ މަގު ފަހިވަނީ މިފަދަ ކަންތައް ހައްލުކުރުމަށް އަދުލު ގާނޫނެއް ނެތުމާއި ގުޅިގެން މަސައްްކަތް ކުރަންޖެހޭ މުއައްސަސާ ތަކުގެ އެއްބާރުލުން ނުލިބުން ކަމަށެވެ. އަދި އެކުދިންގެ ބެލެނިވެރިންގެ ފަރާތުން ދީނީ ތަރުބީއަތު ރަނގަޅަށް ނުދިނުމާއި އެއްބާރުލުން ނުދިނުމަކީވެސް ކުދިން ކުށުގެ ވެއްޓަށް ހުށައެޅިގެންދާ ކަމެއް ކަމަށެވެ.\nޖުވެނައިލް ކޯޓް ކުޑަކުދިން


Euro football mubaaraaiy anna aharah fas kohfi\nޔޫރޯ ފުޓްބޯޅަ މުބާރާތް އަންނަ އަހަރަށް ފަސްކޮށްފި\nޔޫރޯ 2020 ގެ އިސްތިހާރު ބިލްބޯޑެއްގެ ކައިރިން މީހަކު ހިންގާފައި ދަނީ،\nމި އަހަރު ޖޫން ޖުލައި ގައި ބޭއްވުމަށް، ތާވާލު ކޮށްފައިވާ ޔޫރޯ ފުޓްބޯޅަ މުބާރާތް، ހަލުވި ކަމާއެކު މިހާރު ފެތުރެމުންދާ ކޮވިޑް-19 އާ ގުޅިގެން އަންނަ އަހަރަށް ފަސް ކޮށްފި އެވެ.\nޔޫރަޕްގެ ފުޓްބޯޅަ އިދާރާ، ޔޫއެފާއިން އެކަމާ ބެހޭގޮތުން ރަސްމީ އިއުލާން އަދި މިހާތަނަށް ކޮށްފައި ނުވި ނަމަވެސް، ޔޫއެފާގެ 55 މެންބަރު ފުޓްބޯޅަ އިދާރާގެ ބައްދަލުވުމުގައި ތަމްސީލު ކުރި ނޯވޭގެ ފުޓްބޯޅަ ފެޑްރޭޝަނުން ވަނީ އަންނަ އަހަރުގެ ޖޫން 11 އިން ޖުލައި 11 އަށް ޔޫރޯ ބޭއްވުމަށް ރީ ޝެޑިއުލް ކޮށްފައިވާ ކަމަށް ހާމަކޮށްފަ އެވެ.\nވީޑިއޯ ކޮންފަރެންސް މެދުވެރިކޮށް ބޭއްވި، ޔޫއެފާގެ މެންބަރު ގައުމުތަކުގެ ބައްދަލުވުން މިހާރު ވަނީ ނިމިފަ އެވެ. މިހާރު ކުރިއަށްދަނީ ޔޫއެފާގެ އެގްޒެކެޓިވް ކޮމިޓީގެ ބައްދަލުވުމެވެ. ޔޫއެފާއިން ރަސްމީކޮށް އެކަން އިއުލާން ކުރަނީ އެ ބައްދަލުވުމަށް ފަހު އެވެ.\nޔޫރަޕިއަން ޝެމްޕިއަންޝިޕް، މި އަހަރަށް ތާވަލު ކުރީ ޖޫން 12 އިން ޖުލައި 12 އަށެވެ. މުބާރާތް ކުރިއަށްދާނީ ޔޫރަޕްގެ 12 ގައުމުގެ 12 ސިޓީއެއްގަ އެވެ. މިއަދުގެ ބައްދަލުވުމުގައި މިހާރު މެދުކަނޑާލަފައިވާ ޔޫރަޕްގެ ކުލަބު މުބާރާތްތައް ނިންމުމަށް ސީޒަންގެ ވަގުތު އިތުރުކުރުމަށްވެސް ނިންމި އެވެ.\nޔޫރޯ ޕޯސްޕޯންޑް ކުރުމުން އިތުރު މައްސަލައެއް ކުރިމަތި ވެއެވެ. އަންނަ އަހަރަކީ ޔޫރޯ ވިމެން ޗެމްޕިއަންޝިޕް ބާއްވަން އޮތް އަހަރެވެ. އިންގްލެންޑްގައި ބާއްވާ އެ މުބާރާތް ތާވަލު ކޮށްފައި ވަނީ، އަންނަ އަހަރު ޖުލައި ހަތަކުން އޯގަސްޓް އެކަކަށެވެ. ފުށުއެރުމެއް އަތުވެދާނެ ކަމަށް ބެލެވޭ ހިސާބަކީ، ޔޫރޯގެ ސެމީ ފައިނަލު ދެ މެޗާއި ފައިނަލް މެޗު އިންގެލެންޑްގެ ވެރިރަށް ލަންޑަންގެ ވެމްބްލީ ސްޓޭޑިއަމްގައި ކުޅެން ހަމަޖައްސައިފައި ވުމުންނެވެ.\nޔޫރޯ، ފަސް ކުރުމުން މާލީ ގޮތުން ބޮޑެތި ގެއްލުންތަކެއް ޔޫއެފާ އާއި މުބާރާތް ކުޅުމަށް ހަމަޖެހިފައިވާ ގައުމުތަކުގެ ސްޓޭޓްތަކަށް ކުރިމަތި ވާނެ އެވެ. މުބާރާތުގެ ބައެއް މެޗުތައް ކުޅުމަށް ހަމަޖެހިފައިވާ ޑެންމާކުގެ ވެރިރަށް ކޯޕެންހޭންގަންގައި ހުންނަ އައިޕީއެޗް ހޮޓެލްސްއިން ބުނެފައި ވަނީ ޖޫން ޖުލައިގައި ބޭނުން ކުރުމަށް ޔޫއެފާއިން 70 ރޯމް ބުކް ކޮށްފައިވާ ކަމަށެވެ. ނަމަވެސް މީގެ އެއް ހަފުތާ ކުރިން ބްކިންތައް ކެންސަލް ކޮށްފައިވާ ކަމަށް އެ ކުންފުނިން ބުންޏެވެ.\nކޮރޯނާ ވައިރަސް ކޮވިޑް-19


Column: Jinaaee kushuge unsuru hama nuvumuge natheejaa - vNews.mv\nކޮލަމް: ޖިނާއީ ކުށުގެ އުންސުރު ހަމަނުވުމުގެ ނަތީޖާ\nއައިޝަތު އިބްރާހީމް 30 March 2021, 15:22\nޖިނާއީ ކުށަކީ ޤާނޫނެއްގައި ކުށެއްކަމަށް ކަނޑައަޅައި އަދަބު ކަނޑައަޅާފައިވާ ކޮންމެ ކަމެކެވެ. އެގޮތުން ރާއްޖޭގައި ކުށް ކަނޑައަޅާފައިވާ މައިގަނޑު ޤާނޫނަކީ ޤާނޫނުލް އުޤޫބާތު (9/2014) އެވެ. މީގެ އިތުރުންވެސް ޖިނާއީ ކުށް ކަނޑައަޅާފައިވާ ހާއްސަ ޤާނޫނުތަކެއް ހުރެއެވެ. އެ ޤާނޫނުތަކަކީ އެކުށަކަށް ހާއްސަކޮށްފައިވާ ޤާނޫނުތަކެވެ. އެގޮތުން ފާހަގަކުރެވޭ ޤާނޫނުތަކުގެ ތެރޭގައި މަސްތުވާތަކެއްޗާއި ބެހޭ ޤާނޫނާއި ޓެރަރިޒަމް ޤާނޫނާއި، ގެވެށި އަނިޔާގެ ޤާނޫން ހިމެނެއެވެ. އަދިވެސް މުހިންމު އެތައް ޤާނޫނެއް ވެއެވެ.\nމިއިން ކޮންމެ ޤާނޫނެއްގައިވެސް ކުށް ކަނޑައަޅާފައިވަނީ ވަކި އުންސުރުތަކެއް ހިމެނޭ ގޮތުގެ މަތީންނެވެ. އުންސުރަކީ ކުށެއް ކުށަކަށްވާގޮތެވެ. ސާބިތުކޮށްދޭންޖެހޭ ކަންކަމެވެ. މީހެއްގެ މައްޗަށް އުފުލާފައިވާ މައުޟޫއީ ދައުވާގައި ހިމެނޭ ކަންކަން ސާބިތުކޮށްދޭއިރު ކުށުގެ އުންސުރުތައް ސާބިތުކޮށްދޭން ޖެހޭނެއެވެ. މިސާލަކަށް ޤާނޫނުލް އުޤޫބާތު (9/2014) ގެ 230 ވަނަ މާއްދާގައި، ވަނުމުގެ ހުއްދަ ނެތްތަނެއްކަން އެނގިހުރެ އެތަނަކަށް ވަނުން ނުވަތަ އެތަނަކަށް ވަދެ ހުރުން އެއީ ކުށެއްކަމާއި، އެމީހަކު ކުށްވެރިވާނެކަމަށް ބުނެ ކުށް ކަނޑައަޅާފައި ވެއެވެ.\nމިމާއްދާގައި ބުނެފައިވާ ގޮތުން މިފަދަ ހާލަތެއް މެދުވެރިވެއްޖެނަމަ ކުށުގެ އުންސުރު ފުރިހަމަވާނީ އެމީހަކު ވަން ތަނަކީ ވަނުމުގެ ހުއްދަނެތް ތަނެއްކަން ސާބިތުކޮށްދީގެންނެވެ. އަދި އެތަނަށް އެމީހަކު ވަންއިރު، އެތަނަކީ ވަނުމުގެ ހުއްދަނެތް ތަނެއްކަން އެމީހަކަށް އެނގޭކަންވެސް ސާބިތުކޮށްދޭން ޖެހޭނެއެވެ. އަދި އެތަނަށް އެމީހަކު ވަންކަންވެސް ނުވަތަ ވަދެ ހުރިކަން ސާބިތުކޮށްދޭން ޖެހޭނެއެވެ. މިއީ މިމާއްދާގެ ދަށުން ކުށެއްކަމަށް ބުނެފައިވާ ކުށުގެ އުންސުރުތަކެވެ. މިކަންކަން ސާބިތުކޮށްދީގެން ނޫންގޮތަކަށް ޖިނާއީ ކުށުގެ ބަރުދަން އެމީހަކު އުފުލާކަށް ނުޖެހޭނެއެވެ.\nއަދި މިމާއްދާގެ ދަށުން، އިސްތިސްނާވެގެންވާ ކަންކަން ހާސިރުވެ އޮތްނަމަ ކުށަކަށް ނުވުމުގެ އުންސުރު ހަމަވާނެއެވެ. އެއީ، އެމީހަކު އެތަނަށް ވަންއިރު، އެތަނަކީ އާންމުކޮށް ހުޅުވާލެވިފައިވާ ތަނެއްކަމަށް ވުމާއި، އެތަނަށް ވަނުމުގައި ތަބާވާންޖެހޭ އެންމެހާ ޝަރުތުތަކަށް އެމީހަކު ތަބާވެފައިވުމާއި، އެތަނަށް ވަނުމަށް އެތަނުގެ ވެރިފަރާތުން އެމީހަކަށް ހުއްދަ ދޭނެކަން އެކަށީގެންވާ ގޮތަށް ޤަބޫލުކުރެވިފައި އޮތުމެވެ. މިކަންކަން ހާސިރުވެ އޮތްނަމަ ވަނުމުގެ ހުއްދަ ނެތްތަނަކަށް ވަނުމުގެ ކުށުގެ އުންސުރުތައް ފުރިހަމައެއް ނުވާނެއެވެ.\nދައުވާ އުފުލާ ފަރާތުގެ ޒިންމާއަކީ، ތަހްޤީޤު އިދާރާތަކުން ފޮނުވާ ތަހުޤީޤުގެ ލިޔެކިޔުންތަކުގެ ހެކި ވަޒަންކޮށް ޤާނޫނުގައި ކުށްކަމަށް ބުނާބުނުމާއި އަޅާބަލާ ދިރާސާކޮށް، ލިބިގައިވާ ލިޔެކިޔުންތަކުގެ އަލީގައި އެކުށުގެ ރުކުންތައް ސާބިތުކޮށްދިނުމެވެ. އެކަންކަން އެގޮތަށް ސާބިތުކޮށް ނުދެވޭނަމަ އެމީހެއްގެ މައްޗަށް ޖިނާއީ ދައުވާކުރުމުގެ ބޭނުން ކެނޑިގެންދާނެއެވެ. ޖިނާއީ ކުށެއް މީހެއްގެ މައްޗަށް ސާބިތުކޮށްދިނުމުގެ އަސާސީ މިންގަނޑަކީ ޤާނޫނުއަސާސީގެ 51 ވަނަ މާއްދާގެ (އ) ގެ ދަށުން އެކަށީގެންވާ މިންވަރެއްގެ ޝައްކެއްނެތި އެކަން ސާބިތުކޮށް ދިނުމެވެ. އެނޫން ކޮންމެ ހާލަތެއްގައި އެމީހަކީ ކުށެއް ނުކުރާ މީހެއްކަމަށް ބަލަންވާނެއެވެ.\nކުށުގެ އުންސުރު ހަމަނުކޮށް ދައުވާ އުފުލުމަށް އެ ލިޔެކިޔުންތައް ހިފައިގެން ކޯޓަކަށް ގޮސްފިނަމަ އެކަމުން ދެ ނިމުމެއް ގެނުވައެވެ. ފުރަތަމަ ނިމުމަކީ އުފުލާފައިވާ މައުޟޫއީ ދައުވާ އެމީހެއްގެ މައްޗަށް ސާބިތުނުވާކަމަށް ނިންމައި މައްސަލަ ހުކުމް ކުރުމެވެ. ދެވަނަ ނިމުމަކީ ޤާނޫނުއަސާސީގެ 60 ވަނަ މާއްދާގެ (ހ) ގެ ދަށުން، ޖިނާއީ ކުށެއްގެ ދައުވާ މީހެއްގެ މައްޗަށް ސާބިތުނުވާކަމަށް ކޯޓަކުން ހުކުމްކޮށްފިނަމަ، ދެވަނަ ފަހަރަށް ހަމަ އެ ކުށުގެ ނުވަތަ އެ ކުށުގެ އަމަލުން ފުރިހަމަވާ އެހެން ކުށެއްގެ ދައުވާ އެމީހެއްގެ މައްޗަށް ނުއުފުލޭނެކަމަށް ކަނޑައެޅުމެވެ. އެހެންކަމުން މިފަދަ ކަންކަމުގައި ކުށުގެ އުންސުރު އަދި ކުށުގެ މައިގަނޑު ރުކުންތައް ހަމަވުމަކީ ޤާނޫނު ލާޒިމުކުރާ ކަމެކެވެ.\nއަބަދުވެސް ޤާނޫނުތަކުގެ މަޤްޞަދަކީ، ކުށްކުރި މީހަކު ދައުވާއިން ހެކި ބަރީއަވެގެން ދިޔަކަމުގައި ވިޔަސް ކުށް ނުކުރާ މީހަކަށް އަދަބު ނުދިނުމެވެ. އެހެންކަމުން މިފަދަ ކަންކަމުގައި އަމަލުކުރަންވާނީ އެކަމެއް ކުރުމަށް ކަނޑައަޅާފައިވާ ޤާނޫނީ ހަމައިގެން ތެރެއިންނެވެ. ހެއްކާއި ޤަރީނާއާއި ކުށުގެ އުންސުރުތަކާއި މައިގަނޑު ރުކުންތައް ހަމަވާ ގޮތަށެވެ. އެހެން ނޫންކަމަށްވާނަމަ މިރާއްޖޭގެ އަސްދަޑީގައި ގިނަވާނީ ކުށުގެ ތުހުމަތުގައިވާ މީހުންނާއި ކުށްވެރިންނެވެ.\nކޮލަމް ޤާނޫނީ ރާއްޖެ


Ras Online - ހަނގުރާމައެއް ބޯމަތިވެއްޖެނަމަ ދެންވެދާނެ ގޮތަކީ ކޮބާ؟\nހަނގުރާމައެއް ބޯމަތިވެއްޖެނަމަ ދެންވެދާނެ ގޮތަކީ ކޮބާ؟\nޒުހައިރު 14 ޖޫން 2021 - 16:34\nމިއީ ހިންދީ ބަހުން ޑަބް ކޮށްފައިވާ ތަމަޅަ ފިލްމެއްގައި ސިފައިންގެ އިސްވެރިއަކު ބައްދަލު ވުމެއްގައި ބައިވެރިންނާ ކޮށްލާ ސުވާލެކެވެ. މިސުވާލު ކުރުމުން ލިބުނު ޖަވާބާއި ރާއްޖޭގެ މިހާރުގެ ހާލަތާއި ކޮންމެވެސް ވަރެއްގެ ގުޅުމެއް އެބައޮތް ކަމަށް ފާހަގަ ކުރެވުނެވެ. ޖަވާބުން އެނގިގެން ދިޔައީ އެމީހުން އެދައްކަނީ ބަޑިޖަހާ ބޮން އަޅައިގެން ކުރާ ހަނގުރާމައެއްގެ ވާހަކައެއް ނޫންކަމެވެ. ތަނެއް ހިފަން ބަޑިއާއި ބޮން ބޭނުން ކުރާ ވާހަކައެއްވެސް ނޫނެވެ.\n"އިގްތިސާދަށް އަންނަ ލޮޅުމެއް. ވިސްނާ ވަރަށް މުއްސަނދިއަކު ގައުމަށް އައީ. މީނަ ދައްކަނީ މުޅިންވެސް އިގްތިސާދީ ތަރައްގީގެ ވާހަކަ. އެކަން ކުރެވޭނެ މޮޅެތި ގޮތްގޮތުގެ ވާހަކަ. ވޯލްޑްބޭންކުން ކްރޯޑް ކްރޯޑުން ލޯނު ލިބޭނެ މަގު ފަހި ކުރަން. ދުވަހަކުވެސް އަދާ ނުކުރެވޭ ވަރަށް ލޯނު ލިބޭނެ. ލޯނު ނަގަމުން ނަގަމުން ގޮސް މުޅި ގައުމު ދަރާނެ. އެލޯނުތައް ދެއްކޭނެ ހުރިހާ މަގެއް ބަންދުވާ ހިސާބުން އެމީހުންގެ މިޝަން ފެއްޓޭނީ. އެހިސާބުން މިއަންނަނީ އެހީވުމަށް އެކުވެރި ގައުމެއް. ލޯނުތަކަށް ފައިސާ ދައްކަން އެގައުމުން ފައިސާދޭނެ."\n"ދަރާފައިވާ ދަރަނި ދެއްކޭނެ ގޮތް ހޯދާދިން ގައުމުން އެދޭނީ އެމީހުންގެ ބޭސްއެއް ގާއިމު ކުރަން. އެކަން ކުރަން މަޖުބޫރުވާނެ. އެގައުމުގެ ގިނަ އުފެއްދުންތައް މިތަނުގައި އުފައްދަން ފަށާނެ. ރައްޔިތުން އަތުން ނަގާ ޓެކްސް އެތައް ގުނައެއް އިތުރުވެގެން ދާނެ. ޒުވާނުންގެ ހާލު ގޯހުން ގޯހަށް ހިގައިދާނެ. އެހިސާބުން އުފެދޭނީ ފޭރޭ މީހުންނާއި ޓެރަރިސްޓުން. ގޯހުން ގޯހަށް ކަންތައް ގޮސް ދެން ހަތިޔާރުގެ ވިޔަފާރި ފެށޭނެ. އެހިސާބުން އަނެއްކާވެސް މިނިވަންކަން ގެއްލި އަޅުންގެ ގޮތުގައި ރައްޔިތުން އުޅޭ ހިސާބަށް ދާނެ. އަންނަން އޮތް ހުރިހާ ޖީލެއްވެސް ދެން އުޅޭނީ އެމީހުންނަށް ގުލާނު ކޮށްދިނުމަށް. މާބޮޑު ހަނގުރާމައެއް ނުކޮށް އެހިސާބުން އެއްކަލަ އެހީވި ގައުމުން މުޅި ގައުމުގެ ވެރިކަން ކުރާނީ. ހަގުރާމައެއް ބޯމަތި ވެއްޖެ ނަމަ ދެންވާނީ މިހެން." މިއީ އެފިލްމުގައި ދެކެވުނު ވާހަކައިގެ ކޮންމެވެސް ވަރެއްގެ ދޭހައެކެވެ.\nމިއީ މިހާރުގެ ރާއްޖޭގެ ހާލަތު ކަމަށް ބައެއް ބޭފުޅުން ގަބޫލު ކުރެއެވެ. ގައުމުގެ ރައްޔިތުން ބޭނުންވަނީ ޒަމާނީ ތަރައްގީއާއި އިގްތިސާދީ ކުރިއެރުމާއެކު ފުދުން ތެރި ކަމެވެ. އެކުވެރި ރަހުމަތްތެރި އިންޑިއާގެ ބޭންކުތަކުން ހެސްކިޔާފަ ތަރައްގީގެ މަޝްރޫޢުތަކަށް ފަސޭހަ ކަމާއިއެކު ލޯނު އެދަނީ ލިބެމުންނެވެ. ސިވިލް ސާވިސް މުވައްޒަފުންނަށް މުސާރަދޭންވެސް ލޯނު ފަސޭހައިން ލިބޭނެ އިންތިޒާމުވަނީ ހަމަ ޖެހިފައެވެ. އިންޑިއާ ސަރުކާރުން މިކަމުގައި އެހީވަނީ ބޮޑު ބޭބެއެއްގެ ޙައިސިއްޔަތުން ކަމަށް ސަރުކާރުން ގަބޫލު ކުރެއެވެ.\nބްރިޖް އެޅުމާއި އަދި މަގުތަކާއި ބިން ހިއްކުމަށްވެސް މިލިއަނުން މިލިއަނުން ފަސޭހަ ކަމާއެކު ލޯނު ލިބޭނެ އިންތިޒާމު މިއޮތީ މަގު ފަހިވެފައެވެ. ގިނަކަންކަން ފެށުމުގެ ވަގުތު އައިސް ބޯމަތި ވެއްޖެއެވެ. ބައެއް ކަންކަން ފެށިގެން ހަމަ ބާރަށް ކުރިއަށް ދަނީއެވެ. ފައިސާއާއި ބެހޭ ވުޒާރާގެ އިސްވެރިޔާ ރައްޔިތުންނަށް މިއަންގައި ދެނީ ލޯނު ނެގިކަމުގައި ވިޔަސްވެސް ދަރަނި ވެރި ނުވާނެ ކަމަށެވެ. އެމަނިކުފާނަށް އިރުޝާދު ދީ ލަފާއެރުވުމަށް މިހާރު އިންޑިއާގެ މާހިރަކުވެސް ހަމަޖައްސައިފިއެވެ.\nއިންޑިއާގެ ބޭންކުތަކުންނާއި އަދި އެހެން ގައުމު ތަކުން ނަގާފައިވާ ލޯނު ދައްކައި ދޭނެކަމުގެ ވަޢުދުވެސް އިންޑިއާއިން ވެއްޖެއެވެ. އެހެން ހުރިހާ ގައުމުތަކުން ނަގާފައިވާ ލޯނުތަކަށްވުރެ އިންޑިއާއިން އެކަނި ނަގަން އުޅޭ ލޯނު ތަކުގެ އަދަދު އެތައް ގުނައެއް ބޮޑެވެ. އެކަންކަން ވަރަށް އަވަހަށް ހަމަޖެހިގެންދާނެ ކަމަށް އަންނަނީ ވިދާޅު ވަމުންނެވެ. ބައެއް މަޝްރޫޢުތައް އިންޑިއާ ކުންފުނި ތަކާއި ހަވާލުކޮށްގެން ކުރިއަށްވެސް އެބަދެއެވެ.\nމިހާރު ރާއްޖޭގެ ހާލަތަކީ ރާއްޖޭގައި ހިންގާ މަޝްރޫޢުތައް ރާއްޖޭގެ މުއައްސަސާއަކުން އިޢުލާން ނުކުރަނީސް އިންޑިއާގެ އެމްބަސީއިން އިޢުލާން ކުރާހާލަތެވެ. އައްޑޫ ސިޓީގެ ތަރައްގީއަށް ކަމަށް ބުނެ މިލިއަނުން ލޯނު ސަރުކާރަށް ނަގައިފިއެވެ. އެހެނަސް އަދި އަމަލީ މަސައްކަތް ނުފެށެއެވެ. މަސައްކަތް ފެށުމުގެ ކުރިން އިންޑިއާގެ ކޮންސިއުލޭޓެއް އައްޑޫގައި ގާއިމު ކުރުމަށް އިންޑިއާއިން އިއުލާން ކޮށްފިއެވެ. އަދި އެކަމާ ދެކޮޅު ހެދޭނެ ޖާގައެއްވެސް ނެތްވާހަކަ ވަރަށް ހާމަކަން ބޮޑުކޮށް އިންޑިއާއިން ބުނެފިއެވެ. އެކަމަށް އައްޑޫ ސިޓީގެ ހުރިހާ މަޖިލިސް މެމްބަރުނާއި އަދި ސިޓީގެ މޭޔަރުގެ "އާޝިރުވާދު" ވަނީ އިންޑިއާއަށް ލިބިފައެވެ. އެހުރިހާ ބޭފުޅުންނަކީ އިއްތިފާގުން ސަރުކާރު ހިންގާ ޕާޓީގެ ބޭފުޅުންނެވެ. އެހެން ކަމުން ކޮންސިއުލޭޓް އައްޑޫ ސިޓީގައި ގާއިމު ނުކުރެވޭނެ އެއްވެސް ގޮތެއް ނެތެވެ. އެކަން ކުރާނެއެވެ. އެއީ އެއްކަލަ ފިލްމުގައި އެބުނާ ބޭސް ކަމަށް ވެދާނެއެވެ. މިހާރުވެސް އިންޑިއާގެ މިލަޓަރީ ސިފައިން ހެލިކޮޕްޓަރ އޮޕަރޭޓް ކުރުމުގެ ނަމުގައި ރާއްޖޭގެ ތިން ސަރަހައްދެއްގައި އެބަ އުޅެއެވެ. އެންމެ ގިނަ މިލިޓަރީ މީހުން ތިބި ސަރަހައްދަކީވެސް އައްޑޫއެވެ.\nސަރުކާރުގެ އިސްވެރިންނާއި އައްޑޫ ތަމްސީލުކުރާ މަޖިލީސް މެމްބަރުންނާއި އަދި އައްޑޫ ސިޓީ މޭޔަރު ވިދާޅުވަނީ ކޮންސިއުލޭޓަކީ އައްޑޫ ސިޓީގެ ތަރައްގީ ކަމަށެވެ. ނަމަވެސް ދުނިޔޭގެ އެހެން ގައުމު ތަކުގެ އެހީގައި ތަރައްގީގެ މަޝްރޫއެއް ހިންގާނަމަ އެގަމުކަމުން މިހާތަނަށް ގާއިމު ކުރަނީ، އެކުރާ މަސައްކަތެއް ކުރުމަށް ޕްރޮޖެކްޓް އޮފީހެކެވެ. އަޅުގަނޑުމެންގެ ތެރެއިން ބައެއް މީހުންނަށް ގަބޫލުކުރެވެނީ ކޮންސިއުލޭޓެއް ނެތި އެވަރުގެ ތަރައްގީގެ މަޝްރޫއެއް ނުހިންގޭނެ ކަމަށެވެ.\nދުވާލު އަލިކަން ސާފުކޮށް ފެންނަ ފައިދައިން މިފެންނަނީ އިންޑިއާގެ ބާރު ރާއްޖެއަށް ގަދަ ވަމުން އަންނަ މަންޒަރެވެ. ދެން އެކަން ހުއްޓުވޭނެ ހަމަ އެއްގޮތެއްވެސް އޮންނާނެ ކަމަކަށް ނުބެލެވެއެވެ. ސަބަބަކީ އެކަމަށް ތާއީދުކުރާ ދިވެހިން މަދު ނޫންވީމައެވެ. އަދި ޚާއްސަކޮށް މުޅި ދިވެހި ދައުލަތް އޮތީ އެކަމަށް އަތުކުރި އޮޅާލައިގެންނެވެ. ރައްޔިތުންގެ މުސްތަގުބަލާއި މެދު ވިސްނާ ބަޔަކު ތިބިހިނެއް ހީނުވާ ހިސާބަށް ކަންކަން އެބަ ފެންނަކަމަށް ޢިލްމީ ބައެއް ބޭފުޅުން ހަރުއަޑުން އެބަ ބުނެއެވެ. އެބޭފުޅުން ބުނާހެން މިއީ ތޯތޯ ވާހަކަ އެއްނޫނެވެ. އަދި ފިލްމެއްވެސް ނޫނެވެ. ލޯކުރިމަތިން ފެންނަ މަންޒަރު ތަކެވެ.\nވަޒީފާނެތި ނުވަތަ ނުލިބިގެން އުޅޭ ޒުވާނުން އަންނަނީ އެއްދުވަހުން އަނެއް ދުވަހަށް ގިނަވަމުންނެވެ. ބޮންވެސް ގޮއްވައިފިއެވެ. ފިލައިގެން ތިބެ ބައެއް ދިވެހިން ބޮންހަދާ އަދި ޓެރަރިޒަމްގެ ހަރަކާތްތައް ރާވަމުން އަންނަކަމަށް މުއައްސަސާތަކުން އެބަ ވިދާޅުވެ އެވެ. ކަން މިދަނީ ފިލްމުގައި ވާގޮތަށް ނޫންތޯއެވެ؟ އިހްސާސް ކުރެވެނީ ބިރުވެރި ކަމެވެ. ނާމާން ކަމެވެ. އަނެއްކާވެސް އަނދިރި އަނދިރިންގެ ޒަމާން އަންނަނީ ނޫންބާއެވެ؟ އިހުޒަމާނުއްސުރެން އިވޭ ހަރުބަހެއް އޮވެއެވެ. "އިހަށް ނުވި ރައްކަލެއް ފަހަކަށްވެސް ނުވާނެ" އެވެ. ވަގުތު ފާއިތު ނުވަނީސް ރައްކާތެރިކަން ހޯދާށެވެ. މިފިލްމް ބަލަން ފުދޭވަރަކަށް މީހުން ވަދެ އެބަތިއްބެވެ. ފިލްމް "ސަޅި" ކަމަށް ނިންމާނީ މިދެންނެވި މީހުން ބަލާފައެވެ. ފިލްމް ކަޑައިއްޔާ ވާނީ ހަމަ ފްލޮޕަކަށެވެ.


އެޑްމިނިސްޓްރޭޓިވް އޮފިސަރ (އދ. ދިއްދޫ މެޖިސްޓްރޭޓް ކޯޓު)\nއަރިއަތޮޅު ދެކުނުބުރީ ދިއްދޫ މެޖިސްޓްރޭޓް ކޯޓު\nޖުޑީޝަލް އެލަވަންސް: -/893 (މުސާރައިގެ %20)،\nލިވިންގ އެލަވަންސް: /-2550، އަދި\nކަނޑައެޅިފައިވަ އުޞޫލުން އިތުރުގަޑީގެ ފައިސާ.\nސާނަވީ ނުވަތަ އެއާ އެއްފެންވަރުގެ އިމްތިޙާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައިވުމާއެކު، އޭގެ އިތުރުން 'ސެކަންޑަރީ ސްކޫލް' ނުވަތަ 'ހަޔަރ ސެކަންޑަރި ސްކޫލް' ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ،\nމަޤާމުގެ މަސައްކަތާ ގުޅޭ ތަޢުލީމީ ރޮނގަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް3ގެ ސަނަދެއް ހާސިލްކޮށްފައިވުން.\nޝަރުޢީދާއިރާގެ މުވައްޒަފުންގެ ޤަވާޢިދު 2011ގެ 70 ވަނަ މާއްދާގެ (ހ)ގެ6އަދި7ވަނަ ނަންބަރުގައި ބަޔާންކޮށްފައިވާ ފަދަ ޢާއިލީ ގާތްކަމެއް އދ. ދިއްދޫ މެޖިސްޓްރޭޓް ކޯޓުގެ މުވައްޒަފަކާ ހުރި ފަރާތެއްކަމުގައި ނުވުން.\nހަމަޖެހިފައިވާ ޢުޞޫލުން ކޯޓު ހުޅުވައި ލެއްޕުން.\nއެންޓްރީ ކުރުމާއި، ޔައުމިއްޔާ ލިޔުމާއި، އިދާރީ ކަންކަމާގުޅޭގޮތުންނާއި ކޯޓުގެ ޤަޟިއްޔާތަކާއި ގުޅިގެން އެހެނިހެން ކޯޓުތަކަށާއި އިދާރާތަކަށް ފޮނުވަންޖެހޭ ސިޓީ/ މެސެޖް ލިޔެ ފޮނުވުމާއި، ކޯޓަށްލިބޭ އިލެކްޓްރޯނިކް މެއިލްތައް ބަލައިގަތުމާއި، ކޯޓަށް އަންނަ ފޯނުކޯލުތަކަށް ޖަވާބުދިނުން.\nކޯޓުގެ ތަފާސްހިސާބާ ގުޅޭގޮތުން ހަދަންޖެހޭ ހަފްތާ ރިޕޯޓާއި މަސްދުވަހުގެ ރިޕޯޓް ތައްޔާރުކޮށް ފޮނުވުން.\nތާވަލުކުރެވޭ ޝަރީޢަތްތަކުގެ އަމުރުތައްޔާރުކޮށް ހަމަޖެހިފައިވާ އުސޫލުން ކޯޓްއަމުރު ބަހާމުވައްޒަފާއި އަމުރު ޙަވާލުކޮށް، އަމުރު ރައްދުކުރުން ކުރިއަށްދާގޮތް ބެލެހެއްޓުން.\nޝަރުޢީދާއިރާގެ ވަޒީފާއަށް ވަނުމަށް އެދޭ ފޯމް،\nދިވެހިރައްޔިތެއްކަން އަންގައިދޭކާޑުގެ ކޮޕީ (އަޞްލާއެއްގޮތްކަމަށް ދައުލަތުގެ މުއައްސަސާއަކުން ނުވަތަ ޤާނޫނީވަކީލެއްގެއޮފީހުން ތައްގަނޑުޖަހާފައިވާ އަސްލުގެ ކޮޕީ)\nމަޤާމަށް ކުރިމަތިލާ ފަރާތަކީ ޤައުމީ ސަނަދުތަކުގެ ލެވެލް ކަނޑައެޅިފައިވާ ކޯހެއް ފުރިހަމަކޮށް ސެޓްފިކެޓް ނުލިބޭ ފަރާތެއް ނަމަ، ކޯސް ފުރިހަމަކުރެއްވި ކަމުގެ ރަސްމީ ލިޔުމާއެކު، މޯލްޑިވްސް ކޮލފިކޭޝަން އޮތޯރިޓީއިން ކޯހުގެ ލެވެލް ބަޔާންކޮށް ދޫކޮށްފައިވާ ކޮލިފިކޭޝަން އެސެސްމެންޓް ރިޕޯޓް. (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\nއަދާކޮށްފައިވާ އަދި އަދާކުރަމުންދާ ވަޒީފާތަކާއި، އެމަޤާމުތަކުގެ ކްލެސިފިކޭޝަނާއި، ރޭންކް، މަޤާމުގައި ވީ މުއްދަތު އަދި މަސްޢޫލިއްޔަތު އެނގޭނެ ލިޔުންތަކުގެ ކޮޕީ (އަސްލާ އެއްގޮތްކަމަށް ސަރުކާރުގެ އޮފީހަކުން ނުވަތަ ޤާނޫނީ ވަކީލެއްގެ އޮފީހުން ތައްގަނޑުޖަހާފައިވާ އަސްލުގެ ކޮޕީ)\n26 ނޮވެމްބަރު 2019 އަންގާރަ ދުވަހުގެ މެންދުރު 12:00 ގެ ކުރިން އދ. މަހިބަދޫ މެޖިސްޓްރޭޓް ކޯޓަށް، ނުވަތަ އދ. ދިއްދޫ މެޖިސްޓްރޭޓް ކޯޓަށް ހުށަހެޅުއްވުން އެދެމެވެ.\nމަޤާމުގެ މަސައްކަތާ ގުޅޭ ތަޢުލީމީ ރޮނގުތައް:\nއެޑްމިނިސްޓްރޭޝަން، މެނޭޖްމަންޓް، އިންފޮރމޭޝަން ޓެކްނޮލޮޖީ، ޝަރީޢާ/ޤާނޫން.\nއެޑްމިނިސްޓްރޭޝަން، ހިއުމަން ރިސޯސް މެނޭޖްމަންޓް، ކަސްޓަމަރ ސަރވިސް، އިންފޮމޭޝަން ޓެކްނޮލޮޖީ، ލީގަލް، ފައިސާއާގުޅޭ މަސައްކަތްތައް.\nމިމަޤާމަށް އެދިލައްވާ ފަރާތްތަކުން ފުރަންޖެހޭ ވަޒީފާއަށް އެދޭފޯމު އދ. މަހިބަދޫ މެޖިސްޓްރޭޓް ކޯޓުންނާއި، އދ. ދިއްދޫ މެޖިސްޓްރޭޓް ކޯޓުން، އަދި ޑިޕާޓްމަންޓް އޮފް ޖުޑީޝަލް އެޑްމިނިސްޓްރޭޝަންގެ ވެބްސައިޓް: www.judiciary.gov.mv އިން ލިބެން ހުންނާނެއެވެ.\nމަޢުލޫމާތު ސާފުކުރުމަށް ގުޅޭނެ ނަންބަރު: 6681045، 6680701\nއަތޮޅުގެ ރަށްރަށުގެ މެޖިސްޓްރޭޓް ކޯޓުތަކަށް ދަތުރުކޮށް، އެ ކޯޓުތަކުގައި މަސައްކަތްކުރަން ޖެހިއްޖެ ހާލަތެއްގައި، އެ ކޯޓުތަކުގައި މަސައްކަތް ކުރެވޭނެ ފަރާތަކަށްވުން.\nމައިކްރޯސްފްޓް އޮފީސް ޕެކޭޖް ރަނގަޅަށް ބޭނުންކުރަން އެނގޭ ފަރާތެއް ކަމުގައިވުން.\nސުންގަޑި: 26 ނޮވެންބަރު 2019 1200


Imad Latheef ge Column: Balan thibeysheve, Americage dhidhayah mi aharu au thariyeh ithuruvedhaane eve. - One Online\nއެމެރިކާގެ ވެރިރަށް ވޮޝިންޓަން ފަރުމާކުރެވިފައިވަނީ ގާނޫނުހަދާ މަޖިލީސް މެދަށް ލައިގެން އޭގެ ވަށައިގެން ---\nއިމާދު ލަތީފުގެ ކޮލަމް: ބަލަންތިބޭށެވެ. އެމެރިކާގެ ދިދަޔަަށް މިއަހަރު އައުތަރިޔެއް އިތުރުވެދާނެއެވެ.\nއެމެރިކާގެ އައު ރައީސް ޖޯ ބައިޑެންގެ ވެރިކަމުގެ ފުރަތަމަ އަހަރު ނިމުމުގެ ކުރިން އެމެރިކާގެ ދިދަޔަށް އައުތަރިއެއް އިތުރުވެދާނެއެވެ. މިހާރުވެސް ފަންސާސް ތަރި އެބަހުއްޓެވެ. މިއަހަރު ނިމުމުގެ ކުރިން އެއަދަދު ފަންސާސް އެކަކަށް އިތުރުވެދާނެއެވެ. މިއީ ކޮންގޮތަކަށް ހިނގާ ކަމެއްބާވައެވެ. މިހާރު އެހެރަ ފަންސާސް ތަރި ނިސްބަތްވަނީ އެމެރިކާގެ ފަންސާސް ސްޓޭޓަށެވެ. އެންމެފަހުން ދިދަޔަށް ތަރި އިތުރުވީ މީގެ 62 އަހަރު ކުރިން ރައީސް އައިޒަންހާވަރގެ ދައުރުގައި 1959 ގައެވެ. އެއަހަރު ދެތަރި އިތުރުވިއެވެ. ސްޓޭޓެއްގެ ދަރަޖަ އެފަހަރު ލިބުނީ އެލަސްކާއާއި ހަވާއީއަށެވެ. އެއީ އެމެރިކާގެ ސާޅީސް ނުވަވަނަ ސްޓޭޓާއި ފަންސާސްވަނަ ސްޓޭޓެވެ.\nއެމެރިކާގެ ދިދައަށް އިތުރުވާ ފަންސާސްއެއްވަނަ ތަރިޔަކަށްވާނީ ވެރިރަށް ވޮޝިންޓަން ހިމެނޭ ޑިސްޓްރިކްޓް އޮފް ކޮލަމްބިއާ ނުވަތަ ޑީސީއެވެ. ގާތްގަޑަކަށް ހަތްލައްކަ މީހުން ދިރިއުޅޭ މި ސަރަހައްދަކީ އެމެރިކާގެ އިދާރީ ވެރިރަށް ހިންގުމަށް ޚާއްސަކުރެވިފައިވާ ސަރަހައްދަށްވާއިރު މިއީ އެހެން އެއްވެސް ސްޓޭޓަކަށް ނިސްބަތް ނުވެ ސީދާ ގާނޫނުހަދާ މަޖިލީހުގެ ބެލުމުގެ ދަށުގައި އޮންނަ ސަރަހައްދެކެވެ. ވެެރިރަށް ވޮޝިންޓަނުގައި މޭޔަރަކު ހުންނަވައެވެ. ސިޓީ ކައުންސިލެއްވެސް އޮވެއެވެ. މޭޔަރާއި ކައުންސިލް ޖަވާބުދާރީވަނީ ގާނޫނު ހަދާ މަޖިލީހަށެވެ. މިކަން ނިމުމަކަށް ގެނެސް ޑީސީއަށް ސްޓޭޓެއްގެ ދަރަޖަ ދިނުމުގެ އޮއިވަރު މިހާރު އޮތީ ގަދަވެފައެވެ. މައްސަލަ އޮތީ ގާނޫނުހަދާ މަޖިލީހަށް ވައްދައިފައެވެ.\nއެމެރިކާގެ ގާނޫނުހަދާ މަޖިލީހުގެ މަތީގެ ކަމަށްވާ ސެނެޓުގައި ޑެލަވެއަރ ސްޓޭޓް ތަމްސީލުކުރައްވާ ދެ މެންބަރުންގެ ތެރެއިން ޓޮމް ކާޕަރ ވަނީ މިހަފުތާގައި ޑީސީއަށް ސްޓޭޓެއްގެ ދަރަޖަ ދިނުމުގެ މައްސަލަ ސެނެޓަށް ހުށައަޅުއްވައިފައެވެ. އޭނާ ނިސްބަތްވަނީ ރައީސް ޖޯ ބައިޑެންގެ ޑިމޮކްރަޓިކް ޕާޓީއަށެވެ. މިވަގުތު ސެނެޓުގެ ކޮންޓްރޯލް އޮތީ ޑިމޮކްރެޓުންނަށެވެ. ގާނޫނު ހަދާ މަޖިލީހުގެ ތިރީގެ ނުވަތަ ހައުސްގެ ކޮންޓްރޯލްވެސް އޮތީ ޑިމޮކްރެޓުންނަށެވެ. އެހެންވީމާ މިދެގެއިން ފާސްކޮށްގެން ޑީސީއަށް ސްޓޭޓެއްގެ ދަރަޖަ ދިނުމަކީ ޑިމޮކްރެޓުންނަށް މިވަގުތު ކުރެވިދާނޭ ކަމެކެވެ. މިއީ ސިޔާސީގޮތުން ޑިމޮކްރެޓުންނަށް ފައިދާވާންވެސް އޮތް ނިންމުމެކެވެ.\nސްޓޭޓަކަށް ނުވާތީ ޑީސީގެ ރައްޔިތުން ތަމްސީލުކުރާ މެންބަރުންނެއް ސެނެޓަކު ނުތިއްބަވައެވެ. ގާނޫނުހަދާ މަޖިލީހުގެ ތިރީގޭގައި ވޯޓުދިނުމުގެ އިޚުތިޔާރު އޮންނަ މެންބަރަކުވެސް ޑީސީގެ ފަރާތުން ނުހުންނަވައެވެ. އެކަމަކު ރިޔާސީ އިންތިޚާބުގައި ވޯޓު ލެވެއެވެ. އިލެކްޓޮރަލް ވޯޓުވެސް އޮވެއެވެ. ޑީސީގެ ރައްޔިތުން ބޭނުންވަނީ ސްޓޭޓަކަށްވެގެން އެހެން ސްޓޭޓްތަކުގެ ރައްޔިތުންނަށްވެސް ލިބިފައިވާ ފުރިހަމަ ހައްގު ޑީސީގެ ރައްޔިތުންނަށްވެސް އޮތުމަށެވެ. މިއީ ޑިމޮކްރެޓުން އަބަދުވެސް ތާއީދުކުރާ ކަމެކެވެ. ކޮންމެ ރިޔާސީ އިންތިޚާބެެއްގައިވެސް ޑީސީގެ ރައްޔިތުން ވޯޓުލަނީ ބޮޑުތަނުން ޑިމޮކްރަޓިކް ޕާޓީއަށެވެ. ޑީސީއަށް ސްޓޭޓެއްގެ ދަރަޖަ ނުދޭން ރިޕަބްލިކަން ޕާޓީން ފައިވިއްދާފައި އޮންނަނީ މިހެންވެގެންނެވެ.\nއެކި ސަރަހައްދުތަކަށް ސްޓޭޓެއްގެ ދަރަޖަ ދިނުމާއި ނުދިނުމަކީ އަބަދުވެސް ބޮޑު ދެޕާޓީގެ މެދުގައި އޮންނަ ވާދަވެރިކަމުގެ ތެރެއިން ސިޔާސީ ކުލަ ޖެހިގެން ކުރާ ކަމެކެވެ. ޑީސީއަކީ ޑިމޮކްރެޓުންނަށް ތާއީދުކުރާ ރައްޔިތެެއް އޮންނަ ތަނެއްކަމުން އެތަނަށް ސްޓޭޓެެއްގެ ދަރަޖަ ލިބުމަކީ ޔަގީނުންވެސް ސެނެޓުގެ އިތުރު ދެގޮނޑިއެއް ޑިމޮކްރެޓުންނަށް ކަށަވަރުވުމެކެވެ. އެހެންވެގެން މިކަމާ ރިޕަބްލިކަނުން ދެކޮޅުހަދަމުން އައީއެވެ. މިވަގުތަކީ ރިޕަބްލިކަނުންގެ ދެކޮޅުހެދުންތަކާއެކުވެސް ޑިމޮކްރެޓުންނަށް ކާމިޔާބު ހޯދެން އޮތް ފަހަރެކެވެ. އެހެންވެ ވަގުތު ނަގާނުލައި އަވަސްއަވަހަށް މަޖިލީހަށް މައްސަލަ ވެއްދީއެވެ.\nޑިމޮކްރެޓުންނާއި ޑީސީ ރައްޔިތުން މިކަން އަވަސްކުރުމަށް މިފަހަރު ބޭނުންވުމުގެ އަދި އެހެން ސަބަބެއްވެސް އެބައޮވެއެވެ. ޖެނުއަރީ ހަވަނަ ދުވަހު ރައީސް ޓްރަމްޕުގެ ސަޕޯޓަރުން ގާނޫނުހަދާ މަޖިލީހަށް އަރައިގަތުން ހުއްޓުވުމަށް ވޮޝިންޓަން ޑީސީގެ މޭޔަރު ސިފައިންގެ އެހީތެރިކަމަށް އެދިވަޑައިގަތުމުން އެކަން އެގޮތަށް ނުހިނގީ ގަވަރުނަރެއްގެ އެދުމަކަށްނުވާތީއާއި ވޮޝިންޓަން ޑީސީއަކީ ސްޓޭޓަކަށް ނުވާތީއެވެ. މިކަން ކުރިޔަށް އޮތް ތަނުގައި ތަކުރާރު ނުވާނީ މިފަހަރު ލިބުނު ތަޖުރިބާގެ އަލީގައި ޑީސީއަށް ސްޓޭޓެއްގެ ދަރަޖަ ދީގެންކަމަށް ގަބޫލުކުރެވިގެންނެވެ. އެކަމަކު މިއީ ވަކި ސްޓޭޓަކަށް ނުވާ ފެޑެރަލް ސަރަހައްދެއްގައި ވެރިރަށް ދެމެހެއްޓުމަށް މީގެކުރިން ގެންގުޅުނު އުސޫލު މުގުރައިލުމެކެވެ.\nވޮޝިންޓަން ޑީސީ އަކީ ވޮޝިންޓަން، ޑިސްޓްރިކްޓް އޮފް ކޮލަމްބިޔާއެވެ. ވޮޝިންޓަނޭ ކިޔަނީ އެމެރިކާގެ ފުރަތަމަ ރައީސްގެ ނަންފުޅަށް ނިސްބަތްކޮށްފައެވެ. ކޮލަމްބިޔާ ޑިސްޓްރިކްޓޭ ކިޔަނީ އެމެރިކާ ކޮންޓިނެންޓް ހޯދި ޔޫރަޕުގެ ސައްޔާހު ކްރިސްޓޮފަރ ކޮލަމްބަހަށް ނިސްބަތްކޮށްފައެވެ. ކޮންމެއަކަސް މިއީ އެމެރިކާގެ ވެރިކަން ކުރުމަށްޓަކައި މެރީލެންޑް ސްޓޭޓުން ބަޔަކާއި ވާޖީނިޔާ ސްޓޭޓުން ބައެއް ވަކިކޮށް ގާނޫނުހަދާ މަޖިލީހަށް އިހުތިސާސް އޮންނަގޮތަށް ގާއިމުކުރެވިފައިވާ 68 އަކަމޭލުގެ ސަރަހައްދެކެވެ. އެމެރިކާގެ ފުރަތަމަ ރައީސް ޖޯޖް ވޮޝިންޓަނުގެ ނަންފުޅަށް ނިސްބަތްކުރެވޭ އެހެން ސްޓޭޓެެއްވެސް އޮވެއެވެ. އެއީ އެމެރިކާގެ އެންމެ އިރުއުތުރުގައި އޮންނަ ވޮޝިންޓަން ސްޓޭޓެވެ. ވެރިރަށް ވޮޝިންޓަނަކީ މިދެންނެވި ސްޓޭޓާއި ގުޅުންހުރި ތަނެެއް ނޫނެވެ.\nޑީސީއަކީ އައު ވެރިރަށެއް ގާއިމުކުރުމަށްޓަކައި ޚާއްސަކުރެވުނު ސަރަހައްދަކަށްވާތީ އެއީ މާބޮޑު ސަރަހައްދެއް ނޫނެވެ. އެމެރިކާގެ އެންމެ ކުޑަ ސްޓޭޓަކީ ރޯޑްއައިލެންޑެވެ. އެ ސްޓޭޓުވެސް ޑީސީއަށްވުރެ ވިހިގުނަ ބޮޑެވެ. އާބާދީއަށް ބަލައިފިއްޔާ ޑީސީއަށްވުރެ އާބާދީ މަދު ދެ ސްޓޭޓެއް އެބައޮވެއެވެ. އެއީ ވަރމޮންޓާއި ވަޔޮމިންގެވެ. އެމެރިކާގެ ދައުލަތް އުފެދިގެން އެންމެ ފުރަތަމަ ވެރިކަންކުރީ ނިއުޔޯކް ސްޓޭޓުގެ ނިއުޔޯކް ސިޓީގައެވެ. އެރަށުން ދެން ބަދަލުކުރީ ޕެންސިލްވޭނިޔާ ސްޓޭޓްގެ ފިލަޑެލްފިޔާ ސިޓީއަށެވެ. އެދެތަނުން ވެރިރަށް ނަގައިގެން އައުރަށެއް ބިނާކޮށް އެތަނަށް ބަދަލުކުރުމުގެ ސިއްރަކީ ސްޓޭޓެއްގެ ސަރަހައްދީ ސަރުކާރަށް މަރުކަޒީ ސަރުކާރު ރަހީނުކޮށް ކުޑަކަކޫމައްޗަށް ތިރިކުރުމުގެ ފުރުސަތު ނުދިނުމަށްޓަކައެވެ. މިހާރު އަލުން ބަދަލުކުރާން އެއުޅެނީ މިއުސޫލެވެ.\nގުޅޭ ޓެގު އެމެރިކާ އެމެރިކާ


Vazeefaa neh faraaithakah online cause\nވަޒީފާނެތް ފަރާތްތަކަށް އޮންލައިން ކޯސްތަކެއް\nމި ޕްރޮގްރާމްގެ ދަށުން ރާއްޖެއަށް 50 ޖާގަ ދީފައިވާ ކަމަށް ޔޫތު މިނިސްޓްރީން މިއަދު ބުންޏެވެ.\nވަޒީފާ ގެއްލުނު ފަރާތްތަކަށް އެހީވުމުގެ ގޮތުން ގޮތުން ކޮމަންވެލްތު އޮފް ލާނިން (ކޮލް) އިން ވަނީ އެކި ދާއިރާތަކުން އޮންލައިން ކޯސްތަކެއްގައި ބައިވެރިވުމުގެ ފުރުސަތު ދީފަ އެވެ.\nޔޫތު މިނިސްޓްރީން ބުނީ، މި ޕްރޮގްރާމްގައި 200 ޔުނިވާސިޓީއެއްގެ އެކި ދާއިރާތަކުން 400 އަށްވުރެ ގިނަ ކޯސްތަކެއް ހިންގާ ކަމަށާއި ގިނަ ގައުމުތަކަށް އެ ފުރުސަތު ދީފައިވާއިރު ރާއްޖޭގެ 50 ޖާގަ ހޮވަނީ ފުރިހަމަ ކޮށްފައިވާ ޑޮކިއުމަންޓުތަކާއެކު އެންމެ ފުރަތަމަ ހުށަހަޅާ 50 ފޯމުގެ ތެރެއިން 25 އަންހެން 25 ފިރިހެން ކަމަށެވެ.\nކޯސް ކުރިއަށް ގެންދަނީ މި އަހަރުގެ ސެޕްޓެމްބަރު 30 އިން ޑިސެމްބަރު 31 ގެ ނިޔަލަށެވެ. އެގޮތުން އުމުރުން 18 އަހަރާއި 35 އަހަރުގެ އުމުރުފުރާގެ މީހުންނަށް ބައިވެރިވެވޭ މި ކޯހަށް ބޭނުންވާ އިންޓަނެޓުގެ ހިދުމަތް ވެސް ދެނީ ޔޫތު މިނިސްޓްރީންނެވެ.\nކޮވިޑް އާ ގުޅިގެން ރާއްޖެއިން ވެސް އެތައް ބައެއްގެ ވަޒީފާތައް ގެއްލިފައި ވެއެވެ. ރާއްޖޭގައި ގިނަ ބައެއްގެ ވަޒީފާ ގެއްލުމުން އިކޮނޮމިކް މިނިސްޓްރީގެ ޖޮބް ސެންޓަރުގެ ޕޯޓަލްގައި ގާތްގަނޑަށް 1300 މީހުން ރަޖިސްޓްރީ ކޮށްފައިވެ އެވެ.


Raees Yaameen Ah Aniyaa Dhemun Dhanee Modi Ge Orderah: Adhurey - Vaguthu\nރައީސް ޔާމީނަށް އަނިޔާ ދެމުންދަނީ މޯދީގެ އޯޑަރަށް: އަދުރޭ\nއިދިކޮޅު ސިިޔާސީ ލީޑަރު އަދި ކުރީގެ ރައީސް އަބްދުﷲ ޔާމީނަށް އިންސާފު ނުލިބި، ފަސް އަހަރު ދުވަހުގެ ޖަލު ހުކުުމެއް ޖަލުގެ ތޭރިތަކުގެ ތެރޭގައި ތަންފީޒު ކުރައްވަން ޖެހިވަޑައިގަތީ އިންޑިއާގެ ބޮޑުވަޒީރު ނަރެންދުރަ މޯދީގެ އޯޑަރަކަަށް ކަމަށް އިދިކޮޅު ކޯލިޝަންގެ ހިންގުމާ ވަގުތީ ގޮތުން ހަވާލުވެވަޑައިގެން ހުންނެވި ޕީއެންސީގެ ރައީސް އަބްދުއްރަހީމް އަބްދުﷲ (އަދުރޭ) ވިދާޅުވެއްޖެއެވެ.\nރަައީސް ޔާމީންގެ މައްޗަށް ކްރިމިނަލް ކޯޓުން އިއްވާފައިވާ ފަސް އަހަރު ދުވަހުގެ ޖަލު ހުކުމަށް ހައި ކޯޓުން ތާޢީދު ކުރުމާ ގުޅިގެން އިދިކޮޅު ކޯލިޝަންގެ އިސްވެރިން ބޭއްވި ނޫސްވެރިންގެ ބައްދަލުވުމެއްގައި އަދުރޭ ވިދާޅުވީ ރައީސް ޔާމީންގެ އިސްތިއުނާފުގެ ޝަރީއަތް އަހަރަކަށް ވުރެ ގިނަ ދުވަހަށް ދެންމުމަށް ފަހު، އެތައް ދުވަހެއް ފަހުން ހުކުމާ އިއްޔެ އިއްވާފައިވާ ހުކުމަކީ އިންޑިއާއިން އައި އޯޑަރަކަށް ކުރި "ބޭއިންސާފު" ހުކުމެއް ކަމަށެވެ.\nއަދުރޭ ވިދާޅުވި ގޮތުގައި ދަށު ކޯޓުން ރައީސް ޔާމީންގެ މައްޗަށް ކޮށްފައިވާ ހުކުމް ދަމަހައްޓަން ހައިކޯޓުން ނިންމި ނިންމުމަކީ ރައީސް އިބްރާޙިމް މުހައްމަދު ސޯލިހާއި، ރައްޔިތުންގެ މަޖިލިހުގެ ރައީސް މުހައްމަދު ނަޝީދުގެ ސިޔާސީ ނުފޫޒު އިންތިހާއަށް ޖޭއެސްސީއަަށް ވަދެގެން ކުރި ހުކުމެކެވެ.\nއަދުރޭ ވިދާޅުވީ ރައީސް ޔާމީނަށް ކޮށްފައިވާ ހުކުމަކީ އިންސާފުން އެއްކިބާވެ ކޮށްފައިވާ ބާތިލް ހުކުމެއް ކަމަށެވެ. އަދި އެހުކުމަކީ އިންޑިއާގެ އޯޑަރަށް ރައިސް ޔާމީންގެ މައްޗަށް އަނިޔާވެރިވުމަށް ކޮށްފައިވާ ސިޔާސީ ހުކުމެއް ކަމަށް އޭނާ ވިދާޅުވިއެވެ.\n"ރައީސް ޔާމީނަށް އަނިޔާ ދިނުމުގައި އިސްވެ މިއޮތީ އަވަށްޓެރި އިންޑިއާ. އިންޑިއާ ސަރުކާރުގެ މިހާރުގެ ބޮޑުވަޒީރު މޯދީގެ ސީދާ އޯޑަރަށް ރައީސް ޔާމީނަށް އަނިޔާ ކުރަމުން އެގެންދަނީ. އެއީ އަޅުގަނޑުމެން ގަބޫލުކުރާ ގޮތް. މި އަނިޔާއަކީ ތާއަބަދު ކުރެވޭނެ ކަމެއް ނޫން. އަޅުގަނޑުމެން ދެން މަޑަކުން ނުތިބޭނަން" އަބްދުއްރަހީމް ވިދާޅުވިއެވެ.\nއަބްދުއްރަހީމް ވިދާޅުވީ ސަރުކާރު ޖަވާބުދާރީ ކުރުމަށް ދެން ނިކުންނާނީ މަގުތަކަށް ކަމަށެވެ. އަދި މި ހަރަކާތްތައް ކުރިއަށްވުރެ މާބޮޑަށްވެސް އިތުރުކޮށް މިސަރުކާރު ޖަވާބު ދާރީކޮށް، ގާނޫނީ އިމުގެ ތެރެއިން ސަރުކާރު ވައްޓާލުމުގެ މަސައްކަތް ރަސްމީކޮށް ކުރާނެ ކަމަށް ވިދާޅުވިއެވެ.\nޖެނުއަރީ 22, 2021 09:11\nވަގުން ވިދާޅުވޭތަ. އަދުރޭ އަދި އޭނާގެ ދަރިވެސް އޮތީ ސަރުކާރު ލާރި ބޭނުންކުރިކަން ސާބިތުވެފަ. ފަހުން ދެއްކުމަކީ އެކަމުން ބޯދަމައިގަނެވޭނެ ކަމެއް ނޫން. އެހެންނަމ ތިބޭފުޅާއަށްވެސް އަދި އަޅުގަނޑަށްވެސް ސަރުކާރު ލާރީގަ އެއްޗެހި ގަނެވޭނެ ފަހުން ދައްކާގޮތަށް\nޖެނުއަރީ 22, 2021 16:19\nވިދާޅުވާމީހުން ސިޔާސީ މީހުންގެތެރެއަކު ނުތިބޭނެ.\nޖެނުއަރީ 22, 2021 09:33\nމާލަސްވެއްޖެ މަގުމައްޗައްނުކުންނަން ކިތަންމެ މަދަސް ނިކުމެގެންނޫންގޮތަކައް މިކަން ނުނިންމޭނެ ކާމިޔާބުލިބެނީ މީހުންގިނަވެގެންނޫން ހިއްވަރާއެކީ ގަދައަޅައި މަސއްކަތްކުރުމުން އެމަސަކަތް ކުރެވޭނީ މަގުމަތިން\nޖެނުއަރީ 22, 2021 09:44\nހިތާމަޔަކީ އާއިޅީ މީހުނައްބަލާފަ އެމްޑީޕީއައް ދޭންތިބި ވޯޓުމަދުވީ އެމްޑީޕީ އައް ވޯޓުލާކޮމްމެ މީހަކައް ދެންޖެހޭނެ ފުލަޓެދޭން މީ އެމްޑީޕީގެ ބައެމީހުންގެ ވިސްނުން\nތިމޯދީ ހީނުކުރާތި އަބަދުމެ ދިވެހިނައް ބޭނުން ގޮތެ ހަދާލެވިދާނޭ އެފުރުސަތެ ގެރިގޮރު މޯދީއަކައް ދިވެހިން ނުދޭނެ ވިސްނާ ވިސްނާ\nޖެނުއަރީ 22, 2021 12:46\nޢޮޅުވީވަގަށް ހައްގު އަދަބު ދޭންޖެހެނީ މީހަކުބުނެގެންނެއްނޫން. ޥަގުންނަށްއަބަދުވެސް ހީވާނީ ވައްކަންކުރުމަކީ ރަގަލުކަމެކޭ.\nމޮޔަފުޅު ވީތޯ... ހާަދަހެއްވާ ވާހަކަ އެކޭ\nޖެނުއަރީ 22, 2021 10:17\nއަޅުގަނޑު ތާ އީދުކުރަނީ ރ ޔާމީނަށެވެ މިސަރުކާރަކަށް ނޫނެވެ\nއަދުރޭ ވިދާޅުވި ބަސްފުޅު ތެދެވެ ޖޭ އެސް ސީގަ އި ނަސީދު\nހުރުމަކީ އަދުލު އިންސާފަށް އެޅިފަ އިވާ ވަރަށް ސުންޕާ ހުރަހެކެވެ\nދާދި އަވަހަށް ރ ޔާމީން މިނިވަންވެ އ ައދުލު އިންސާފްގެ\nރީތި ސަފްހާ އެ އް ފެށިގެން ދާނެ އެވެ އ އެ އާ އި އެކު ރާ އްޖޭގެ\nއެންމެ ބޮޑު މުޖުރިމް ގައ އިދުކުރެވޭނެ އެވެ.\nޖެނުއަރީ 22, 2021 10:29\nތިތަނުގަ އެބަހުރި ޖޭއެސްއީއިން ތަހުގީގުގައި ހުރި ފަނޑިޔާރެއް. ޤާޟީކަމުގައިހުރެ މުޅިންވެސް ފައިސާގެ ބޮޑެތި ހިޔާނާތުގެ މައްސަލަތަކެއް އޭނާގެ މައްޗައްކުރެވިފައިވަނިކޮށް ހައިކޯޓުގެ ފަނޑިޔާރުކަންދިނީ\nމިއީ ދޮގެއްތޯ ނޫސްވެރިއަކު ސުވާލުކޮށްލަންޖެހޭ ޖޭއެސްއީކައިރިން\nޖެނުއަރީ 22, 2021 11:12\nކްޔާ ބަދުތަމީސް ހޭ ތޫ ؟ (މާނަ އަކީ ކަލޭތީ ހާދަ އަޙްލާޤީ ފެންވަރު ދަށް މީހެކެވެ).\nޖެނުއަރީ 22, 2021 11:52\nތިހެދީ މިގަރުނުގައިވެސް އަދުރޭއަށް ހެދުނު އެންމެ ބޮޑުތެދު\nޖެނުއަރީ 22, 2021 12:47\nޢަދުރޭކުރިވައްކަންތަކަށް ޖަވާބުދީބަލަ ފުރަތަ މަ.\nޖެނުއަރީ 22, 2021 12:58\nރައީސް ޔާމީނު އެކައުންޓަށް 1 މިލިއަން ޑޮލަރު ޖަމާކުރީވެސް މޯދީދޯ އަދުރޭ2ފުލެޓު ގަންނަން ލާރިދިނީވެސް މޯދީތަ ހަހަ\nޖެނުއަރީ 22, 2021 13:42\nއަނިޔާ ދޭވަރު މަދީ އަދިވެސް. އުމުރަށް ޖަލަށް ލާންވީ\nޖެނުއަރީ 22, 2021 16:22\nޖެނުއަރީ 22, 2021 14:05\nކަމެއްނުކުރެވޭ ހުސްވައިއަގަތަކެއްތަޅަނީ . ޢަނިޔާވެރިކަމުން ހައްދުފަހަނަ އަޅާދާއިރުވެސް ފޮނިވާހަކަ ދައްކަ ދައްކަ ތިބެނީ\nޖެނުއަރީ 22, 2021 16:47\nޔާމީނު5އަހަރުގެ ދައުރު އޮމާންކަމަ ތިޔާގިކަމާއި ތަރައްގީގެ ދުވެލީގަ ދަނިކޮށް އެމަގަށް ހުރަސް އެޅި ދެމީހުންނަކީ އަބުދުއްރަހިމާއި ފާތުމަ. އަދީބު ވަރެއްނެތިގެން އުޅުނީ ވެސް ފާތުމަ. ނަސިދު ގޭގަ ބަހައްޓައިގެން އަދީބު މ.ޔާގޫތުގެ އަސް ވަދެ އުޅެ ވާހަކަ ނޫސްތަކުގާ ވެސް ލިޔުނު އެތަންތަން ފޮރުވައި އެންމެންގެ ލޯ މެރުވީ ފާތުމަ. ޖަމީލު ނާއިބުރައީސްކަމުން ވަކި ނުކުރުމަށާ އަދީބަށް ނާއިބުރައީސްކަން ނުދޭން ބުނުމުން .އެކަމަށް ހުރަސް އަޅާ އެމީހުން ޕާޓީ އިން ބޭރު ކޮށްލީ ވެސް ފާތުމަ.ގަޑިޔާ ކާރާއި މިހެން ގޮސް މީހުންގެ ލޮލަށް މިރުސްފެން އަލައިގެން މަރައިގެން އުޅެންޖެހޭ ހިސާބަށް ދުއްވާލީ ވެސް ފާތުމަ. ހަގީގަތުގަ މިއަދު ޔާމީން ޖަލަށް ވަންނަން ޖެހުނީ ޔާމީނު ކުރި ކުށަކާލައިގެނެއްނޫން. އަދީބު ކައިރިކޮށްގެން ކުރި އިތުބާރުގެ ސަބަބުން. އެހުރިހާ ކަމެއް އަދިބު އަށަ ރާވަ ދިނުމުގެ އިސް މޭސްތެރިޔަކީ ފާތުމަ. އަދީބު އަށް ޓޫރިޒަމް މިނިސްޓަރުކަން ލިބުމުގެ ޜޭސްތެރިޔަކީ ނަސިދު ވިދަޅުވި ހެން ނަސިދު.އަދީބު އަށް ނާއިބުރައީސްކަން ހޯދާދިނުމުގެ މޭސްތެރިޔަކީ ފާތުމަ. ވީމާ މިއަދު ޔާމީނަށް ދެމުންދާ ބެއިންސާފު އަނިޔާތައް އަދީބު މެދުވެރިކޮށް ހޯދަދިން މީހަކީ ފާތުމަ.\nޖެނުއަރީ 28, 2021 08:16\nމޯދީ ބަލަހައްޓައިގެން އިނދެފާ މި އަދުރޭއަކީ ނުހަނު ސިޔާސަ ވާނެ މީހެކޭ މީނާ ހިފަހައްޓާށޭ ބުނާ ކަހަލަ


AIA ah liben jehey faisaa hoadhan angaifi\nއައްޑޫ އެއާޕޯޓަށް ލިބެން ޖެހޭ ފައިސާ ހޯދުން އަވަސް ކުރަން ލަފާ ދީދި\nއައްޑޫ އިންޓަނޭޝަނަލް އެއާޕޯޓަށް ސްރީލަންކަން ޖައްސާފަ: ސްރީލަންކަން އައްޑުއަށް ދަތުރުތައް ފެށީ 2016 ވަނަ އަހަރު. ނަމަވެސް މިހާރު ދަތުރެއް ނުކުރޭ -- ފޮޓޯ: އަވަސް\nއައްޑޫ އިންޓަނޭޝަނަލް އެއާޕޯޓް (އޭއައިއޭ) އަށް ލިބެން ޖެހޭ ގިނަ އަދަދެއްގެ އަދަދެއްގެ ފައިސާ ހުރުމާއެކު އެ ފައިސާ ހޯދުން އަވަސް ކުރަން، ޕްރައިވެޓައިޒޭޝަން އެންޑް ކޯޕަރަޓައިޒޭޝަން ބޯޑު (ޕީސީބީ) އިން ލަފާ ދީފި އެވެ.\nގޭން އިންޓަނޭޝަނަލް ހިންގާ، އޭއައިއޭ ކުންފުނީގެ މާލީ ހާލަތުގެ މައްޗަށް ބަލައި، ފީސީބީން ނެރެފައިވާ މާލީ ރިޕޯޓުގައިވާ ގޮތުން އެ ކުންފުންޏަށް ލިބެން ޖެހި، ނުލިބި ގިނަ އަދަދެއްގެ ފައިސާ އެބަހުރި ކަމަށެވެ. އޭއައިއޭއަށް ލިބެންޖެހޭ ފައިސާގެ ނިސްބަތް އެ ކުންފުނީގެ ޖުމްލަ އާމްދަނީގެ 70 ޕަސެންޓަށް އަރާ ކަމަށް ބުނެފައިވެ އެވެ.\nއެހެންވެ ޕީސީބީން ވަނީ އެ ކުންފުނީގެ ރިސީވަބަލްސް މަތިވަމުންދާތީ ކަންބޮޑުވުން ފާޅުކޮށްފަ އެވެ. އަދި މި ފައިސާ ހޯދުން އަވަސް ކުރުމުގެ ގޮތުން އާ ގަވައިދުތަކެއް ހަދައިގެން ނަމަވެސް ފައިސާ ހޯދަން ލަފާ ދީފައިވެ އެވެ. އަދި މި އުސޫލުން އަމަލު ނުކޮށްފިނަމަ މުސްތަގުބަލުގައި އެ ކުންފުންޏަށް މާލީ ގޮތުން ގިނަ ދަތިތަކެއް ކުރިމަތިވާނެ ކަމަށް ބުނެފައިވެ އެވެ.\nއޭއައިއޭގެ މާލީ ރިޕޯޓް ދައްކާ ގޮތުން އެ ކުންފުންޏަށް މިދިޔަ އަހަރުގެ ފުރަތަމަ ކުއާޓަރުގައި އާމްދަނީގެ ގޮތުގައި ލިބިފައިވަނީ 19 މިލިއަން ރުފިޔާ އެވެ. ނަމަވެސް މި އަހަރުގެ ފުރަތަމަ ކުއާޓަރުގައި ލިބުނު އާމްދަނީ ވަނީ 26.3 މިލިއަން ރުފިޔާއަށް އިތުރުވެފަ އެވެ.\nއެ ކުންފުންޏަށް އާމްދަނީ ލިބެނީ މައިގަނޑު ދެ ދާއިރާއަކުންނެވެ. އެއީ މަތިންދާ ބޯޓަށް އަޅާ ތެޔޮ ވިއްކައިގެންނާއި ގްރައުންޓް ހޭޑްލިންނެވެ. ތެޔޮ ވިއްކައިގެން މި އަހަރު ފުރަތަމަ ކުއާޓަރުގައި 16 މިލިއަން ރުފިޔާ ލިބުނުއިރު މިދިޔަ އަހަރު ލިބުނީ 12 މިލިއަން ރުފިޔާ އެވެ.\nފުރަތަމަ ކުއާޓަރުގައި އޭއައިއޭ އަށް ލިބުނު ސާފު ފައިދާ ވެސް ވަނީ ބޮޑުތަނުން ދަށްވެފަ އެވެ. މިދިޔަ އަހަރުގެ ފުރަތަމަ ކުއާޓަރުގައި ސާފު ފައިދާގެ ގޮތުގައި 10.8 މިލިއަން ރުފިޔާ ލިބުނުއިރު، މި އަހަރުގެ ސާފު ފައިދާވަނީ 6.7 މިލިއަން ރުފިޔާ އަށް ދަށްވެފަ އެވެ.\nފުރަތަމަ ކުއާޓަރުގައި އާމްދަނީ ލިބުނު ދާއިރާތައް\nޖެޓްފިއުލް ވިއްކައިގެން: 16 މިލިއަން ރުފިޔާ\nގްރައުންޑް ހޭންޑލިން: 2.4 މިލިއަން ރުފިޔާ\nލޭންޑިން ފީ: 1.1 މިލިއަން ރުފިޔާ\nޕާކިން ފީ: 6.4 މިލިއަން ރުފިޔާ\nއިކްއިޕްމަންޓް ޗާޖު: 217,885ރ.\nޕެސެންޖަރު ސާވިސް ޗާޖު: ނުލިބެ\nކާގޯ ޓާމިނަލް ވެއާހައުސް: 55,704ރ.\nއޭއައިއޭ އިން މި ކުއާޓަރުގައި ހަރަދުގެ ގޮތުގައި 28.2 މިލިއަން ރުފިޔާ ހޭދަކޮށްފައިވެ އެވެ. އަދި މިދިޔަ އަހަރުގެ ފުރަތަމަ ތިން މަހު ހަރަދަށް ވެސް ހޭދަވެފައިވަނީ މި އަދަދެވެ.\nއޭއައިއޭގެ ހަރަދުގެ ބައެއް ބައިތައް\nޖެޓްފިއުލް ގަންނަން:9މިލިއަން ރުފިޔާ\nއެޕްލޯއީމަންޓް ބެނެފިޓް: 8.4 މިލިއަން ރުފިޔާ\nޕީޕީއީ އަށް: 6.6 މިލިއަން ރުފިޔާ\nރިޕެއާ އެންޑް މެއިންޓަނަންސް: 317,215ރ.\nޕީސީބީން ބުނެފައިވާ ގޮތުގައި ދެވަނަ ކުއާޓަރުގައި ޑެޓް ޓު އެސެޓް ރޭޝިއޯ ހުރީ 0.79 ގައެވެ. ފުރަތަމަ ކުއާޓަރުގައި މި އަދަދު ހުރީ 0.71 ގަ އެވެ. މި ނިސްބަތުން ދައްކާ ގޮތުން އޭއައިއޭގައި ދަރަނި ދެއްކުމުގެ ގާބިލްކަން ހުރި ކަމަށް ޕީސީބީން ބުނެފައިވެ އެވެ.\nގޭން އިންޓަނޭޝަނަލް އެއާޕޯޓަށް މި އަހަރުގެ ފުރަތަމަ ކުއާޓަރުގައި ދަތުރުކޮށްފައިވާ އެތެރޭގެ އުދުހުންތަކުގެ ހަމައެކަނި ފްލައިޓަކީ މޯލްޑިވިއަންނެވެ. އެ އެއާލައިނުން ގޭން އަށް 111 ފްލައިޓެއް ބޭއްވި އެވެ. ނަމަވެސް މިދިޔަ އަހަރުގެ ފުރަތަމަ ތިން މަހު މޯލްޑިވިއަން އިން 473 ފްލައިޓް އަދި ވިލާ އެއާއިން ދެ ފްލައިޓެއް ބާއްވާފައިވެ އެވެ. އަދި މި އަހަރުގެ ފުރަތަމަ ކުއާޓަރުގައި ޕްރައިވެޓް ޖެޓު ފަދަ އެއާ ކްރާފްޓްތަކުން 168 ފްލައިޓް މޫވްމެންޓް ހަދާފައިވެ އެވެ.\nއައްޑޫ އިންޓަނޭޝަނަލް އެއާޕޯޓަކީ ސަރުކާރުގެ 70 ޕަސެންޓް ހިއްސާ އާއި މަޝްހޫރު ޓޫރިޒަމް ކުންފުނި، ޗަމްޕާގެ އާއިލާގެ ހިއްސާ އޮންނަ ކާސާ ހޯލްޑިންގްގެ 30 ޕަސެންޓް ހިއްސާ އޮންނަ އެއާޕޯޓެކެވެ.\nއައްޑޫ ސިޓީ ގަން އިންޓަނޭޝަނަލް އެއާޕޯޓް\nއޭއައިއޭ ވެލުއޭޝަނަށް ހަދާނެ ބަޔަކު އަނެއްކާވެސް ހޯދަނީ


STO in kuda kudhinnah haassa2ufehdhumeh baazaarah nerefi\nއެސްޓީއޯއިން ކުޑަކުދިންނަށް ހާއްސަ ދެ އުފެއްދުމެއް ބާޒާރަށް ނެރެފި\nއެސްޓީއޯއިން މިއަދު ބާޒާރަށް ނެރުނު އުފެއްދުންތައް - އަވަސް ފޮޓޯ: އަހުމަދު ޝުރާއު\nކުޑަކުދިންގެ ދުވަސް ފާހަގަކުރަން ސްކޫލްތަކުންނާއި ސަރުކާރު ބައެއް މުއައްސަސާތަކުން ތަފާތު ގިނަ ކަންތައްތަކެއް ދަނީ ކުރަމުންނެވެ. އެސްޓީއޯ އިންވެސް މިވަނީ ކުޑަކުދިންގެ ދުވަސް ފާހަގަކުރަން ހާއްސަ ކަމެއް ކޮށްފަ އެވެ. އެސްޓީއޯ އިން މިވަނީ ކުޑަކުދިންގެ ދުވަހާ ގުޅިގެން ހާއްސަ ދެ އުފެއްދުމެއް ބާޒާރަށް ނެރެފަ އެވެ.\nމި އުފެއްދުންތަކާ ބެހޭގޮތުން މައުލޫމަތު ދެމުން އެސްޓީއޯގެ ބްރޭންޑް އޮފިސާ އަބުދުﷲ ހުޒާމް ވިދާޅުވީ މިއަދު އިފްތިތާހް ކުރި ދެ އުފެއްދުމަކީ އަލް ސަބާހް ބްރޭންޑުގެ ކިރު ޕެކެޓްގެ އިތުރުން ނަބާޓީ އެވެ. އަލް ސަބާހްގެ ތިން ފްލޭވާއެއްގެ ކިރު ޕެކެޓް ތައާރަފްކޮށްފަ އެވެ. ދުބާއީގެ މި ބްރޭންޑުގެ ޖޫސް ޕެކެޓު މީގެކުރިން އެސްޓީއޯ އިން ވަނީ ލޯންޗުކޮށްފަ އެވެ.\nއަބުދުﷲ ހުޒާމް ނޫސްވެރިންނަށް މައުލޫމާތު ދެއްވަނީ - އަވަސް ފޮޓޯ: އަހުމަދު ޝުރާއު\nއިންޑޮނޭޝިއާގެ އުފެއްދުމެއް ކަމަށްވާ ނަބާޓީގެ ޗީޒް އަދި ޗޮކްލެޓް ފްލޭވާގެ ރޯލްސް އާއި ވެފާ ހިމެނޭނެ ކަމަށް ހުޒާމް ވިދާޅުވި އެވެ. މި ބްރޭންޑުގެ 12 އުފެއްދުން މިއަދު ވަނީ ބާޒާރަށް ނެރެފަ އެވެ.\nކުޑަކުދިންގެ ދުވަސް ފާހަގަކުރަން އެސްޓީއޯ އިން ވަނީ ކުޑަކުދިންގެ ހަވީރެއް ބާއްވަންވެސް ނިންމާފަ އެވެ. މި ހަވީރު އަންނަ ހުކުރު ދުވަހު ހަވީރު ހަތަރަކުން ހަޔަކަށް އެސްޓީއޯގެ ޓްރޭޑް ސެންޓަރުގެ ގޯތި ތެރޭގައި ކުރިއަށް ގެންދާނެ ކަމަށާއި މި ހަވީރުގައި އެލް ސަބާހް އަދި ނަބާޓީ ބްރޭންޑުގެ އުފެއްދުންތައް ރަހަ ބަލައިލުމުގެ ފުރުސަތު ލިބޭނެ ކަމަށް ހުޒާމް ވިދާޅުވި އެވެ.\nއެސްޓީއޯއިން މިއަދު ބާޒާރަށް ނެރުނު ނަބާޓީ - އަވަސް ފޮޓޯ: އަހުމަދު ޝުރާއު\nއެކި ކަހަލަ ތަފާތު ކުޅިވަރުތަކާއި މައުލޫމާތުތައް ދިނުން ވެސް މި ހަވީރުގައި އޮންނާނެ ކަމަށް ހުޒާމް ވިދާޅުވި އެވެ. މި ހަވީރުގައި ބައިވެރިވުމުގެ ފުރުސަތު އާންމުކޮށް ވަނީ ހުޅުވާލާފަ އެވެ. މި ހަވީރުގައި ބައިވެރިވާ ކޮންމެ ކުއްޖަކަށް ހާއްސަ އިނާމެއް ލިބޭނެ އެވެ.\nކުޑަކުދިންގެ ދުވަސް ފާހަގަކުރަން މިއަދުވެސް އެސްޓީއޯ އިން ދަނީ ހާއްސަ ޕްރޮމޯޝަނެއް ކުރިއަށް ގެންދަމުންނެވެ. އެގޮތުން 100 ރުފިޔާއިން މަތިން ކުރާ ކޮންމެ ވިޔަފާރިއަކަށް އަލް ސަބާހްގެ ދެ ޕެކެޓް ރަހަ ބަލައިލުމުގެ ފުރުސަތު ލިބޭއިރު 200 އަށްވުރެ މަތިން ކުރާ ކޮންމެ ވިޔަފާރިއަކަށް ނަބާޓީ ބްރޭންޑްގެ ޗީޒް ވެފާ ޕެކެޓެއް ލިބޭނެ ކަމަށް ހުޒާމް ވިދާޅުވި އެވެ.\nއެސްޓީއޯއިން މިއަދު ބާޒާރަށް ނެރުނު އަލް ސަބާހް ބްރޭންޑުގެ ކިރު ޕެކެޓް - އަވަސް ފޮޓޯ: އަހުމަދު ޝުރާއު


Engine ge sarahahdhu rahvvehinnah goathi dhenee\nއިންޖީނުގެ ސަރަހައްދުގެ ރަށްވެހިންނަށް ގޯތި ދެނީ\nމާލޭގައި ސްޓެލްކޯ އިން ކަރަންޓުގެ ހިދުމަތް ދިނުމަށް ބޭނުން ކުރާ ސަރަހައްދު: އެ ސަރަހައްދުގެ ރައްޔިތުން އެހެން ސަރަހައްދަކަށް ބަދަލު ކުރަން ސިޓީ ކައުންސިލުން ނިންމައިފި --- އަވަސް ފޮޓޯ\nސްޓެލްކޯގެ ޖަނަރޭޓަރުތަކުގެ ސަބަބުން ގެއްލުންވަމުންދާ އާއިލާތަކަށް ހައްލެއް ހޯދައި ދިނުމުގެ ގޮތުން މާލެއިން ނުވަތަ ހުޅުމާލޭން ގޯތި ދޫކުރަން މާލޭ ސިޓީ ކައުންސިލުން ނިންމައިފި އެވެ. މި ނިންމުން ނިންމާފައި ވަނީ މިއަދު ބޭއްވި ކައުންސިލް ބައްދަލު ވުމުގަ އެވެ.\nސިޓީ ކައުންސިލުން އެކަން އިއުލާނު ކުރީ މިއަދު ބޭއްވި ނޫސްވެރިންގެ ބައްދަލުވުމުގަ އެވެ. ސްޓެލްކޯގެ ޖަނަރޭޓަރުތަކުން ގެއްލުން ވަނީ އެ ޖަނަރޭޓަރުތަކާ އެންމެ ކައިރި އަށް ހުންނަ ގ. ފެހިހިރި އާއި ގ. ރަސްރޯނު ހިމެނޭ ގޮތަށް ހުންނަ ފަސް ގެއަކަށް ކަމަށް ކައުންސިލުން ބުނެ އެވެ.\nސްޓެލްކޯ ޖަނަރޭޓަރުތަކުން ނިކުންނަ އަޑާއި ވަހާއި ދުމުގެ ސަބަބުން އެ ސަރަހައްދުގައި ދިރިއުޅޭ މީހުންގެ އިންސާނީ ހައްގުތައް ގެއްލިފައިވާ ކަމަށް ހިއުމަން ރައިޓްސް ކޮމިޝަނުން ވެސް ވަނީ ކަނޑައަޅާފަ އެވެ. އަދި އެހެން ސަރަހައްދަކުން ގޯތި ދޭން ނިންމާފައި މި ވަނީ އެ ސަރަހައްދުގައި ދިރިއުޅޭ ރައްޔިތުނަށް ހައްލެއް ހޯދައިދިނުމަށް އެ މައްސަލަ ގަލޮޅު ދެކުނު ދާއިރާގެ މެމްބަރު މީކާއިލް ނަސީމް ވަނީ ހުށަހަޅުއްވާފައިވާ މައްސަލައިގެ މަސައްކަތް މަޖިލީހުގެ ކޮމިޓީގައި ކުރިއަށް ދަނިކޮށެވެ.\nސްޓެކޯއިން މާލޭގެ ދެ މަގެއް ބަންދުކޮށްގެން ޖެނެރޭޓަރުތައް ބަހައްޓައިގެން އުޅޭ މައްސަލަވެސް ސިޓީ ކައުންސިލުން ދަނީ ބަލަމުން ނެވެ. މަގު ހުސް ކުރަން އެންގި ހަތަރު ފަހަރު ވެސް އެގޮތަށް އަމަލު ކުރެވެން ނެތް ކަމަށް ބުނެ ސްޓެލްކޯ އިން ވަނީ ޖަވާބުދީފަ އެވެ. އަދި މާލޭގައި ބޮޑު އާބާދީއެއް ދިރި އުޅޭތީ މިހާރު ބަންދުކޮށްފައި އޮތް މަގު ބޭނުން ކުރަނީ މާލޭ ރައްޔިތުންނަށް ކަރަންޓުގެ ހިދުމަތް ދިނުމަށް ޖަނަރޭޓަރު ބަހައްޓަން ކަމަށް ސްޓެލްކޯ އިން ބުނާ ކަމަަށް ކައުންސިލުން ބުނެ އެވެ. އެކަމަކު ހުޅުމާލެ އާއި މާލޭގެ ކަރަންޓް ވިއުގަ އެއް ވިއުގަ އަކުން ގުޅާލާފައިވާތީ މާލޭގެ މަގެއްގެ މަތީގައި ސްޓެލްކޯ އިން ޖަނަރޭޓަރުތަކެއް މިހާރު ބަހައްޓަންޖެހޭ ސަބަބެއް ނެތް ކަމަށް ނަރީޝް ފާހަގަ ކުރެއްވި އެވެ.\nސްޓެލްކޯއިން މަގު ބަންދު ކޮށްގެން ޖަނަރޭޓަރުތަކެއް ބަހައްޓައިގެން އުޅެނީ މާލޭގެ ދެ މަގެއްގަ އެވެ. ގަލޮޅު މާފީނީ މަގާއި އިތުރު މަގެކެވެ. މީހުން ދިރިއުޅޭ ސަރަހައްދާއި 200 ފޫޓް ކައިރީގައި ޖަނަރޭޓަރު ބަހައްޓައިގެން ކަރަންޓުގެ ހިދުމަތް ދިނުމަކީ ޔުޓިލިޓީ އޮތޯރިޓީން މަނާކުރާ ކަމެކެވެ.\nސްޓެލްކޯ ރައްޔިތުންގެ މަޖިލިސް މާލޭ ސިޓީ + މާލޭ ސިޓީ ކައުންސިލް\nކޮމެޓީން ޑަބްލިއުޑީސީ މެމްބަރުނާއި ބައްދަލުކުރަނީ\nއިންޖީނުތައް ވަނީ ނިވާލާފައި، މީހުން ބަދަލުކުރާކަށް ނުޖެހޭނެ


ރައީސް ޔާމިންގެ ބަޔާނެއް ނަގަން އުޅެނީ ރައްޔިތުންގެ ވިސްނުން އެހެން ދިމާއަކަށް އަނބުރާލަން: އިނދިކޮޅު ކޯލިޝަން | Sandhaanu\nރައީސް ޔާމިންގެ ބަޔާނެއް ނަގަން އުޅެނީ ރައްޔިތުންގެ ވިސްނުން އެހެން ދިމާއަކަށް އަނބުރާލަން: އިނދިކޮޅު ކޯލިޝަން\nކުރީގެ ރައީސް އަބްދުﷲ ޔާމީން އަބްދުލް ގައްޔޫމް ފުލުހުންގެ އިދާރާއަށް ހާޒިރުކޮށްގެން ބަޔާން ނަގަން އުޅެނީ ސަރުކާރަށް އަމާޒުވާ ފާޑުކިޔުންތަކާ ހެދި ރައްޔިތުންގެ ވިސްނުން އެހެން ދިމާލަކަށް އަނބުރާލުމުގެ ބޭނުމުގައި ކަމަށް ޕީޕީއެމް، ޕީއެންސީން ބުނެފި އެވެ.\nރައީސް ޔާމިނާ ސުވާލުކޮށް ބަޔާން ނަގުމަށް އާދީއްތަ ދުވަހާއި އިއްޔެ ވެސް އެމަނިކުފާނު ވަނީ ފުލުހުންގެ އިދާރާއަށް ހާޒުރުކޮށްފައެވެ.\nރައީސް ޔާމީން ފުލުހުންގެ އިދާރާއަށް ހާޒިރު ކުރަމުން ދަނީ ރިސޯޓެއްގެ ގޮތުގައި ތަރައްގީ ކުރުމަށް ވ. އާރަށް ކުށްޔަށް ދޫކުރުމުން އެކުއިޒިޝަން ކޮސްޓުގެ ގޮތުގައި ސަރުކާރަށް ލިބުނު އެއް މިލިއަން ޑޮލަރު އެމަނިކުފާނުގެ އަމިއްލަފުޅު އެކައުންޓަށް ޖަމާކުރި ކަމުގެ ތުހުމަތުގަ އެވެ.\nއެ މައްސަލަ އަކީ ކުރިން ތަހުގީގު ނިންމައި ދައުވާ ކުރުމަށް ޕްރޮސިކިއުޓާ ޖެނެރަލްގެ އޮފީހަށް ފޮނުވާފައިވާ މައްސަލައެކެވެ.\nރައީސް ޔާމީންގެ އިސް ގާނޫނީ ވަކީލު އަދި ކުރީގެ ނައިބު ރައީސް ޑރ. މުހައްމަދު ޖަމީލް އަހްމަދު ވިދާޅުވީ އެ މައްސަލައިގެ ބަޔާން އަލުން ނަގަނީ ޕީޖީ އޮފީހުން އަންގައިގެން ކަމަށް ފުލުހުން ބުނެފައިވާ ކަމަށެވެ.\nފުލުހުންނާ ހަވާލާދީ ޖަމީލުވިދާޅުވީ ބަޔާން އަލުން ނަގަންޖެހޭ ސަބަބަކީ ކުރިން ބަޔާން ނެގިއިރު، ގާނޫނީ އިންޒާރުދީފައި ވަނީ ގޯސްކޮށް ކަމަށްވާތީ ކަމަށެވެ.\nމިކަމާ ގުޅިގެން އިދިކޮޅު ޕީޕީއެމް، ޕީއެންސީން މިއަދު ނެރުނު ބަޔާނުގައި ވަނީ ތަހުގީގު ނިމިފައިވާ މައްސަލައެއް އިތުރަށް ތަހުގީގުކުރަމުންދާ ދިއުމަކީ ފުލުހުންގެ މަށްޗަށް ސިޔާސީ ނުފޫޒު ފޯރުވާފައިވާ މިންވަރު އެގިގެން ދާކަމެއްކަމަށެވެ.\n“މައްސަލަ ކުރިއަށް ގެންދާ ގޮތާމެދު ރައީސް ޔާމީން ގެ ފަރާތްޕުޅުން އެކަން ސާފުކޮށްދިނުމަށް އެދި ސުވާލު ކުރުމުންވެސް އެކަމަށް އިޖާބަ ދިނުމެއް ނެތި މަޖުބޫރުން ތަހުގީގު ނިމިފައިވާ މައްސަލަ އިތުރަށް ކުރިއަށް ގެންދިއުމަށް ކުރަމުން ގެންދާ މަސައްކަތަކީ، ފުލުހުންގެ މައްޗަށް ސިޔާސީ ނުފޫޒު ފޯރާފައިވާ މިންވަރު ހާމަވެގެންދާ ކަމެކެވެ،” އެ ކޯލިޝަނުގެ ބަޔާނުގައި ވެއެވެ.\nއެ ކޯލިޝަނުން ތުހުމަތުކުރާ ގޮތުގައި ފުލުހުންގެ މުއައްސަސާއަށް ވަނީ ސިޔާސީ ނުފޫޒު ފޯރާފަ އެވެ. ރައީސް ޔާމީން ފުލުހުންގެ އިދާރާއަށް ހާޒިރުކުރަނީ އެހެންވެ ކަމަށް އިނދިކޮޅުން ދެކެ އެވެ.\n“އެހެންކަމުން، ފުލުހުންގެ މުއައްސަސާއިން ސިޔާސީ ނުފޫޒުތަކަށް ތަބާވުމެއް ނެތި، ޤާނޫނީ ގޮތުން ލިބިފައިވާ ބާރުގެ ބޭނުން ކުރެއްވުމަށް އިދިކޮޅުން ގޮވާލި އެވެ،” އެ ބަޔާނުގައިވެ އެވެ.\nރައީސް ޔާމީނަށް ސަރުކާރުން އަނިޔާދެމުންދާ ކަމަށް ބުނެ، އެކަން ހުއްޓާލުމަށް ވެސް އެ ކޯލިޝަނުން ނެރުނު ބަޔާނުގައި ސަރުކާރަށް ގޮވާލާފައިވެ އެވެ.\nޕީޕީއެމް، ޕީއެންސީން ބުނީ އެ މައްސަލާގައި އަލުން ބަޔާން ނަގަނީ އެމްޑީޕީގެ މެމްބަރުން ރުއްސަން ކަމަށެވެ.


Single Click: 2020 Vegen dhaanee 5G network adhi 5G phone thakuge aharakah - One Online\n5ޖީ ނެޓްވޯކަކީ 10ޖީބީ ސިކުންތެއްގެ ތެރޭގައި ފޮނުވާލުމުގެ ގާބިލުކަމާއި ހަލުއިކަން ލިބޭ ނެޓްވޯކެކެވެ. މިހާރުގެ ނެޓްވޯކްތަކުން ލިބެނީ އެމްބީ ކޮޅެއްގެ ސުޕީޑެވެ. 5ޖީ ނެޓްވޯކްތަކުގައި އަދި 5ޖީ ސަޕޯޓްކުރާ ފޯނުތަކަށް 10 ޖީބީ ގެ ސުޕީޑް ސީދާ ނުލިބުނަސް މިހާރު ލިބޭ ސުޕީޑަށް ވުރެ އެތަކެއް ގުނައެއް ހަލުވިކޮށް ލިބޭނެކަން ވަނީ ފެނި ތަޖުރިބާ ކުރެވިފައެވެ. ރާއްޖޭގައި ފުރަތަމަ 5ޖީ ދައްކާލި ދިރާގުންވެސް އާންމުކުރި ޓެސްޓު ރަންގައި 800 އެމްބީ ސިކުންތެއްގެ ތެރޭގައި ފޮނުވާލިތަން ވަނީ ފެނިގެން ގޮސްފައެވެ. އެހެންކަމުން ދެން އޮތީ 5ޖީ ސަޕޯޓް ކުރާ ފޯނުތަކުގެ ވާހަކަ އެވެ.\nޗައިނާގެ ވާވޭ އަދި ސަމްސަން އިން 5ޖީ ފޯނުތައް ނެރެގެން ވިއްކަމުން އަންނަ އިރު އެޕަލް ކުންފުނިން 5ޖީ ސަޕޯޓްކުރާ ފޯނެއް މި އަހަރު ނެރޭނެ ކަމަށް ވަނީ ބެލެވިފައެވެ. އެޕަލް ކުންފުނިން 5ޖީ ހިމެނޭ ފޯނެއް ނެރުމަށް އަދި3އަހަރު ނަގާނެ ކަމަށް ދެކެވުނު ވާހަކަތައް މިހާރު ވަނީ ބަދަލު ވެފައެވެ. ފޯނު އުފައްދާ ކުންފުނިތައް ކިތަންމެ ގިނަޔަސް5ޖީ މޯޑަމް އިންދައިގެން ފޯނެއް އަދި ނެރެވިފައި ވަނީ ވާވޭ އާއި ސަމްސަން އަށެވެ. އިތުރު ކުންފުނި ތަކުން 5ޖީގެ ފޯނުތައް އުފެއްދުމަށް ފޯރިޔާއި އެކު އަންނަނީ މަސައްކަތް ކުރަމުންނެވެ. އެމް.އައި އަދި ޒިއޯމީ އާއި ޗައިނާގެ އިތުރު ކުންފުނިތަކުން 5ޖީ ފޯނުތައް ނެރޭނެކަން ވަނީ އިއުލާން ކޮށްފައެވެ. އެހެންކަމުން މިއަހަރު ވެގެންދާނީ 5ޖީ ގެ އިތުރު ފޯނުތަކާއި އެކި އެކި އާލާތްތައް ދުނިޔެއަށް އުފަން ވާނެ އަހަރަކަށެވެ.\nދުނިޔޭގެ ޓެކްނޮލޮޖީއަށް ލޯބި ކުރާ ހުރިހާ ފަރާތްތަކަކުންވެސް އުންމީދު ކުރަނީ 5ޖީ ގެ ފޮނި މީރުކަން 2020ގައި އެންމެންނަށް ލިބިގެން ދިއުމަށެވެ. ތައުލީމާއި ތަމްރީނުތަކުގައި އަދި އެކި އެކި ރިސާޗުތައް ހެދުމަށް ހަލުއި އިންޓަނެޓް ކޮންމެހެން ބޭނުން ވާކަން މިހާރު އެންމެންވެސް ގަބޫލު ކުރެއެވެ. އޭގެ ހެއްކަކީ 2019 ވަނަ އަހަރު ސަމްސަން ކުންފުނިން 6.7 މިލިއަން 5ޖީ ފޯނު ވިއްކުމާ އެކު 5ޖީ ގެ ފޯނުތަކަށް އޮތް ޑިމާންޑް ފެނިގެން ދިއުމެވެ. އެހެންކަމުން މިއަހަރު އެންމެ ވިކޭނެ ފޯނަކީ 5ޖީ ސަޕޯޓް ކުރާ ފޯނުތައް ކަމަށް ގިނަ ބަޔަކު އަންނަނީ ބުނަމުންނެވެ.\n5ޖީ ލިބޭ ގިނަ ނެޓްވޯކްތައް ދުނިޔޭގެ އެކި ގައުމުތަކުގައި އަންނަނީ ފައްކާ ކުރަމުންނެވެ. އެގޮތުން ޔޫރަޕާއި އޭޝިޔާ އަދި އެމެރިކާވެސް ވަނީ މި ރޭހަށް ނިކުމެ ފޯރީގައި މަސައްކަތް ފަށާފައެވެ. 5ޖީ ނެޓްވޯކް ސާމާނުތައް އެންމެ ހެޔޮ އަގެއްގައި ފޯރު ކޮށްދެނީ ޗައިނާގެ ވާވޭ ކުންފުނިންނެވެ. އެހެން ނަމަވެސް އެ ކުންފުނީގެ އާލާތްތަކަށް އެމެރިކާ އަދި ޔޫރަޕްގެ ބައެއް ގައުމުތަކުން ދަނީ ޝައްކުގެ ނަޒަރަކުން ބަލަމުންނެވެ. ނަމަވެސް އިނގިރޭސިން ވަނީ ހާއްސަ އެގްރިމެންޓަކާ އެކު ވާވޭގެ 5ޖީ ނެޓްވޯކް ސާމާނު ބޭނުން ކުރަން އެއްބަސް ވެފައެވެ. ވުމާ އެކު 5ޖީ ނެޓްވޯކްތައް އިނގިރޭސީން ލަސްތަކެއް ނުވެ ބޭނުން ކުރަން ފަށާނެއެވެ.\nރާއްޖޭގެ ދެ އޮޕަރޭޓަރުންވެސް ބުނަނީ 5ޖީ ނެޓްވޯކް ފައްކާ ކޮށްފައިވާ ކަމަށެވެ. އެހެން ނަމަވެސް ރަސްމީ ސިފައެއްގައި އެ ހިދުމަތް ދެނީ ދިރާގުން އެކަންޏެވެ. ގުރޭޓަރ މާލޭ އޭރިއާއަށް 5ޖީ ލިބެމުން އަންނައިރު އޫރިދޫގެ މާބޮޑު ހަރަކާތެއް އަދި ނުފެނެއެވެ. އެކަމަކު އޫރިދޫން ވެސް މި ހިދުމަތް ފޯރުކޮށްދިނުން މާ ލަސްތަކެއް ވާނެ ކަމަކަށް ނުބެލެވެ އެވެ. ސައުތު އޭސިޔާގައިވެސް އެންމެ ފުރަތަމަ 5ޖީ ނެޓްވޯކް ރަސްމީކޮށް ހުޅުވާލީ ދިރާގުންނެވެ. މިހާރު ބޭނުން ކުރާ އިންޓަނެޓް އެތަކެއް ގުނަ ހަލުއިކޮން 5ޖީ ނެޓްވޯކެއްގައި ލިބޭނެއެވެ. އެހެން ކަމުން ދެން އޮތީ 5ޖީގެ އައު ޒަމާނެކެވެ. 2020 ވެގެން ދާނީ އިންޓަނެޓްގެ ރަންޒަމާނެއް ދިވެހިންނަށް ވެސް ފެނިގެން ދާނެ އަހަރެއް ކަމަށް ބަލަމާ ހިންގާށެވެ.